|  |  |  |
| --- | --- | --- |
| [λογότυπο ΓΓΕΤ](http://www.gsrt.gr/central.aspx?langId=2) | [Αποτέλεσμα εικόνας για ΣΗΜΑ επανεκ](http://www.google.gr/url?sa=i&rct=j&q=&esrc=s&source=images&cd=&ved=2ahUKEwi6vt2t_IvjAhUFDOwKHXsICDQQjRx6BAgBEAU&url=http://www.antagonistikotita.gr/epanek/proskliseis.asp&psig=AOvVaw0cAFqecWjG8bh1mEVkbsPB&ust=1561804181581059) | [Αποτέλεσμα εικόνας για ΣΗΜΑ επανεκ](https://www.google.gr/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwi3i8rV_IvjAhUC3aQKHXU7AjoQjRx6BAgBEAU&url=https://www.shma.gr/content/3/nea-/&psig=AOvVaw0cAFqecWjG8bh1mEVkbsPB&ust=1561804181581059) |

**ΕΡΓΟ: Παρακολούθηση της προόδου υλοποίησης της Εθνικής Στρατηγικής Έξυπνης Εξειδίκευσης (RIS3) 2014-2020**

**ΠΑΡΑΔΟΤΕΟ: 2η Έκθεση Προόδου της Εθνικής Στρατηγικής Έξυπνης Εξειδίκευσης – Έτος 2018**

**Σεπτέμβριος 2019**



**ΑΝΩΝΥΜΗ ΕΤΑΙΡΕΙΑ**

**ΠΑΡΟΧΗΣ ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ**

**Λ. Ριανκούρ 64, GR-115 23 Αθήνα**

**Τηλ. +30 210 6905000**

**Fax. +30 210 6981885**

**E-mail: planet@planet.gr**

Περιεχόμενα

[1. Εισαγωγή 3](#_Toc22645391)

[2. Βασικά σημεία της Στρατηγικής RIS3 4](#_Toc22645392)

[2.1 Όραμα, σκοπός, δομή 4](#_Toc22645393)

[2.2 Συνοπτική παρουσίαση 4](#_Toc22645394)

[2.3 Βασικές πολιτικές και δράσεις της στρατηγικής 6](#_Toc22645395)

[3. Επισκόπηση υλοποίησης της Στρατηγικής 8](#_Toc22645396)

[3.1 Εισαγωγή 8](#_Toc22645397)

[3.2 Ανάλυση δράσεων ΕΠΑνΕΚ 11](#_Toc22645398)

[3.2.1 Δράσεις ΕΠΑνΕΚ στο πλαίσιο της Επενδυτικής Προτεραιότητας 1a 11](#_Toc22645399)

[3.2.2 Δράσεις ΕΠΑνΕΚ στο πλαίσιο της Επενδυτικής Προτεραιότητας 1b 15](#_Toc22645400)

[3.2.2.1 «Ερευνώ – Δημιουργώ – Καινοτομώ» (Α΄ κύκλος) 24](#_Toc22645401)

[3.2.2.2 Ειδικές Δράσεις «Υδατοκαλλιέργειες» - «Βιομηχανικά Υλικά» και «Ανοιχτή καινοτομία στον Πολιτισμό» 28](#_Toc22645402)

[3.2.2.3 Ευρωπαϊκά Δίκτυα ERA NETS 29](#_Toc22645403)

[3.2.2.4 Διμερείς Ε&Τ Συνεργασίες 33](#_Toc22645404)

[3.3 Εμβληματικές πρωτοβουλίες και Δράσεις ΕΛΙΔΕΚ 39](#_Toc22645405)

[3.3.1 Εμβληματικές πρωτοβουλίες 39](#_Toc22645406)

[3.3.2 Δράσεις ΕΛΙΔΕΚ 41](#_Toc22645407)

[4. Άλλες Πηγές χρηματοδότησης της στρατηγικής 42](#_Toc22645408)

[4.1 Το πρόγραμμα Horizon 2020 42](#_Toc22645409)

[4.2 Το Επιχειρησιακό Πρόγραμμα «Ανάπτυξη Ανθρώπινου Δυναμικού Εκπαίδευση και Δια Βίου Μάθηση» (ΕΠ ΑΝΑΔ ΕΔΒΜ) 44](#_Toc22645410)

[4.3 Το πρόγραμμα LIFE 46](#_Toc22645411)

[4.4 Το πρόγραμμα URBACT 48](#_Toc22645412)

[5. Μεθοδολογία επιλογής δεικτών παρακολούθησης 48](#_Toc22645413)

[6. Δείκτες Εκροής Στρατηγικής 49](#_Toc22645414)

[6.1 Γενικές Παρατηρήσεις 49](#_Toc22645415)

[6.2 Τιμές στόχοι δεικτών 51](#_Toc22645416)

[6.3 Βαθμός κάλυψης δεικτών 57](#_Toc22645417)

[7. Δείκτες αποτελέσματος Στρατηγικής 59](#_Toc22645418)

[8. Δείκτες IUS Στρατηγικής 61](#_Toc22645419)

[9. Κύριες προκλήσεις και τρόποι αντιμετώπισης 65](#_Toc22645420)

[10. ΠΑΡΑΡΤΗΜΑ: Κατάλογος υποβληθεισών προτάσεων, εγκρίσεων και εντάξεων ανά Προτεραιότητα της Δράσης «Ερευνώ, Δημιουργώ, Καινοτομώ (Α’ Κύκλος) 71](#_Toc22645421)

# Εισαγωγή

Το παρόν Παραδοτέο «**2η ΕΚΘΕΣΗ ΠΡΟΟΔΟΥ ΤΗΣ ΕΘΝΙΚΗΣ ΣΤΡΑΤΗΓΙΚΗΣ ΕΞΥΠΝΗΣ ΕΞΕΙΔΙΚΕΥΣΗΣ – ΕΤΟΣ 2018»** συνιστά συμβατική υποχρέωση της εταιρείας PLANET AE ως αναδόχου του έργου «Παρακολούθηση της προόδου υλοποίησης της Εθνικής Στρατηγικής Έξυπνης Εξειδίκευσης (RIS3) 2014-2020» όπως προκύπτει από την 7/6/2019 σχετική Σύμβαση με τη Γενική Γραμματεία Έρευνας και Τεχνολογίας.

Σύμφωνα με τη σχετική Σύμβαση, ο ανάδοχος καλείται να μελετήσει σε βάθος την Εθνική Στρατηγική Έξυπνης Εξειδίκευσης (RIS3) που έχει καταρτίσει η ΓΓΕΤ και να αναδείξει την πρόοδο της υλοποίησής της.

Για κάθε έτος υλοποίησης συντάσσεται αντίστοιχη Ετήσια Έκθεση Προόδου της RIS3. Η Έκθεση θα περιλαμβάνει τις βασικές πληροφορίες για την υλοποίηση της Στρατηγικής RIS3 και πιο συγκεκριμένα:

α) Την συνολική πρόοδο που έχει συντελεστεί κατά την εξεταζόμενη χρονική περίοδο όσον αφορά στην υλοποίηση της Εθνικής RIS3 σε συσχετισμό και με τον σχεδιασμό που είχε εκπονηθεί. Παρουσιάζεται η ανάλυση ανά δράση και τομέα καθώς και τα σημαντικότερα αποτελέσματα που έχουν επιτευχθεί μέχρι την εξεταζόμενη χρονιά. Επισημαίνονται τυχόν αστοχίες, δυσκολίες και προβλήματα που ανέκυψαν κατά την υλοποίηση και προτάσεις για την υπέρβασή τους.

β) Τις αλληλεπιδράσεις της Εθνικής RIS3 με άλλες πολιτικές Εθνικές, Περιφερειακές, Ευρωπαϊκές κλπ.

γ) Την πρόοδο που έχει σημειωθεί όσον αφορά στην επίτευξη των στόχων και των Δεικτών παρακολούθησης της RIS3.

δ) Προτάσεις για ενδεχόμενες διορθωτικές κινήσεις και επιτάχυνση της υλοποίησης καθώς και συστάσεις σχετικά με την αναθεώρηση της στρατηγικής RIS3.

# Βασικά σημεία της Στρατηγικής RIS3

## Όραμα, σκοπός, δομή

Η Στρατηγική Έξυπνης Εξειδίκευσης (RIS3) εμπνέεται από το όραμα μιας Ελλάδας με προτεραιότητα στον άνθρωπο και στην κοινωνία, με υψηλό επίπεδο ποιότητας ζωής και χαμηλό περιβαλλοντικό αποτύπωμα, με σεβασμό στην πολιτιστική κληρονομιά και την πολιτισμική δημιουργία.

Σκοπός της στρατηγικής έξυπνης εξειδίκευσης είναι η εστιασμένη παραγωγική ανασυγκρότηση της χώρας με βασικό πυλώνα την έρευνα, την τεχνολογική ανάπτυξη και την καινοτομία για την άμβλυνση των περιφερειακών ανισοτήτων και τη δημιουργία βιώσιμης απασχόλησης με σεβασμό στον άνθρωπο και στην κοινωνία, στο περιβάλλον και στον πολιτισμό. Επίσης, η στρατηγική της έξυπνης εξειδίκευσης αναμένεται να συμβάλλει στη δημιουργία σταθερών σχέσεων εργασίας και γενικότερα στην διαμόρφωση των κατάλληλων συνθηκών για την αποτελεσματική αξιοποίηση του ανθρώπινου δυναμικού της χώρας.

Η ύπαρξη αξιόλογου δυναμικού στον τομέα της έρευνας, τεχνολογικής ανάπτυξης και καινοτομίας παρέχει τις προϋποθέσεις για την πλήρη υποστήριξη του παραγωγικού δυναμικού στη μετάβασή του σε ένα νέο υπόδειγμα με κύρια χαρακτηριστικά την υψηλή εγχώρια προστιθέμενη αξία, την εξωστρέφεια, την αξιοποίηση συνεργειών και την ενίσχυση των παραγωγικών δραστηριοτήτων έντασης γνώσης. Η Ελλάδα διαθέτει ικανό επιστημονικό δυναμικό, υψηλού επιπέδου ερευνητικές δομές και δραστηριότητες, κρίσιμη γεωπολιτική θέση και προϋποθέσεις για υψηλή ποιότητα ζωής. Tο σημαντικότερο κεφάλαιο που διαθέτει η χώρα είναι οι άνθρωποι, το επιστημονικό δυναμικό και ιδιαίτερα οι νέοι επιστήμονες οι οποίοι διαπρέπουν διεθνώς όπως δείχνουν όλοι οι δείκτες αποτίμησης της επιστημονικής ποιότητας. Καθίσταται κρίσιμη η αναστροφή του κλίματος φυγής νέων επιστημόνων στο εξωτερικό, που παρατηρείται τα τελευταία χρόνια και είναι το αποτέλεσμα ατελέσφορων πολιτικών. Επενδύοντας στην αξιοποίηση του νέου επιστημονικού δυναμικού επιδιώκεται η ενίσχυση της ερευνητικής και καινοτομικής προσπάθειας, με αναβαθμισμένη την αντίστοιχη επένδυση του ιδιωτικού τομέα (που μέχρι σήμερα ήταν ένας εξαιρετικά αδύναμος κρίκος) που μπορεί δυνητικά να λειτουργήσει ως «ατμομηχανή της ανάπτυξης».

Για την υλοποίηση του οράματος, η χώρα έχει θέσει ως στόχο, στο πλαίσιο του Μεσοπρόθεσμου Πλαισίου Δημοσιονομικής Στρατηγικής και του Εθνικού Προγράμματος Μεταρρυθμίσεων, οι επενδύσεις σε έρευνα να ανέλθουν από το 0,80% του ΑΕΠ το 2013 στο 1,2% το 2020. Αντίστοιχα, η επένδυση στην έρευνα από την πλευρά των επιχειρήσεων προσδοκάται να ανέλθει από 0,27% του ΑΕΠ το 2013 σε περίπου 0,38% του ΑΕΠ το 2020. Η φιλοδοξία είναι στην επικαιροποίηση της RIS3, οι στόχοι αυτοί να αναθεωρηθούν προς τα πάνω.

## Συνοπτική παρουσίαση

Η ΓΓΕΤ, συμβάλλοντας ενεργά στην αναπτυξιακή προσπάθεια της χώρας, πραγματοποίησε μια σειρά από ενέργειες κατά το διάστημα 2014-18. Συγκεκριμένα προέβη στην εκπλήρωση δύο αιρεσιμοτήτων, οι οποίες ήταν απαραίτητο να εκπληρωθούν προκειμένου να είναι δυνατή η χρηματοδότηση δράσεων μέσω των νέων επιχειρησιακών προγραμμάτων του ΕΣΠΑ. Οι αιρεσιμότητες που εκπληρώθηκαν από τη ΓΓΕΤ ήταν οι εξής:

1. Η ύπαρξη μιας εθνικής ή περιφερειακής στρατηγικής έξυπνης εξειδίκευσης σύμφωνα με το εθνικό πρόγραμμα μεταρρυθμίσεων, η οποία επιτρέπει τη μόχλευση δαπανών έρευνας και καινοτομίας του ιδιωτικού τομέα και εναρμονίζεται με τα χαρακτηριστικά αποδοτικών εθνικών ή περιφερειακών συστημάτων έρευνας και καινοτομίας.
2. Η ύπαρξη πολυετούς σχεδίου προϋπολογισμού και ιεράρχησης προτεραιοτήτων για τις υποδομές έρευνας και καινοτομίας.

ΕΘΝΙΚΗ ΣΤΡΑΤΗΓΙΚΗ ΓΙΑ ΤΗΝ ΕΞΥΠΝΗ ΕΞΕΙΔΙΚΕΥΣΗ. ΕΚΠΛΗΡΩΣΗ ΑΙΡΕΣΙΜΟΤΗΤΑΣ

Η διαδικασία που ακολούθησε η ΓΓΕΤ για τη διαμόρφωση της Στρατηγικής Έξυπνης Εξειδίκευσης, περιλάμβανε δύο βασικά βήματα. Το πρώτο αφορούσε στη διερευνητική φάση, κατά την οποία πραγματοποιήθηκε ένας κύκλος διαβουλεύσεων, η πραγματοποίηση μιας εκτεταμένης βιβλιογραφικής ανάλυσης, καθώς και η επεξεργασία των πορισμάτων πρόσφατων μελετών στρατηγικής. Οι παραπάνω ενέργειες οδήγησαν στον εντοπισμό των τομέων εκείνων στους οποίους η έρευνα και η καινοτομία μπορούν να συμβάλουν στην ανάπτυξη σημαντικού ανταγωνιστικού πλεονεκτήματος, ενώ συνυπολογίσθηκε η κρίσιμη μάζα και η αριστεία του ερευνητικού δυναμικού. Οι τομείς αυτοί είναι:

* Αγρο-διατροφή
* Βιοεπιστήμες, Υγεία - Φάρμακα,
* Τεχνολογίες πληροφορικής και επικοινωνιών
* Ενέργεια
* Περιβάλλον και βιώσιμη ανάπτυξη
* Μεταφορές και Εφοδιαστική Αλυσίδα
* Υλικά – κατασκευές
* Πολιτισμός – Τουρισμός - Δημιουργικές Βιομηχανίες

Το δεύτερο βήμα περιλάμβανε την εφαρμογή της διαδικασίας της επιχειρηματικής ανακάλυψης, που αφορά στην εξεύρεση νέων επιχειρηματικών ευκαιριών για την αξιοποίηση της γνώσης και την ενσωμάτωσή της σε αλυσίδες αξίας. Η διαδικασία αυτή στόχευε στην περαιτέρω εξειδίκευση των παραπάνω τομέων, την ανάδειξη των κρίσιμων ερευνητικών πεδίων/τεχνολογιών (και των κατάλληλων εργαλείων πολιτικής), που πρέπει να περιληφθούν στη στρατηγική, καθώς και την ανάδειξη των συνεργειών μεταξύ των τομέων εξειδίκευσης, με στόχο να επιτευχθεί μεγαλύτερη προστιθέμενη αξία από τις παρεμβάσεις. Για την επίτευξη του στόχου η ΓΓΕΤ ανέπτυξε πλατφόρμες καινοτομίας στους αναδεδειγμένους τομείς προτεραιότητας. Οι πλατφόρμες αυτές αποτέλεσαν και αποτελούν τους βασικούς πυρήνες της διαβούλευσης σε εθνικό επίπεδο, συγκεντρώνοντας εκπροσώπους από τις επιχειρήσεις του τομέα, τα ερευνητικά κέντρα, τα Πανεπιστήμια, τα Υπουργεία και τις Περιφέρειες και γενικότερα τους φορείς που εμπλέκονται στο σύστημα καινοτομίας του κάθε τομέα. Για κάθε Πλατφόρμα Καινοτομίας ορίσθηκε ολιγομελής Συμβουλευτική Ομάδα η οποία απαρτίζεται από εμπειρογνώμονες με σημαντική δραστηριότητα στον τομέα, προερχόμενους τόσο από τον παραγωγικό, όσο και από τον ερευνητικό χώρο. Για κάθε Πλατφόρμα ορίσθηκε επίσης Συντονιστής, στέλεχος της ΓΓΕΤ ή από τα εποπτευόμενα ερευνητικά κέντρα, με κατάλληλη ειδικότητα. Ο Συντονιστής αναλαμβάνει την οργάνωση, συντονισμό και λειτουργία της πλατφόρμας σε συνεργασία με την Συμβουλευτική Ομάδα του τομέα και την αρμόδια Διεύθυνση/ Τμήμα Προγραμματισμού της ΓΓΕΤ.

ΥΠΟΔΟΜΕΣ ΕΡΕΥΝΑΣ ΚΑΙ ΚΑΙΝΟΤΟΜΙΑΣ. ΕΚΠΛΗΡΩΣΗ ΑΙΡΕΣΙΜΟΤΗΤΑΣ 1.2

Από το 2012, η ΓΓΕΤ, στο πλαίσιο διαμόρφωσης Εθνικής Στρατηγικής για την Έρευνα και Καινοτομία, προχώρησε στον σχεδιασμό Εθνικού Οδικού Χάρτη Ερευνητικών Υποδομών. Τον Δεκέμβριο του 2014, η ΓΓΕΤ μετά από διαβουλεύσεις με τους ενδιαφερόμενους φορείς εξέδωσε τον Εθνικό Οδικό Χάρτη των Ερευνητικών Υποδομών, με 26 υποδομές. Για την αποδοχή του Οδικού Χάρτη από την Γενική Διεύθυνση Περιφερειών ακολουθήθηκε μία διαδικασία τριών σταδίων.

Το πρώτο περιλάμβανε τη συγκρότηση μιας Επιτροπής Υψηλού Κύρους, με στόχο την αξιολόγηση της εναρμόνισης των υποδομών του Οδικού Χάρτη με τις προτεραιότητες της Στρατηγικής Έξυπνης Εξειδίκευσης. Η Επιτροπή κατάρτισε κατάλογο 20 ερευνητικών Υποδομών (Α’ ομάδα) μετά από αξιολόγηση. Το δεύτερο στάδιο αφορούσε στην έκδοση της Πρόσκλησης η οποία απευθυνόταν στους ερευνητικούς φορείς της χώρας, οι προτάσεις των οποίων είχαν αξιολογηθεί θετικά. Τέλος, το τρίτο στάδιο περιλάμβανε την ανακοίνωση της 2ης ανοικτής Πρόσκλησης Εκδήλωσης Ενδιαφέροντος με στόχο τη δημιουργία ερευνητικών υποδομών κύρια για τους τομείς Έξυπνης Εξειδίκευσης που είχαν μείνει ακάλυπτοι από τις προηγούμενες προτάσεις.

Το τελικό αποτέλεσμα ήταν 19 από τις 20 υποδομές του της Α’ Ομάδας να ενταχθούν στο ΕΠΑνΕΚ εντός του 2017 και 1 (INSPIRED) το 2018. Ακολούθησε η ένταξη των υποδομών του Β’ Κύκλου το 2018 -19.

Εντός του 2018, στο πλαίσιο του ΕΠΑνΕΚ που αποτελεί τη βασική πηγή χρηματοδότησης της RIS3 για την περίοδο 2014-20, και της Επενδυτικής Προτεραιότητας 1b, εντάχθηκαν 576 πράξεις συνολικής δημόσιας δαπάνης 308.542.591 € της δράσης «Ερευνώ-Δημιουργώ- Καινοτομώ», καθώς και 33 πράξεις συνολικής δημόσιας δαπάνης € € 11.390.541,63 των δράσεων Διμερούς Ε&Τ Συνεργασίας «Ελλάδας Ισραήλ», Ελλάδας-Ρωσίας και Ελλάδας Γερμανίας. Για λόγους πληρότητας, έχει συμπεριληφθεί στην παρούσα Έκθεση η δράση ERANETs (Πρόσκληση 2018), για την οποία αν και οι εντάξεις των έργων πραγματοποιήθηκαν στις αρχές του 2019, οι εγκρίσεις των προτάσεων είχαν ολοκληρωθεί εντός του 2018. Στο πλαίσιο της Επενδυτικής Προτεραιότητας 1a, εντός του 2018 έγινε η ένταξη 8 έργων συνολικής δημόσιας δαπάνης 15.537.285,15 € που αφορούσαν στη δράση Ενίσχυση των Υποδομών Έρευνας και Καινοτομίας (Β' Κύκλος).

## Βασικές πολιτικές και δράσεις της στρατηγικής

Η υλοποίηση της Στρατηγικής της Έξυπνης Εξειδίκευσης (RIS3), αποτελεί σημαντικό παράγοντα για την επίτευξη του στόχου αύξησης της Ακαθάριστης Δαπάνης για Έρευνα & Τεχνολογική Ανάπτυξη (ΑΔΕΤΑ). Στο πλαίσιο αυτό, η εφαρμογή της RIS3 βρίσκεται σε πλήρη εξέλιξη με στόχο την ενίσχυση της ανταγωνιστικότητας των επιχειρήσεων και τη διασύνδεση της Έρευνας με την Επιχειρηματικότητα, Ειδικότερα, σημειώνονται τα παρακάτω:

* Σε σχέση με το ΕΣΠΑ 2007-2013, η χρηματοδότηση της ΕΤΑΚ από το ΕΣΠΑ/ΣΕΣ 2014-2020 είναι αυξημένη. Ο Θεματικός Στόχος 1 (Έρευνα και Καινοτομία) διαθέτει περίπου 1,25 δις € κοινοτικής συνδρομής, τα οποία με την εθνική συμμετοχή θα προσεγγίσουν τα 1,5 δις. € περίπου, ποσό αυξημένο κατά 50% σε σχέση με τον προϋπολογισμό της προηγούμενης προγραμματικής περιόδου που ανερχόταν σε 1 δις € δημοσίας δαπάνης.
* Προβλέπεται η ενίσχυση των ερευνητικών υποδομών και της πρόσβασης σε αυτές με πόρους που αγγίζουν τα 200 εκ. €, με στόχο την προώθηση της Αριστείας και τη διασύνδεση με την επιχειρηματικότητα.
* Σημειώθηκε σημαντικό ενδιαφέρον από τις επιχειρήσεις ιδιαίτερα μέσω της προκήρυξης του Α’ κύκλου της δράσης «ΕΡΕΥΝΩ–ΔΗΜΙΟΥΡΓΩ–ΚΑΙΝΟΤΟΜΩ» (δράση του Επιχειρησιακού Προγράμματος «Επιχειρηματικότητα, Ανταγωνιστικότητα και Καινοτομία»/ΕΠΑνΕΚ του ΕΣΠΑ 2014-20) (βλ. αναλυτικότερα στο κεφ. 2 της Έκθεσης), καθώς και για τις ειδικές δράσεις, και τις διμερής Ε&Τ συνεργασίες κλπ.

Επιπρόσθετα:

* Η Έρευνα ενισχύεται με πρόσθετους πόρους συνολικού ύψους 240 εκ. € για την περίοδο 2017-2019, η οποία προήλθε από την υπογραφή συμφωνίας χρηματοδότησης του Ελληνικού Δημοσίου με την Ευρωπαϊκή Τράπεζα Επενδύσεων και τη δημιουργία του Ελληνικού Ιδρύματος Έρευνας & Καινοτομίας (**ΕΛΙΔΕΚ**). Το ΕΛΙΔΕΚ αποτελεί ένα νέο θεσμό μέσω του οποίου επιχειρείται μια μεταρρυθμιστική τομή στο πεδίο της Έρευνάς και της Καινοτομίας στη χώρα. Σκοπός του ΕΛΙΔΕΚ είναι η προαγωγή της έρευνας και της καινοτομίας στη χώρα και ειδικότερα η αξιολόγηση και χρηματοδότηση της ελεύθερης έρευνας, δηλαδή της διενέργειας ερευνητικών δραστηριοτήτων χωρίς θεματικούς ή γεωγραφικούς περιορισμούς, με μοναδικό κριτήριο την επιστημονική ποιότητα και αριστεία. Για την εκπλήρωση των στόχων του, το ΕΛΙΔΕΚ: χορηγεί υποτροφίες για τη διεξαγωγή διδακτορικών διατριβών και μεταδιδακτορικών μελετών, χρηματοδοτεί υψηλής ποιότητας ερευνητικά προγράμματα με επιστημονικούς υπεύθυνους Μεταδιδάκτορες, Ερευνητές και μέλη ΔΕΠ, χρηματοδοτεί την αγορά ερευνητικού εξοπλισμού, διευκολύνει την πρόσβαση Πανεπιστημίων, Τ.Ε.Ι. και ερευνητικών και τεχνολογικών φορέων στη χρηματοδότηση καινοτόμων ερευνητικών προγραμμάτων, υ υποστηρίζει τη δημιουργία και λειτουργία νεοφυών επιχειρήσεων για την εκμετάλλευση ερευνητικών αποτελεσμάτων. Αναφέρεται ότι, το 2017 προκηρύχθηκαν και υλοποιούνται από το ΕΛΙΔΕΚ δράσεις συνολικού προϋπολογισμού 100 εκ. € (βλ αναλυτικότερα στο κεφ. 3.3 της Έκθεσης).
* Υλοποιείταισειρά **εμβληματικών πρωτοβουλιών** που αποτελούν οριζόντιες δράσεις σε επιστημονικούς τομείς με ισχυρή κοινωνική διάσταση και δυναμική καινοτομίας όπως το Εθνικό Δίκτυο Ιατρικής Ακριβείας στην Ογκολογία, τα Καρδιαγγειακά Νοσήματα και τις Γενετικές Νευροεκφυλιστικές Παθήσεις (για αποτελεσματικότερες και μειωμένου κόστους θεραπείες μοριακής ιατρικής, προσβάσιμες για τους πολίτες από το Δημόσιο Σύστημα Υγείας), το Εθνικό Δίκτυο Αγροδιατροφής (για την ανάδειξη των ποιοτικών χαρακτηριστικών παραδοσιακών προϊόντων όπως Ελιά, Αμπέλι, Μέλισσα) και το Εθνικό Δίκτυο Κλιματικής Αλλαγής (για τη μελέτη και την έγκυρη ενημέρωση στην αντιμετώπιση ακραίων φυσικών φαινομένων). Για τις εμβληματικές πρωτοβουλίες προβλέπονται εθνικοί πόροι ύψους 25εκ.€.
* Εξασφαλίσθηκαν **κονδύλια του εθνικού ΠΔΕ** ύψους 10 εκ. € για τη συμμετοχή της Ελλάδας στην Ευρωμεσογειακή πρωτοβουλία PRIMA και τη χρηματοδότηση των ελληνικών φορέων που συμμετέχουν επιτυχώς στις προκηρύξεις του. Επιπλέον, οι ελληνικοί φορείς θα διεκδικήσουν χρηματοδότηση και μέσω άλλων ανταγωνιστικών προκηρύξεων του προγράμματος PRIMA οι οποίες θα χρηματοδοτηθούν εξ ολοκλήρου από τον Ορίζοντα 2020.
* Το Ευρωπαϊκό **Πρόγραμμα Horizon 2020** διαθέτει αυξημένο προϋπολογισμό κατά 30% του σε σχέση με αυτόν του 7ου Προγράμματος Πλαισίου για την ΕΤΑΚ (FP7), ενώ οι μέχρι τώρα επιδόσεις των δημόσιων ερευνητικών φορέων και των επιχειρήσεων στην επιτυχή διεκδίκηση ερευνητικών έργων από τις προσκλήσεις του Horizon 2020 είναι πολύ καλές.
* Το **Υπερταμείο Equifund**, μια πρωτοβουλία μεταξύ ελληνικής κυβέρνησης και Ευρωπαϊκού Ταμείου Επενδύσεων. Ειδικότερα μέσω του υπο-ταμείου “Παράθυρο Καινοτομίας» (Innovation Window), επιδιώκεται η τόνωση της ρευστότητας των νέων καινοτόμων και spin off/out επιχειρήσεων και η μόχλευση ιδιωτικών επενδύσεων. Ειδικότερα, το Παράθυρο Καινοτομίας εντάσσεται στη γενικότερη πολιτική επιδίωξη η Καινοτομία που παράγεται από την Έρευνα να οδηγήσει στην ανάπτυξη της Οικονομίας της Γνώσης, δηλαδή στην παραγωγή πλούτου με βάση τη γνώση που προκύπτει από την ερευνητική δραστηριότητα. Με δεδομένο ότι στην Ελλάδα παράγεται πρωτότυπο και διεθνώς αναγνωρισμένο επιστημονικό και ερευνητικό έργο είναι κρίσιμης σημασίας η αξιοποίηση των ερευνητικών αποτελεσμάτων που βρίσκονται σε υψηλό επίπεδο τεχνολογικής ετοιμότητας και η στήριξη των δομών που μπορούν να επιταχύνουν τη διαδικασία αυτή. Το Παράθυρο Καινοτομίας περιλαμβάνει το Ταμείο Μεταφοράς Τεχνολογίας (Technology Transfer Fund - TT Fund) και το Ταμείο Επιτάχυνσης (Accelerator Fund). Το TT Fund στοχεύει έργα ή/και εταιρείες (SMEs) προερχόμενες από ΑΕΙ, Ερευνητικά κέντρα ή άλλους οργανισμούς με σημαντική ερευνητική δραστηριότητα. Ο στόχος είναι η αξιοποίηση ερευνητικών αποτελεσμάτων που βρίσκονται σε σχετικό επίπεδο τεχνολογικής ετοιμότητας, η διαμόρφωση επιχειρηματικών σχεδίων και η εμπορική αξιοποίησή τους.

Από την άλλη η αύξηση της δαπάνης κατά 33,8% για ΕΤΑΚ των επιχειρήσεων στο δυσμενές οικονομικό περιβάλλον το 2017, ενδεχομένως οφείλεται στο γεγονός ότι οι επιχειρήσεις έχουν συνειδητοποιήσει ότι η ενίσχυση της ανταγωνιστικότητάς τους περνά μέσα από την αύξηση της ερευνητικής και καινοτομικής τους δραστηριότητας. Αναμένεται κατά συνέπεια, μέσω και της ιδιωτικής μόχλευσης που θα προέλθει επιπρόσθετα στους παραπάνω δημόσιους πόρους, αυξημένη χρηματοδότηση της ΕΤΑΚ από τις επιχειρήσεις. Τονίζεται ότι ο επιμέρους στόχος που έχει τεθεί για το 2020, για Ε&Α από τις επιχειρήσεις στο 0,38% του ΑΕΠ, έχει ήδη ξεπεραστεί με βάση τα στοιχεία του 2017.

Επίσης, η ανάσχεση της συρρίκνωσης του ΑΕΠ στη χώρα και η έναρξη μεγέθυνσής του από το 2017 δημιουργεί ζωτικό χώρο αύξησης των κονδυλίων Ε&Α, δημιουργίας νέων χρηματοδοτικών εργαλείων καθώς και ένα ιδιαίτερα θετικό και ενθαρρυντικό κλίμα για επενδύσεις έντασης Γνώσης.

Στις πρόσθετες παρεμβάσεις που δεν συνδέονται άμεσα αλλά επηρεάζουν την RIS3 θα πρέπει να αναφερθεί ότι:

* Διασφαλίσθηκε το μισθολογικό κόστος από τον τακτικό προϋπολογισμό, και η σταθερή ενίσχυση των προϋπολογισμών των Ερευνητικών Κέντρων (ΕΚ) και των ΑΕΙ, με την ταυτόχρονη δημιουργία 1.000 περίπου νέων θέσεων επιστημονικού προσωπικού στα ΑΕΙ, 100 θέσεων στα ΕΚ καθώς και 152 θέσεων Ειδικού Επιστημονικού Προσωπικού και Διοικητικών υψηλών προσόντων.
* Θεσπίσθηκαν νομοθετικές παρεμβάσεις (Ν.4386/2016) για την αναμόρφωση και βελτίωση του πλαισίου Έρευνας και την ενίσχυση του ερευνητικού δυναμικού καθώς και η χορήγηση φορολογικών κινήτρων για την τόνωση των δαπανών έρευνας από πλευράς επιχειρήσεων (Ν.4485/2017).
* Διαφαίνεται αυξημένο ενδιαφέρον από μεγάλες εταιρείες του εξωτερικού για επενδύσεις στην Ελλάδα (π.χ Tesla-Greece) καθώς και για εξαγορές νέων καινοτόμων ελληνικών επιχειρήσεων (π.χ της εταιρείας INNOETICS από την εταιρεία Samsung Electronics).

# Επισκόπηση υλοποίησης της Στρατηγικής

## Εισαγωγή

Στρατηγικός στόχος του ΕΠΑνΕΚ είναι η ενίσχυση της ανταγωνιστικότητας και της εξωστρέφειας των επιχειρήσεων, της μετάβασης στην ποιοτική επιχειρηματικότητα με αιχμή την καινοτομία και την αύξηση της εγχώριας προστιθέμενης αξίας. Ειδικότερα, σηματοδοτεί την κύρια στροφή στο νέο αναπτυξιακό υπόδειγμα, που αναδεικνύει σε κεντρικό ρόλο παραγωγικούς, ανταγωνιστικούς και εξωστρεφείς τομείς της οικονομίας. **Μέσω του ΕΠΑνΕΚ, υλοποιείται η εθνική στρατηγική της Έξυπνης Εξειδίκευσης** (RIS3)με στόχο τη σύνδεση της έρευνας και της καινοτομίας με την επιχειρηματικότητα και την ενίσχυση των υφιστάμενων πλεονεκτημάτων της Ελλάδας και των περιφερειών της.

Η έξυπνη εξειδίκευση και η στρατηγική ψηφιακής ανάπτυξης αποτελούν βασικές παραμέτρους του ΕΠΑνΕΚ αφού θα πρέπει διαπνέουν το νέο αναπτυξιακό μοντέλο και αποσκοπούν στον εντοπισμό των μοναδικών χαρακτηριστικών της Ελλάδας, αναδεικνύοντας τα υφιστάμενα πλεονεκτήματά της. Το ΕΠΑνΕΚ κατά το σχεδιασμό του έχει λάβει υπόψη τις περιφερειακές προτεραιότητες όπως αναδείχθηκαν από τις περιφερειακές στρατηγικές για την έξυπνη εξειδίκευση. Οι στρατηγικές αυτές επηρέασαν σημαντικά τις προτεραιότητες της αντίστοιχης εθνικής RIS3. Μέσα από τη μεθοδολογική ανάλυση αποδεικνύεται ότι οι στρατηγικές αυτές συγκλίνουν θεματικά σε εξαιρετικά μεγάλο βαθμό.

Για το ΕΠΑνΕΚ, ο Θεματικός Στόχος 1 «Ενίσχυση της έρευνας, της τεχνολογικής ανάπτυξης και της καινοτομίας» και οι Επενδυτικές Προτεραιότητες 1a και 1b είναι αυτές που συνδέονται άμεσα με την εφαρμογή της Στρατηγικής RIS3, οπότε και είναι αυτές που θα παρακολουθούνται για την αξιολόγηση της υλοποίησης της εν λόγω Στρατηγικής. Οι Επενδυτικές Προτεραιότητες αφορούν στους Άξονες Προτεραιότητας ΑΠ1, ΑΠ1Σ, ΑΠ3 και ΑΠ3Σ του ΕΠΑνΕΚ και περιλαμβάνουν τους Ειδικούς Στόχους 1.1. και 3.1.

|  |  |  |
| --- | --- | --- |
| **Επενδυτικές Προτεραιότητες** | **Άξονας Προτεραιότητας ΕΠΑΝΕΚ** | **Ειδικός Στόχος** |
| 1a «Ενίσχυση υποδομών έρευνας και καινοτομίας και ικανοτήτων ανάπτυξης αριστείας στον τομέα της έρευνας και καινοτομίας και προώθηση κέντρων ικανότητας, ιδίως των κέντρων ευρωπαϊκού ενδιαφέροντος» | ΑΠ1 «Ανάπτυξη επιχειρηματικότητας με τομεακές προτεραιότητες»  ΑΠ1Σ «Ανάπτυξη επιχειρηματικότητας με τομεακές προτεραιότητες (Στερεά Ελλάδα, Νότιο Αιγαίο)» | 3.1 «Αναβάθμιση ή/και ανάπτυξη υποδομών έρευνας και καινοτομίας για την ανάπτυξη της καινοτομικής ικανότητας της χώρας για τη στήριξη της επιχειρηματικότητας» |
| 1b ««Προαγωγή επιχειρηματικών επενδύσεων στην έρευνα και καινοτομία, ανάπτυξη δεσμών και συνεργειών μεταξύ επιχειρήσεων, κέντρων έρευνας και ανάπτυξης και του τομέα της τριτοβάθμιας εκπαίδευσης, ιδίως μέσω της προαγωγής επενδύσεων στην ανάπτυξη προϊόντων και υπηρεσιών, στη μεταφορά τεχνολογίας, στην κοινωνική καινοτομία, στην οικολογική καινοτομία, στις εφαρμογές παροχής δημόσιων υπηρεσιών, στην ενθάρρυνση της ζήτησης, στη δικτύωση, στα συμπλέγματα φορέων και στην ανοιχτή καινοτομία μέσω ευφυούς εξειδίκευσης, καθώς και στήριξη της τεχνολογικής και εφαρμοσμένης έρευνας, δοκιμαστικών δράσεων, ενεργειών έγκαιρης επικύρωσης προϊόντων, προηγμένων ικανοτήτων παραγωγής και πρώτης παραγωγής, ειδικά σε βασικές τεχνολογίες, και διάδοση των τεχνολογιών γενικής εφαρμογής»» | ΑΠ3 «Ανάπτυξη επιχειρηματικότητας με τομεακές προτεραιότητες»  ΑΠ3Σ «Ανάπτυξη επιχειρηματικότητας με τομεακές προτεραιότητες (Στερεά Ελλάδα, Νότιο Αιγαίο)» | 1.1 «Αύξηση επιχειρηματικών πρωτοβουλιών και συνεργασιών για την ανάπτυξη καινοτόμου επιχειρηματικότητας σύμφωνα με την εθνική στρατηγική έρευνας και καινοτομίας για έξυπνη εξειδίκευση» |

Η Στρατηγική RIS3 δομείται στη βάση τριών στρατηγικών επιλογών και τεσσάρων αξόνων προτεραιότητας που «τέμνουν εγκάρσια» τις στρατηγικές επιλογές όπως φαίνεται στον ακόλουθο πίνακα, στον οποίο παρουσιάζονται και οι κατηγορίες παρέμβασης της Στρατηγικής.

Πίνακας 3‑1: Δομή της Εθνικής RIS3 ανά Στρατηγικής Επιλογή, Άξονα και κατηγορίες παρέμβασης

| **Στρατηγικές Επιλογές** | **Επένδυση στη δημιουργία και διάχυση της Νέας Γνώσης** | **Επένδυση στην Έρευνα και Καινοτομία** | **Ανάπτυξη καινοτομικής νοοτροπίας και θεσμών και διασυνδέσεων Ε.ΤΑ.Κ με την κοινωνία** |
| --- | --- | --- | --- |
| **Άξονες Παρέμβασης** | **Κατηγορίες παρέμβασης** | | |
| α. Ανάπτυξη δυναμικού (capacity building) | 1.α. Ανάπτυξη δυναμικού ΕΤΑΚ στους τομείς εξειδίκευσης  1.α.1 Ενίσχυση ερευνητικών υποδομών σύμφωνα με τον Εθνικό Οδικό Χάρτη Ερευνητικών Υποδομών  1.α.2 Εξειδικευμένα δίκτυα κέντρων ικανότητας (competence centers)  1.α.3 Ανάπτυξη επαγγελματικών γνώσεων και δεξιοτήτων σε θέματα πνευματικής ιδιοκτησίας, διαχείρισης καινοτομίας και τεχνολογίας, εξαγωγών κοκ | 2.α. Εκκόλαψη νέων επιχειρηματικών παικτών  2.α.1 Ενίσχυση επιχειρηματικών ομάδων στο στάδιο εκκόλαψης  2.α.2 Ενίσχυση της ίδρυσης και ανάπτυξης νεοφυών επιχειρήσεων  2.α.3 Αξιοποίηση ερευνητικών αποτελεσμάτων (proof-of- concept)  2.α.4 Ανάπτυξη τεχνοβλαστών (Spin off/out)  2.α.5 Ενίσχυση υφιστάμενων και ίδρυση καινοτομικών συνεργατικών σχηματισμών | 3.α. Ενίσχυση μηχανισμών και θεσμικού πλαισίου  3.α.1 Ίδρυση και ενίσχυση νέων χρηματοδοτικών εργαλείων  3.α.2 Ταμείο Αξιοποίησης Διανοητικής Ιδιοκτησίας (Patent Pool Fund)  3.α.3 Μητρώο συμβούλων σε ζητήματα διαχείρισης πνευματικής και βιομηχανικής ιδιοκτησίας |
| β. Ενίσχυση δραστηριοτήτων ΕΤΑΚ | 1.β. Ενίσχυση δραστηριοτήτων ΕΤΑΚ και νησίδων αριστείας  1.β.1. Ενίσχυση του ανθρώπινου ερευνητικού δυναμικού μέσω της υλοποίησης διδακτορικής έρευνας)  1.β.2 Υποστήριξη της ερευνητικής διάστασης της τριτοβάθμιας εκπαίδευσης  1.β.3 Ενίσχυση μεταδιδακτόρων ερευνητών/τριών  1.β.4 Χρηματοδότηση προτάσεων που αξιολογήθηκαν θετικά στα ERC Grant Schemes, αλλά δεν χρηματοδοτήθηκαν  1.β.5 Συνεργατικές πρωτοβουλίες ΕΤΑΚ  1.β.6 Ανάπτυξη καινοτόμων προϊόντων/υπηρεσιών που προτείνονται από επιχειρήσεις, κλπ. (customer- driven)  1.β.7 Ενίσχυση για την πραγματοποίηση δοκιμών προϊόντων και υπηρεσιών  1.β.8 Στρατηγικά Σχέδια Ερευνητικών Φορέων  1.β.9 Ολοκληρωμένες Στρατηγικές Έρευνας ΑΕΙ | 2.β. Ενίσχυση της ενδογενούς έρευνας και καινοτομίας στις επιχειρήσεις  2.β.1 Ενιαία δράση κρατικών ενισχύσεων ΕΤΑΚ: ΕΡΕΥΝΩ – ΚΑΙΝΟΤΟΜΩ – ΔΗΜΙΟΥΡΓΩ  i. Πρωτοεμφανιζόμενες στην έρευνα επιχειρήσεις  ii. Μικρομεσαίες επιχειρήσεις  iii.1 Συμπράξεις επιχειρήσεων με άλλους φορείς (Μικρές συνεργασίες)  iii.2 Συμπράξεις ομάδων επιχειρήσεων με άλλους φορείς (Μεγάλες συνεργασίες)  iv. Ενσωμάτωση ερευνητικών αποτελεσμάτων στην παραγωγική διαδικασία  2.β.2 Ενίσχυση ανάπτυξης προϊόντων και υπηρεσιών ΤΠΕ  2.β.3 Ανάπτυξη εφαρμογών e-επιχειρείν από μεμονωμένες επιχειρήσεις ή ομάδες επιχειρήσεων  2.β.4 Ενίσχυση επενδύσεων σε υφιστάμενες επιχειρήσεις για την εισαγωγή νέων προϊόντων και υπηρεσιών στην αγορά και για την ανάπτυξη και εφαρμογή σύγχρονων μεθόδων παραγωγής  2.β.5 Στήριξη των επιχειρήσεων για τη δημιουργία και την επέκταση προηγμένων ικανοτήτων, για την ανάπτυξη προϊόντων και υπηρεσιών σε νέους τομείς | 3.β. Ενίσχυση της ζήτησης για καινοτομία από τη δημόσια διοίκηση  3.β.1 Καινοτόμες προ-εμπορευματικές δημόσιες προμήθειες (pre-commercial procurements - PCPs) ΘΣ 2,4,5,6,7  3.β.2 Ανάπτυξη και εφαρμογή “πρωτοκόλλων” ή σημάτων |
| γ. Μηχανισμοί και δομές υποστήριξης | 1.γ Ενίσχυση (Υπο)δομών δικτύωσης  1.γ.1 Διαμόρφωση & λειτουργία ψηφιακής πλατφόρμας έρευνας και καινοτομίας\*  1.γ.2 Γραφεία αξιοποίησης τεχνολογίας  1.γ.3 Ενίσχυση και διεύρυνση της δραστηριότητας και του ρόλου των Μονάδων Καινοτομίας και Επιχειρηματικότητας (ΜΟΚΕ)  1.γ.4 Εκσυγχρονισμός των εσωτερικών δικτυακών υποδομών όλων των ΑΕΙ και των ΕΚ της χώρας)  1.γ.5 Ένταξη Νοσοκομειακών Μονάδων στο εθνικό ακαδημαϊκό δίκτυο ΕΔΕΤ για την υποστήριξη ερευνητικών και κλινικών δραστηριοτήτων στην ιατρική και στη βιολογία, σε νεφoϋπολογιστικό περιβάλλον (Cloud Computing) - επέκταση στις υπόλοιπες 5 περιφέρεις της χώρας | 2.γ Υποδομές και μηχανισμοί στήριξης καινοτόμου επιχειρηματικότητας  2.γ.1.Ενίσχυση της ανάπτυξης ψηφιακών πλατφορμών επιχειρηματικών συναλλαγών και συνεργασίας μεταξύ επιχειρήσεων, μεταξύ επιχειρήσεων και καταναλωτών και μεταξύ επιχειρήσεων και φορέων του δημοσίου | 3.γ Μηχανισμοί Επιχειρηματικής Ανακάλυψης και Τεκμηρίωσης  3.γ.1 Μηχανισμός Επιχειρηματικής ανακάλυψης  3.γ.2 Εγκατάσταση Μηχανισμού Παρακολούθησης (monitoring mechanism) της υλοποίησης της εθνικής στρατηγικής RIS3 |
| δ. Εξωστρέφεια και δικτύωση | 1.δ. Διασύνδεση και συνεργασία σε ΕΤΑΚ  1.δ.1 Ενίσχυση συμμετοχής σε διακρατικά/διευρωπαϊκά δίκτυα, προγράμματα και πρωτοβουλίες - ERANETS-FETs  1.δ.2 Δράσεις διμερών και διακρατικών συνεργασιών | 2.δ Επιχειρηματική εξωστρέφεια  2.δ.1 Προετοιμασία, εφαρμογή και αξιολόγηση τομεακών ή κλαδικών σχεδίων εξωστρέφειας\*  2.δ.2 Εξειδικευμένες μελέτες για στόχευση αγορών (market analysis), προϊόντων και συγκριτικής ανάλυσης του ανταγωνισμού\* | 3.δ Ανάπτυξη καινοτομικής κουλτούρας  3.δ.1 Ανάπτυξη έργων επίδειξης και πιλοτικών έργων- εφαρμογής αποτελεσμάτων έρευνας  3.δ.2 Ενίσχυση συμμετοχής σε διεθνείς επιστημονικές διοργανώσεις, διαγωνισμούς κλπ.  3.δ.3 Προβολή κοινωνικής σημασίας έργου ΕΤΑΚ |

Σκοπός της ανάλυσης των στοιχείων που παρατίθενται στη συνέχεια είναι η παρακολούθηση της τήρησης των βασικών επιλογών, προτεραιοτήτων και κατευθύνσεων της Στρατηγικής RIS3 και η παρακολούθηση της προόδου υλοποίησης των δράσεων της εθνικής και των περιφερειακών στρατηγικών RIS3.

Οι δράσεις που περιλαμβάνονται λοιπόν στις ανωτέρω Επενδυτικές Προτεραιότητες και κατ’ επέκταση στους αντίστοιχους Άξονες Προτεραιότητας, είναι αυτές που θα μελετηθούν ώστε να γίνει μια προσέγγιση αναφορικά με τη συνάφεια και συνέπειά τους ως προς τους στόχους της Στρατηγικής RIS3 και τους τομείς προτεραιότητάς της.

## Ανάλυση δράσεων ΕΠΑνΕΚ

### Δράσεις ΕΠΑνΕΚ στο πλαίσιο της Επενδυτικής Προτεραιότητας 1a

Η Επενδυτική Προτεραιότητα 1a «Ενίσχυση υποδομών έρευνας και καινοτομίας και ικανοτήτων ανάπτυξης αριστείας στον τομέα της έρευνας και καινοτομίας και προώθηση κέντρων ικανότητας, ιδίως των κέντρων ευρωπαϊκού ενδιαφέροντος» υποστηρίζει τη στρατηγικής της Έξυπνης Εξειδίκευσης, για το λόγο αυτό εξετάζεται η πρόοδος υλοποίησης των έργων εκείνων που εντάσσονται στον Άξονα Προτεραιότητας 3 «Ανάπτυξη μηχανισμών στήριξης της επιχειρηματικότητας» και στον Άξονα Προτεραιότητας 3Σ «Ανάπτυξη μηχανισμών στήριξης της επιχειρηματικότητας (Στερεά Ελλάδα-Νότιο Αιγαίο)» του ΕΠΑνΕΚ, καθώς αποτελεί τους Άξονες εκείνους που περιλαμβάνουν τη συγκεκριμένη Επενδυτική Προτεραιότητα.

Ειδικότερα, στο πλαίσιο του Ειδικού Στόχου 3.1 «Αναβάθμιση ή/και ανάπτυξη υποδομών έρευνας και καινοτομίας για την ανάπτυξη της καινοτομικής ικανότητας της χώρας για τη στήριξη της επιχειρηματικότητας» προβλέπεται η ενίσχυση υφιστάμενων ή νέων ερευνητικών υποδομών εθνικής σημασίας, που απαιτούνται για υποστήριξη της στρατηγικής έξυπνης εξειδίκευσης και του Ευρωπαϊκού Χάρτη Ερευνητικών Υποδομών (ESFRI), δημιουργώντας ελκυστικό περιβάλλον για την έρευνα, για την προώθηση της καινοτομίας και για τη δημιουργία οικοσυστήματος καινοτομίας στην Ελλάδα. Εκτιμώμενα αποτελέσματα του συγκεκριμένου Ειδικού Στόχου, είναι τα εξής:

* Βελτίωση της καινοτομικής ικανότητας της χώρας και σύνδεση αυτής με την αγορά, για τη δημιουργία οικοσυστήματος καινοτομίας.
* Συμβολή της χώρας στον Ενιαίο Ευρωπαϊκό Χώρο Έρευνας.
* Βελτίωση της ανταγωνιστικότητας των ελληνικών επιχειρήσεων και αύξηση παραγωγής καινοτόμων προϊόντων και υπηρεσιών.
* Δημιουργία ελκυστικού ερευνητικού περιβάλλοντος το οποίο θα προσελκύσει ιδιωτικές επενδύσεις, συνεργασίες και συμπράξεις σε θέματα έρευνας και καινοτομίας.

Σε συνέχεια των ανωτέρω και στο πλαίσιο της παρούσας έκθεσης, εξετάζεται η πορεία υλοποίησης των προαναφερθέντων Αξόνων Προτεραιότητας του ΕΠΑΝΕΚ έως και τις 31.12.2018.

Έως το τέλος του 2018, είχαν εκδοθεί **3 Προσκλήσεις**, οι δύο εκ των οποίων αφορούσαν στην ενίσχυση υποδομών έρευνας και τεχνολογίας (δύο κύκλοι) και η τρίτη αφορούσε στην ενίσχυση έργων υψηλής ερευνητικής και επιστημονικής στάθμης και στην αξιοποίηση των αποτελεσμάτων που θα προέλθουν από αυτά. Παρακάτω, παρατίθενται συνοπτικά στοιχεία των εν λόγω Προσκλήσεων.

***Πρόσκληση: «Ενίσχυση των υποδομών έρευνας και καινοτομίας» (Α΄ κύκλος)***

Στις 29.07.2016 δημοσιεύθηκε η πρόσκληση (αρ. πρωτ. 4047/1137/Α2) «Ενίσχυση των υποδομώνέρευνας και καινοτομίας». Ο προϋπολογισμός της πρόσκλησης ανέρχονταν 73.000.000 € (ΔΔ) και η καταληκτική ημερομηνία υποβολής προτάσεων ήταν η 21.10.2016.

Η Πρόσκληση αφορούσε στην υποβολή εκ μέρους συγκεκριμένων ερευνητικών φορέων της χώρας (οι προτάσεις των οποίων έχουν περιληφθεί στον κατάλογο υποδομών έρευνας, τεχνολογικής ανάπτυξης και καινοτομίας, ο οποίος εγκρίθηκε μετά από αξιολόγηση ως προς τη συνάφεια με την Εθνικής Στρατηγική Έξυπνης Εξειδίκευσης των υποδομών Εθνικού δικού Χάρτη Ερευνητικών Υποδομών), επικαιροποιημένων αναλυτικών προτάσεων για την προπαρασκευαστική φάση ανάπτυξη της υποδομής η οποία θα περιλαμβάνει την εκτέλεση ερευνητικού έργου, βασικής ή εφαρμοσμένης έρευνας, δραστηριότητες δικτύωσης και ενίσχυσης της πρόσβασης. Στόχος της δράσης είναι η αύξηση της καινοτομικής ικανότητας της χώρας μέσα από την ενίσχυση σημαντικών υποδομών ΕΤΑΚ, τη διασύνδεσή τους με τον ιδιωτικό τομέα, την εξυπηρέτηση κοινωνικών προκλήσεων, καθώς και τη δικτύωσή τους με αντίστοιχες υποδομές στον Ευρωπαϊκό και Διεθνή χώρο.

***Πρόσκληση: «Ενίσχυση των υποδομών έρευνας και καινοτομίας» (Β΄ κύκλος)***

Η Πρόσκληση αποτελεί το Β΄ κύκλο της πρόσκλησης «Ενίσχυση των υποδομών έρευνας και καινοτομίας» και εκδόθηκε στις 22.12.2017 (αρ. πρωτ. 7064/1968/Α2). Ο προϋπολογισμός της Πρόσκλησης ανέρχεται σε 20.000.000 € (ΔΔ) και η καταληκτική της ημερομηνία ήταν η 30.03.2018.

***Πρόσκληση: «Δράση στρατηγικής ανάπτυξης ερευνητικών και τεχνολογικών φορέων»***

Στις 29.07.2016 δημοσιεύθηκε η πρόσκληση (αρ. πρωτ. 4045/1136/Α2) «Δράση στρατηγικής ανάπτυξης ερευνητικών και τεχνολογικών φορέων». Ο προϋπολογισμός της πρόσκλησης ανέρχονταν 31.860.000 € (ΔΔ) και η καταληκτική ημερομηνία υποβολής προτάσεων ήταν η 23.09.2016.

Η Πρόσκληση απευθυνόταν σε ΝΠΔΔ και ΝΠΙΔ, εποπτευόμενα από τη ΓΓΕΤ Ερευνητικών Κέντρων / Ινστιτούτων και Τεχνολογικών Φορέων για την υποβολή προτάσεων σχετικών με τους στόχους της Δράσης στρατηγικής ανάπτυξης ερευνητικών και τεχνολογικών φορέων. Βασική επιδίωξη της Δράσης είναι η ενίσχυση της έρευνας και η εν δυνάμει αξιοποίηση των αποτελεσμάτων που θα προέλθουν από αυτήν, με την υλοποίηση έργων υψηλής ερευνητικής και επιστημονικής στάθμης, τα οποία αποτελούν χρήσιμο εργαλείο στη χάραξη της στρατηγικής ανάπτυξης των εποπτευόμενων από τη ΓΓΕΤ Ερευνητικών και Τεχνολογικών Φορέων προς την κατεύθυνση που θέτει η RIS3 2014-2020.

Σημειώνεται δε, ότι στο πλαίσιο των προσκλήσεων αυτών, **δε γίνονταν αναφορά στους τομείς Προτεραιότητας της RIS3**, συνεπώς θεωρείται ότι οι εν δυνάμει δράσεις συμβάλλουν στις οριζόντιες συνιστώσες της RIS3 και κυρίως στη δημιουργία υποδομών έρευνας και καινοτομίας, που συνεισφέρουν με τη σειρά τους στη διευκόλυνση για την ανάπτυξη καινοτόμων προϊόντων και υπηρεσιών, στην παραγωγή νέας γνώσης, στη διασύνδεση της επιστήμης με την κοινωνία και στη διεθνή συνεργασία.

Οι προκηρυχθείσες δράσεις εντάσσονται στη **Στρατηγική Επιλογή 1** «Επένδυση στη δημιουργία και διάχυση τη Νέας Γνώσης» της RIS3, στον **Άξονα Παρέμβασης** «α. Ανάπτυξη δυναμικού (capacity building)» και, στην **κατηγορία παρέμβασης** «Ανάπτυξη δυναμικού ΕΤΑΚ στους τομείς εξειδίκευσης» (1.α.1 Ενίσχυση ερευνητικών υποδομών σύμφωνα με τον Εθνικό Οδικό Χάρτη Ερευνητικών Υποδομών» καθώς επίσης και στον **Άξονα Παρέμβασης** «β. Ενίσχυση δραστηριοτήτων ΕΤΑΚ» και στην **κατηγορία παρέμβασης** «1.β Ενίσχυση δραστηριοτήτων ΕΤΑΚ» (1.β.8 Στρατηγικά σχέδια ερευνητικών φορέων (ΚΡΗΠΙΣ ΕΚ), 1.β.9 «Ολοκληρωμένες Στρατηγικές Έρευνας ΑΕΙ (ΚΡΗΠΙΣ ΑΕΙ)»).

Τα συνολικά στοιχεία για την εξέλιξη της υλοποίησης των δράσεων της εν λόγω Επενδυτικής Προτεραιότητας, παρουσιάζονται στους κάτωθι πίνακες.

Αναλυτικότερα, από την επεξεργασία των στοιχείων προκύπτει ότι ο προϋπολογισμός των τριών προσκλήσεων που εκδόθηκαν ανέρχονταν σε 124.860.000 €, με το ήμισυ – περίπου – αυτού να αφορά στις λιγότερο ανεπτυγμένες Περιφέρειες (44,90%).

Ως προς τις εντάξεις έργων, το ποσοστό του προϋπολογισμού αυτών κρίνεται ικανοποιητικό, καθώς ανέρχεται σε 97,50% του διατιθέμενου προϋπολογισμού στις Προσκλήσεις. Το μεγαλύτερο ποσοστό του προϋπολογισμού των ενταγμένων έργων αφορά στις περισσότερο ανεπτυγμένες Περιφέρειες (54,14%).

Σημειώνεται ότι στο πλαίσιο της Πρόσκλησης «Ενίσχυση των υποδομών έρευνας και καινοτομίας (Α΄ κύκλος)», πραγματοποιήθηκε υπέρβαση του διατιθέμενου από την Πρόκληση προϋπολογισμού για την κατηγορία των περισσότερο ανεπτυγμένων Περιφερειών, εντάσσοντας έργα σημαντικά μεγαλύτερου προϋπολογισμού (61.875.845,82 € έναντι 43.580.000 €).

Όσον αφορά στο ποσοστό απορρόφησης των δαπανών ΕΛΚΕ έναντι του προϋπολογισμού δημόσιας δαπάνης του συνόλου των έργων/δράσεων της Επενδυτικής Προτεραιότητας 1a, αυτή ανέρχεται στο 28,3% (21,4% για τη Δράση της Ενίσχυσης Υποδομών Α&Β Κύκλος και 48,1% για τη δράση του ΚΡΗΠΙΣ). Σε επίπεδο Περιφέρειας, οι Περιφέρειες Κρήτης, Αττικής και Θεσσαλίας παρουσιάζουν τη μεγαλύτερη απορρόφηση (31,4%, 29,6% και 28,3% αντίστοιχα). Οι Περιφέρειες Αττικής, Δ. Ελλάδας και Κρήτης παρουσιάζουν ποσοστό απορρόφησης 50% στο πλαίσιο της δράσης ΚΡΗΠΙΣ.

Το ποσοστό των καταχωρημένων δαπανών στο ΟΠΣ έναντι του προϋπολογισμού του συνόλου των ενταγμένων έργων της Προτεραιότητας 1α, ανέρχεται μόλις στο 6,9% (2,3% για τη δράση της Ανάπτυξης Υποδομών Α’ και Β Κύκλος και 20,3% για το ΚΡΗΠΙΣ). Καμία από τις Περιφέρειες δεν ξεπερνά το 7,5%, ως αντίστοιχο ποσοστό απορρόφησης για την Επενδυτική Προτεραιότητα1a.

Ας σημειωθεί ότι, έως τις 31/12/2018 δεν υπάρχουν ενταγμένα έργα, στο πλαίσιο της Επενδυτικής Προτεραιότητας 1α, στις Περιφέρειες Ν. Αιγαίου και Σ. Ελλάδας.

Πίνακας 3‑1: Στοιχεία εντάξεων και πληρωμών (έως 31.12.2018) δράσεων που υποβλήθηκαν στο πλαίσιο προσκλήσεων στην Επενδυτική Προτεραιότητα 1a

|  |  |  |  |  |
| --- | --- | --- | --- | --- |
| **Επενδυτική Προτεραιότητα 1a** | **Σύνολο** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Προϋπ/σμός προσκλήσεων | **124.860.000,00 €** | 43.580.000,00 € | 25.219.630,00 € | 56.060.370,00 € |
| Προϋπ/σμός ενταγμένων έργων (ΔΔ): | **117.699.317,28€** | 61.875.845,82 € | 18.926.277,60 € | 36.897.193,86 € |
| Πληρωμές έργων (ΕΛΚΕ): | **33.301.297,58 €** | 18.560.629,09 € | 6.716.089,53 € | 8.024.578,96 € |
| Πληρωμές έργων (ΟΠΣ): | **8.179.911,00 €** | 4.578.270,63 € | 1.480.367,22 € | 2.121.273,15 € |
| Αριθμ. ενταγμένων πράξεων: | **58** | 48 | 27 | 34 |
| Αριθμ. υποέργων: | **379** | 190 | 64 | 125 |

Πίνακας 3‑2: Ποσοστιαία κατανομή εντάξεων και πληρωμών (έως 31.12.2018) δράσεων που υποβλήθηκαν στο πλαίσιο προσκλήσεων στην Επενδυτική Προτεραιότητα 1a

|  |  |  |  |
| --- | --- | --- | --- |
| **Επενδυτική Προτεραιότητα 1a** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Ποσοστό προϋπ/σμού της Πρόσκλησης που αφορά στην κατηγορία Περιφέρειας | 34,90% | 20,20% | 44,90% |
| Ποσοστό προϋπ/σμού ενταγμένων έργων ανά κατηγορία Περιφερειών | 151,25% | 75,05% | 65,82% |
| Κατανομή του προϋπ/σμού (ΔΔ) των ενταγμένων έργων ανά κατηγορία Περιφερειών | 54,14% | 15,55% | 30,31% |
| Κατανομή των πληρωμών στις κατηγορίες Περιφερειών | 56,02% | 16,25% | 27,72% |



### Δράσεις ΕΠΑνΕΚ στο πλαίσιο της Επενδυτικής Προτεραιότητας 1b

Η Επενδυτική Προτεραιότητα **1b** *«Προαγωγή επιχειρηματικών επενδύσεων στην έρευνα και καινοτομία, ανάπτυξη δεσμών και συνεργειών μεταξύ επιχειρήσεων, κέντρων έρευνας και ανάπτυξης και του τομέα της τριτοβάθμιας εκπαίδευσης, ιδίως μέσω της προαγωγής επενδύσεων στην ανάπτυξη προϊόντων και υπηρεσιών, στη μεταφορά τεχνολογίας, στην κοινωνική καινοτομία, στην οικολογική καινοτομία, στις εφαρμογές παροχής δημόσιων υπηρεσιών, στην ενθάρρυνση της ζήτησης, στη δικτύωση, στα συμπλέγματα φορέων και στην ανοιχτή καινοτομία μέσω ευφυούς εξειδίκευσης, καθώς και στήριξη της τεχνολογικής και εφαρμοσμένης έρευνας, δοκιμαστικών δράσεων, ενεργειών έγκαιρης επικύρωσης προϊόντων, προηγμένων ικανοτήτων παραγωγής και πρώτης παραγωγής, ειδικά σε βασικές τεχνολογίες, και διάδοση των τεχνολογιών γενικής εφαρμογής*» **υποστηρίζει την εθνική στρατηγική της Έξυπνης Εξειδίκευσης,** για το λόγο αυτό εξετάζεται η πρόοδος υλοποίησης των έργων εκείνων που εντάσσονται στον Άξονα Προτεραιότητας 1 «Ανάπτυξη επιχειρηματικότητας με τομεακές προτεραιότητες» και στον Άξονα Προτεραιότητας 1Σ «Ανάπτυξη επιχειρηματικότητας με τομεακές προτεραιότητες (Στερεά Ελλάδα, Νότιο Αιγαίο)» του ΕΠΑνΕΚ, καθώς αποτελεί τους Άξονες εκείνους που περιλαμβάνουν τη συγκεκριμένη Επενδυτική Προτεραιότητα.

Ο Ειδικός Στόχος 1.1 «Αύξηση επιχειρηματικών πρωτοβουλιών και συνεργασιών για την ανάπτυξη καινοτόμου επιχειρηματικότητας σύμφωνα με την εθνική στρατηγική έρευνας και καινοτομίας για έξυπνη εξειδίκευση» εξυπηρετεί την εθνική πολιτική του τομέα Έρευνας και Καινοτομίας για το 2020 και επικεντρώνεται στην αξιοποίηση έρευνας, τεχνολογίας και καινοτομίας από τις επιχειρήσεις ώστε να αποτελέσουν το βασικό πυλώνα για τη βελτίωση της ανταγωνιστικότητας και την αναβάθμιση της επιχειρηματικότητας και της παραγωγικότητας μέσω της παραγωγής, διάδοσης και ενσωμάτωσης της νέας γνώσης και της καινοτομίας στα υπάρχοντα αλλά και σε νέα προϊόντα, υπηρεσίες παραγωγικά συστήματα και αλυσίδες αξίας. Εκτιμώμενα αποτελέσματα του συγκεκριμένου Ειδικού Στόχου, είναι τα εξής:

* Η στροφή στην οικονομική ανάπτυξη βασισμένη στη γνώση και τη βιώσιμη εξειδίκευση.
* Η βελτίωση της ανταγωνιστικότητας και της παραγωγικότητας των ελληνικών επιχειρήσεων μέσω της παραγωγής, διάδοσης και ενσωμάτωσης της νέας γνώσης και της καινοτομίας και της σύνδεσης της ακαδημαϊκής έρευνας με την οικονομία.
* Η ανάπτυξη της αριστείας στην έρευνα και η ευθυγράμμιση της προσφοράς της Έρευνας και της Καινοτομίας κυρίως με την επιχειρηματική ζήτηση.

Όλες οι επενδύσεις θα πρέπει να είναι πλήρως ευθυγραμμισμένες με την RIS3, προκειμένου να δημιουργηθεί ανταγωνιστικό πλεονέκτημα μέσω της ανάπτυξης και αντιστοίχισης των ισχυρών σημείων της έρευνας και της καινοτομίας με τις ανάγκες των επιχειρήσεων, για την αξιοποίηση αναδυόμενων ευκαιριών και των εξελίξεων στην αγορά με συνεκτικό τρόπο.

Σε συνέχεια των ανωτέρω και στο πλαίσιο της παρούσας έκθεσης, εξετάζεται η πορεία υλοποίησης των προαναφερθέντων Αξόνων Προτεραιότητας του ΕΠΑΝΕΚ έως και τις 31.12.2018.

Έως το τέλος του 2018, είχαν εκδοθεί **7 Προσκλήσεις**:

1. Ενιαία Δράση Κρατικών Ενισχύσεων Έρευνας, Τεχνολογικής Ανάπτυξης & Καινοτομίας «ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ» (Α΄ κύκλος-2017)
2. Δράση Εθνικής Εμβέλειας «Ευρωπαϊκή Ε&Τ Συνεργασία - Πράξη Επιχορήγησης Ελληνικών φορέων που συμμετείχαν επιτυχώς σε Κοινές Προκηρύξεις Υποβολής Προτάσεων των Ευρωπαϊκών Δικτύων ERA NETS» (2016)
3. Δράση Εθνικής Εμβέλειας «Ευρωπαϊκή Ε&Τ Συνεργασία - Πράξη Επιχορήγησης Ελληνικών φορέων που συμμετείχαν επιτυχώς σε Κοινές Προκηρύξεις Υποβολής Προτάσεων των Ευρωπαϊκών Δικτύων ERA NETS» (2018)
4. «Διμερής Ελλάδας – Γερμανίας» (2016)
5. «Διμερής Ελλάδας – Ρωσίας» (2016)
6. «Διμερής Ε&Τ Συνεργασία Ελλάδας – Ισραήλ» (2017)
7. Διμερής Ε&Τ Συνεργασία Ελλάδας – Κίνα» (2018)

Τα συνολικά στοιχεία για την εξέλιξη της υλοποίησης των δράσεων της εν λόγω Επενδυτικής Προτεραιότητας, παρουσιάζονται στους κάτωθι πίνακες.

Αναλυτικότερα, από την επεξεργασία των στοιχείων προκύπτει ότι ο προϋπολογισμός των προσκλήσεων που εκδόθηκαν ανέρχονταν σε 442.600.000 € με το ήμισυ – περίπου – αυτού να αφορά στις λιγότερο ανεπτυγμένες Περιφέρειες (47,8%).

Ως προς τις εντάξεις έργων, το ποσοστό του προϋπολογισμού αυτών ανέρχεται σε 73,32 % του διατιθέμενου προϋπολογισμού του συνόλου των Προσκλήσεων. Στο επίπεδο αυτό, οι Λιγότερο Ανεπτυγμένες Περιφέρειες συγκεντρώνει το μεγαλύτερο ποσοστό π/υ δημόσιας δαπάνης εντάξεων έναντι του αντίστοιχου π/υ των Προσκλήσεων.

Η απορρόφηση του προϋπολογισμού των ενταγμένων έργων είναι σε ικανοποιητικό επίπεδο, αφού οι πληρωμές του ΕΛΚΕ-ΓΓΕΤ έως 31.12.2018 σε σχέση με τις εντάξεις σε επίπεδο Επενδυτικής Προτεραιότητας ανέρχεται στο 23,83%, με τις λιγότερο ανεπτυγμένες Περιφέρεις να έχουν τη μεγαλύτερη συμμετοχή στις πληρωμές του είδους (51,99%). Σαφές μικρότερο ποσοστό απορρόφησης παρουσιάζουν τα ενταγμένα έργα, όταν συγκρίνονται με τις αντίστοιχες πληρωμές ΟΠΣ (23,83%). Ομοίως, οι λιγότερο ανεπτυγμένες Περιφέρειες έχουν τη μεγαλύτερη συμμετοχή στη συγκεκριμένη κατηγορία πληρωμών (55,72%).

Είναι σημαντικό να σημειωθεί ότι η πρόοδος υλοποίησης των έργων της Επενδυτικής Προτεραιότητας εξαρτάται σε υψηλό βαθμό από τη Δράση «Ερευνώ-Δημιουργώ-Καινοτομώ», καθώς ο προϋπολογισμός των εντάξεων της Δράσης αποτελεί το 95,12% των εντάξεων σε επίπεδο Επενδυτικής Προτεραιότητας, ενώ τα αντίστοιχα ποσοστά όσον αφορά στις πληρωμές ΕΛΚΕ και τις πληρωμές ΟΠΣ (έως 31.12.2018) ανέρχονται στο 93,8% και στο 98,55%.

Λεπτομερείς στοιχεία προόδου σε επίπεδο Επενδυτικής Προτεραιότητας δίνεται στον πίνακα που ακολουθεί:

Πίνακας 3‑3 Στοιχεία Προσκλήσεων, εντάξεων και πληρωμών (έως 31.12.2018) δράσεων που υλοποιούνται στο πλαίσιο προσκλήσεων στην Επενδυτική Προτεραιότητα 1b

|  |  |  |  |  |
| --- | --- | --- | --- | --- |
| **Επενδυτική Προτεραιότητα 1b** | **Σύνολο** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Προϋπ/σμός πρόσκλησης (ΔΔ): | 442.600.000,00 € | 159.760.000,00 € | 71.245.000,00 € | 211.595.000,00 € |
| Προϋπ/σμός ενταγμένων έργων (ΔΔ): | 324.504.156,98 € | 112.253.960,96 € | 50.066.835,49 € | 162.183.360,53 € |
| Πληρωμές έργων (ΕΛΚΕ): | 77.329.309,40 € | 25.087.016,84 € | 12.036.521,21 € | 40.205.771,35 € |
| Πληρωμές έργων (ΟΠΣ): | 8.314.671,52 € | 2.289.481,56 € | 1.392.028,59 € | 4.633.161,37 € |
| Αριθμ. ενταγμένων πράξεων: | 656 | 334 | 206 | 431 |
| Αριθμ. συμμετοχών: | 1,942 | 49 | 29 | 56 |

(σημ. Η διμερής Ε&Τ Συνεργασία Ελλάδας-Κίνας δεν είχε παρουσιάσει ενταμένα έργα έως το τέλος του 2018)

Πίνακας 3‑4: Ποσοστιαία κατανομή Προσκλήσεων, εντάξεων και πληρωμών (έως 31.12.2018) δράσεων που υλοποιούνται στο πλαίσιο προσκλήσεων στην Επενδυτική Προτεραιότητα 1b

| **Επενδυτική Προτεραιότητα 1b** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| --- | --- | --- | --- |
| Ποσοστιαία κατανομή του προϋπ/σμού (ΔΔ) Πρόσκλησης ανά κατηγορία Περιφερειών | 36,10% | 16,10% | 47,81% |
| Ποσοστιαία κατανομή του προϋπ/σμού (ΔΔ) ενταγμένων έργων ανά κατηγορία Περιφερειών | 34,59% | 15,43% | 49,98% |
| Ποσοστιαία κατανομή πληρωμών ΕΛΚΕ ανά κατηγορία Περιφερειών | 32,44% | 15,57% | 51,99% |
| Ποσοστιαία κατανομή καταχωρημένων πληρωμών στο ΟΠΣ ανά κατηγορία Περιφερειών | 27,54% | 16,74% | 55,72% |

Ως προς τη Στρατηγική RIS3, διαπιστώνεται ότι τηρούνται οι οριζόντιες συνιστώσες οι οποίες κατά προτεραιότητα αφορούν στην ανάπτυξη καινοτόμων προϊόντων και υπηρεσιών, στην αξιοποίηση των ευκαιριών που προσφέρουν αναδυόμενοι τεχνολογικοί τομείς, στην παραγωγή νέας γνώσης, στην αριστεία στην έρευνα.

Επίσης, οι προκηρυσσόμενες δράσεις εντάσσονται στη **Στρατηγική Επιλογή 1** «Επένδυση στη δημιουργία και διάχυση τη Νέας Γνώσης» της RIS3, στον **Άξονα Παρέμβασης** «δ. Εξωστρέφεια και δικτύωση», στην **κατηγορία παρέμβασης** «1.δ Διασύνδεση αι συνεργασία σε ΕΤΑΚ» (1.δ.1 Ενίσχυση συμμετοχής σε διακρατικά/διευρωπαϊκά δίκτυα, προγράμματα και πρωτοβουλίες – ERANETS-FTEs και 1.δ.2 Δράσεις διμερών και διακρατικών συνεργασιών) και στη **Στρατηγική Επιλογή 2** «Επένδυση στην έρευνα και στην καινοτομία», στον **Άξονα Παρέμβασης** «β. Ενίσχυση δραστηριοτήτων ΕΤΑΚ» και στην **κατηγορία παρέμβασης** «2.β Ενίσχυση της ενδογενούς έρευνας και καινοτομίας στις επιχειρήσεις» (2.β.1 Ενιαία δράση κρατικών ενισχύσεων ΕΤΑΚ: ΕΡΕΥΝΩ-ΔΗΜΙΟΥΡΓΩ-ΚΑΙΝΟΤΟΜΩ).

Η Στρατηγική δομείται στη βάση τριών στρατηγικών επιλογών και τεσσάρων αξόνων προτεραιότητας που «τέμνουν εγκάρσια» τις στρατηγικές επιλογές όπως φαίνεται στον ακόλουθο πίνακα, στον οποίο παρουσιάζονται και οι κατηγορίες παρέμβασης της Στρατηγικής.

Ως προς τους Τομείς Προτεραιότητας της RIS3, βάσει των στοιχείων, προκύπτει ότι οι υποβαλλόμενες προτάσεις έργων διαπερνούν όλους τους τομείς προτεραιότητας της Στρατηγικής RIS3. Αναλυτικά στοιχεία για το σύνολο των Προσκλήσεων, παρατίθενται στη συνέχεια.

*Σε επίπεδο υποβληθεισών προτάσεων (Πίνακας 3-8):*

Ο Τομέας της Αγροδιατροφής παρουσιάζει τη μεγαλύτερη συμμετοχή σε επίπεδο δημόσιας δαπάνης των υποβληθεισών προτάσεων στο πλαίσιο της Επενδυτικής Προτεραιότητας 1b (20%) με τους Τομείς Βιοεπιστήμες –Υγεία – Φάρμακα και ΤΠΕ να ακολουθούν (17,7%). Ο Τομέας της Αγροδιατροφής παρουσιάζει το μεγαλύτερο ποσοστό συμμετοχής στη δράση ΕΔΚ και Διμερής Ε&Τ Συνεργασίες, ενώ ο Τομέας Βιοεπιστήμες-Υγεία Φάρμακα παρουσιάζει τη μεγαλύτερη συμμετοχή υποβληθεισών προτάσεων στη δράση ERANETs (36,3%). Χαμηλότερη αντίστοιχη συμμετοχή παρουσιάζει, σε επίπεδο 1b, ο Τομέας Μεταφορές-Εφοδιαστική Αλυσίδα (4,6%) και Υλικά-Κατασκευές 6,9%). Σε επίπεδο περιφερειών, η Αττική είναι αυτή που συγκεντρώνει το μεγαλύτερο ποσό δημόσιας δαπάνης υποβληθεισών προτάσεων (650,2 εκατ. ευρώ), ενώ ακολουθούν οι Περιφέρειες Κ. Μακεδονίας και Δ. Ελλάδας (338,7 εκατ. ευρώ και 129,8 εκατ. ευρώ αντίστοιχα).

*Σε επίπεδο θετικά αξιολογημένων προτάσεων (Πίνακας 3-9):*

Ομοίως, ο Τομέας της Αγροδιατροφής παρουσιάζει τη μεγαλύτερη συμμετοχή σε επίπεδο δημόσιας δαπάνης θετικά αξιολογημένων προτάσεων στο πλαίσιο της Επενδυτικής Προτεραιότητας 1b (18,6%) με τους Τομείς Βιοεπιστήμες –Υγεία – Φάρμακα (14,6%) και ΤΠΕ (15,2%) να ακολουθούν. Ο Τομέας της Αγροδιατροφής παρουσιάζει το μεγαλύτερο ποσοστό συμμετοχής στη δράση ΕΔΚ (18,4%) και Διμερής Ε&Τ Συνεργασίες (20%), ενώ ο Τομέας Βιοεπιστήμες-Υγεία Φάρμακα παρουσιάζει τη μεγαλύτερη συμμετοχή υποβληθεισών προτάσεων στη δράση ERANETs (36,3%). Χαμηλότερη αντίστοιχη συμμετοχή παρουσιάζει, σε επίπεδο 1b, ο Τομέας Μεταφορές-Εφοδιαστική Αλυσίδα (7,5%) και Υλικά-Κατασκευές (8,8%). Σε επίπεδο Περιφερειών, η Αττική είναι αυτή που συγκεντρώνει το μεγαλύτερο ποσό δημόσιας δαπάνης των θετικά αξιολογημένων προτάσεων (364,7 εκατ. ευρώ), ενώ ακολουθούν οι Περιφέρειες Κ. Μακεδονίας και Κρήτης(197,3 εκατ. ευρώ και 77,7 εκατ. ευρώ αντίστοιχα).

*Σε επίπεδο ενταγμένων έργων(Πίνακες 3-5 και 3.10):*

Ο μεγαλύτερος αριθμός των ενταγμένων έργων αφορά στον τομέα «Αγροδιατροφή» (139 πράξεις) και ο μικρότερος στον τομέα «Μεταφορές και Εφοδιαστική Αλυσίδα (Logistics)» (33 πράξεις).

Στους τέσσερις από τους οχτώ τομείς προτεραιότητας της RIS3 (Αγροδιατροφή, Βιοεπιστήμες / Υγεία & Φάρμακα, Τεχνολογίες πληροφορικής και επικοινωνιών και Πολιτισμός - Τουρισμός -Πολιτιστικές και Δημιουργικές Βιομηχανίες), ο μέσος όρος των ενταμένων έργων ανέρχεται σε 100, ενώ αυτοί οι τομείς παρουσιάζουν το ίδιο περίπου ποσοστό συμμετοχής στο συνολικό προϋπολογισμό των ενταγμένων έργων (μέσος όρος 17%).

Τα μεγαλύτερα ποσοστά του προϋπολογισμού των ενταγμένων έργων για κάθε κατηγορία Περιφερειών αφορούν στους προαναφερθέντες τομείς προτεραιότητας, οι οποίοι αθροιστικά καλύπτουν το 67% του συνολικού προϋπολογισμού των ενταγμένων έργων.

Για την κατηγορία των περισσότερο ανεπτυγμένων Περιφερειών, το μεγαλύτερο ποσοστό του προϋπολογισμού των ενταγμένων έργων τους αφορά στον τομέα προτεραιότητας «Βιοεπιστήμες / Υγεία & Φάρμακα» (26,86%), για τις Περιφέρειες σε μετάβαση και τις λιγότερο ανεπτυγμένες Περιφέρειες στον τομέα της «Αγροδιατροφής» (19,36% και 20,68% αντίστοιχα).

*Σε επίπεδο πληρωμών Ειδικού Λογαριασμού ΓΓΕΤ (ΕΛΚΕ) και πληρωμών καταχωρημένων στο ΟΠΣ (Πίνακας 3-7):*

Έως το τέλος του 2018, το σύνολο των πληρωμών του ΕΛΚΕ-ΓΓΕΤ, στο σύνολο της Προτεραιότητας 1b ανέρχεται στα 77,3 εκατ.€, ποσοστό 23,8% του προϋπολογισμού δημόσιας δαπάνης του συνόλου των έργων που εντάχθηκαν. Το ποσό των πληρωμών που καταχωρήθηκαν στο ΟΠΣ ανέρχεται στα 8,3 εκατ.€, που ανέρχεται μόλις στο 3% του προϋπολογισμού δημόσιας δαπάνης ενταγμένων έργων του 1b. Η διαφορά ανάμεσα στις πληρωμές ΕΛΚΕ και πληρωμές ΟΠΣ οφείλεται στο γεγονός ότι, προκειμένου να καταχωρηθούν στο ΟΠΣ οι πληρωμές των συγχρηματοδοτούμενων έργων, θα πρέπει να αντιστοιχούν σε πιστοποιημένες δαπάνες και ότι δεν περιλαμβάνονται οι προκαταβολές σε ερευνητικούς φορείς και ακαδημαϊκά ιδρύματα, παρά μόνο σε επιχειρήσεις (με εγγυητική επιστολή). Η Περιφέρεια με το υψηλότερο ποσοστό απορρόφησης πόρων (32% για τις πληρωμές ΕΛΚΕ) είναι αυτή του Β. Αιγαίου, ενώ εκείνη με το μικρότερο αντίστοιχο ποσοστό, η Περιφέρεια Πελοποννήσου (6%).

Στους επόμενους πίνακες παρουσιάζεται, σε επίπεδο Επενδυτικής Προτεραιότητας, η κατάσταση των εντάξεων και πληρωμών (ΕΛΚΕ και ΟΠΣ) έως 31.12.2018 και η ποσοστιαία κατανομή τους, τόσο σε επίπεδο ομάδων περιφερειών και τομέων προτεραιότητας της RIS3 (πίνακες 3-5 και 3-6), όσο και σε επίπεδο των 13 Περιφερειών της χώρας (3-7).

Αναλυτικά στοιχεία κατανομής υποβληθεισών προτάσεων, θετικά αξιολογημένων προτάσεων και ενταγμένων έργων ανά Περιφέρεια και Τομέας Προτεραιότητας παρουσιάζονται στους Πίνακες 3-8, 3-9 και 3-10.

Πίνακας 3‑5: Στοιχεία εντάξεων και πληρωμών (έως 31.12.2018) δράσεων που υλοποιούνται στο πλαίσιο της επενδυτικής προτεραιότητας 1b, ανά Τομέα Προτεραιότητας της RIS3



Πίνακας 3‑6: Ποσοστιαία κατανομή των εντάξεων και πληρωμών (έως 31.12.2018) δράσεων που υλοποιούνται στο πλαίσιο της επενδυτικής προτεραιότητας 1b, ανά Τομέα Προτεραιότητας της RIS3



Πίνακας 3‑7: Στοιχεία πληρωμών ΕΛΚΕ-ΓΓΕΤ και ΟΠΣ έναντι των εντάξεων(έως 31.12.2018) δράσεων που υλοποιούνται στην Επενδυτική Προτεραιότητα 1b, ανά Περιφέρεια και Δράση στο πλαίσιο της Επενδυτικής Προτεραιότητας 1b



Πίνακας 3‑8: Στοιχεία προϋπολογισμού δημόσιας δαπάνης των υποβληθεισών προτάσεων ανά Περιφέρεια και Τομέα Προτεραιότητας στο πλαίσιο της Επενδυτικής Προτεραιότητας 1b



*(σημ. Περιλαμβάνεται η δράση διμερούς Ε&Τ Συνεργασίας Ελλάδας – Κίνας (2018), η οποία δεν είχε παρουσιάσει ενταγμένα έργα κατά την περίοδο αναφοράς της παρούσας έκθεσης).*

Πίνακας 3‑9: Στοιχεία προϋπολογισμού δημόσιας δαπάνης των θετικά αξιολογημένων προτάσεων ανά Περιφέρεια και Τομέα Προτεραιότητας στο πλαίσιο της Επενδυτικής Προτεραιότητας 1b



*(σημ. Περιλαμβάνεται η δράση διμερούς Ε&Τ Συνεργασίας Ελλάδας – Κίνας (2018), η οποία δεν είχε παρουσιάσει ενταγμένα έργα κατά την περίοδο αναφοράς της παρούσας έκθεσης).*

Πίνακας 3‑10: Στοιχεία προϋπολογισμού δημόσιας δαπάνης των ενταγμένων έργων ανά Περιφέρεια και Τομέα Προτεραιότητας στο πλαίσιο της Επενδυτικής Προτεραιότητας 1b



Παρακάτω, παρατίθεται συνοπτική παρουσίαση των Προσκλήσεων, η πρόοδος υλοποίησης των έργων τα οποία εντάχθηκαν στο πλαίσιο των εν λόγω προκλήσεων, καθώς και η συνέπειά τους ως προς τους στόχους και του τομείς προτεραιότητας της Στρατηγικής RIS3.

#### «Ερευνώ – Δημιουργώ – Καινοτομώ» (Α΄ κύκλος)

Βασικός στόχος της ενιαίας δράσης «Ερευνώ – Δημιουργώ – Καινοτομώ» είναι η σύνδεση της έρευνας και της καινοτομίας με την επιχειρηματικότητα και η ενίσχυση της ανταγωνιστικότητας, της παραγωγικότητας και της εξωστρέφειας των επιχειρήσεων προς διεθνείς αγορές, με σκοπό τη μετάβαση στην ποιοτική καινοτόμα επιχειρηματικότητα και την αύξηση της εγχώριας προστιθέμενης αξίας. Η δράση αυτή έχει ως σκοπό την άμεση και αποτελεσματική διοχέτευση των διαθέσιμων πόρων για την προώθηση ερευνητικών δραστηριοτήτων και την εφαρμογή καινοτομιών στις επιχειρήσεις και ιδιαίτερα στις μικρομεσαίες επιχειρήσεις μέσω μίας σειράς παρεμβάσεων. Στόχοι της δράσης είναι οι εξής:

* Οικονομική ανάπτυξη βασισμένη στη γνώση και τη βιώσιμη εξειδίκευση
* Ενσωμάτωση της νέας γνώσης και της καινοτομίας στα υπάρχοντα αλλά και σε νέα προϊόντα, υπηρεσίες, παραγωγικά συστήματα και αλυσίδες αξίας
* Σύνδεση της ακαδημαϊκής έρευνας με τις ανάγκες της αγοράς και την οικονομία.

Προϋπόθεση για την επίτευξη των στόχων της δράσης είναι η επικέντρωση των πόρων και των προσπαθειών σε επιλεγμένους τομείς οικονομικής δραστηριότητας και σε πεδία παρέμβασης, όπου ανιχνεύεται δυναμικό επιχειρηματικότητας και ερευνητικής αριστείας σύμφωνα με την εθνική στρατηγική έρευνας και καινοτομίας για έξυπνη εξειδίκευση (στρατηγική RIS3), σε εθνικό καθώς και σε περιφερειακό επίπεδο, με σκοπό τον εκσυγχρονισμό, τη διαφοροποίηση και την εκμετάλλευση νέων ευκαιριών στην ελληνική οικονομία.

Η Δράση αποσκοπεί στην ικανοποίηση των αναγκών των επιχειρήσεων και των υπόλοιπων φορέων που δραστηριοποιούνται στο οικοσύστημα της έρευνας και καινοτομίας, καλύπτοντας το μέγιστο δυνατό φάσμα των δυνητικών Δικαιούχων. Οι προτάσεις που θα ενισχυθούν μπορούν να υποβάλλονται είτε από μεμονωμένες επιχειρήσεις, είτε από ομάδες επιχειρήσεων, είτε από συμπράξεις επιχειρήσεων με ερευνητικούς οργανισμούς.

Οι αιτήσεις χρηματοδότησης που υποβάλλονται πρέπει να προωθούν την έρευνα, την τεχνολογική ανάπτυξη και την καινοτομία και να εντάσσονται σε μία από τις ακόλουθες 3 παρεμβάσεις:

* Έρευνα και Ανάπτυξη από Μικρομεσαίες Επιχειρήσεις με στόχο την υποστήριξη της έρευνας, την προώθηση της καινοτομίας και την ενίσχυση της δικτύωσης σε μικρομεσαίες επιχειρήσεις.
* Συμπράξεις Επιχειρήσεων με Ερευνητικούς Οργανισμούς με στόχο την συνεργασία μεταξύ των επιχειρήσεων και των ερευνητικών οργανισμών.
* Αξιοποίηση Ερευνητικών Αποτελεσμάτων με στόχο την προώθηση της έρευνας σε επόμενο επίπεδο τεχνολογικής ετοιμότητας, έχοντας ως βάση αποτελέσματα που έχουν παραχθεί σε προηγούμενα ερευνητικά έργα.

Στις 10.03.2017 δημοσιεύθηκε η προκήρυξη (αρ. πρωτ. 1180/356/Α2) της Ενιαίας Δράσης Κρατικών Ενισχύσεων Έρευνας, Τεχνολογικής Ανάπτυξης & Καινοτομίας «ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ», στο πλαίσιο του ΕΠΑνΕΚ, στον Άξονα Προτεραιότητας 1 «Ανάπτυξη επιχειρηματικότητας με τομεακές προτεραιότητες» και στον Άξονα Προτεραιότητας 1Σ «Ανάπτυξη επιχειρηματικότητας με τομεακές προτεραιότητες (Στερεά Ελλάδα, Νότιο Αιγαίο)» και συγκεκριμένα στο Θεματικό Στόχο 1 – Επενδυτική Προτεραιότητα 1b και στον Ειδικό Στόχο 1.1 «Αύξηση επιχειρηματικών πρωτοβουλιών και συνεργασιών για την ανάπτυξη καινοτόμου επιχειρηματικότητας σύμφωνα με την εθνική στρατηγική έρευνας και καινοτομίας για έξυπνη εξειδίκευση». Ο προϋπολογισμός της Πρόσκλησης ανέρχονταν σε 410.000.000 € (ΔΔ). Η καταληκτική ημερομηνία υποβολής προτάσεων ήταν η 15.06.2017.

Όπως φαίνεται και από τα στοιχεία που παρατίθενται στους παρακάτω πίνακες, συνολικά έχουν ενταχθεί 567 πράξεις (με συνολικά 1.808 συμμετοχές) συνολικού προϋπολογισμού (ΔΔ) 308.542.294,14 € που αντιστοιχεί στο 75,25% του προϋπολογισμού της Πρόσκλησης. Το μεγαλύτερο ποσοστό του προϋπολογισμού της Πρόσκλησης αφορά στις λιγότερο ανεπτυγμένες Περιφέρειες (47,56%) και το μικρότερο στις Περιφέρειες σε μετάβαση (15,85%). Ως προς τα ενταγμένα έργα, το μεγαλύτερο ποσοστό του προϋπολογισμού των ενταγμένων έργων το κατέχει η κατηγορία των λιγότερο ανεπτυγμένων Περιφερειών (50,11%). Για όλες τις κατηγορίες Περιφερειών, το ποσοστό του προϋπολογισμού των ενταγμένων έργων (ως προς τον προϋπολογισμό της πρόσκλησης για τη συγκεκριμένη Περιφέρεια) κυμαίνεται μεταξύ 70-80%.

Πίνακας 3‑11: Στοιχεία εντάξεων και πληρωμών (έως 31.12.2018) δράσεων που υποβλήθηκαν στο πλαίσιο της δράσης Ερευνώ-Δημιουργών-Καινοτομώ (Α’ Κύκλος)

|  |  |  |  |  |
| --- | --- | --- | --- | --- |
| **Ερευνώ-Δημιουργώ-Καινοτομώ (Α’ Κύκλος)** | **Σύνολο** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Προϋπ/σμός πρόσκλησης (ΔΔ): | **410,000,000.00 €** | 150,000,000.00 € | 65,000,000.00 € | 195,000,000.00 € |
| Προϋπ/σμός ενταγμένων έργων (ΔΔ): | **308,542,294.14 €** | 106,731,283.46 € | 47,215,064.04 € | 154,595,946.64 € |
| Πληρωμές έργων (ΕΛΚΕ): | **72.535.105,72 €** | 23.496.429,90 € | 11.165.471,29 € | 37.873.204,53 € |
| Πληρωμές έργων (ΟΠΣ): | **8.194.838,88 €** | 2.213.102,56 € | 1.392.028,59 € | 4.589.707,73 € |
| Αριθμ. ενταγμένων πράξεων: | **567** | 294 | 184 | 389 |
| Αριθμ. Συμμετοχών: | **1,808** | 602 | 295 | 911 |

Πίνακας 3‑12: Ποσοστιαία κατανομή εντάξεων και πληρωμών (έως 31.12.2018) δράσεων που υποβλήθηκαν στο πλαίσιο της δράσης Ερευνώ-Δημιουργώ-Καινοτομώ (Α’ Κύκλος)

|  |  |  |  |
| --- | --- | --- | --- |
| **Ερευνώ-Δημιουργώ-Καινοτομώ (Α’ Κύκλος)** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Ποσοστιαία κατανομή του προϋπ/σμού (ΔΔ) Πρόσκλησης ανά κατηγορία Περιφερειών | 36,59% | 15,85% | 47,56% |
| Ποσοστιαία κατανομή του προϋπ/σμού (ΔΔ) ενταγμένων έργων ανά κατηγορία Περιφερειών | 34,59% | 15,30% | 50,11% |
| Ποσοστιαία κατανομή πληρωμών ΕΛΚΕ ανά κατηγορία Περιφερειών | 32,39% | 15,39% | 52,21% |
| Ποσοστιαία κατανομή καταχωρημένων πληρωμών στο ΟΠΣ ανά κατηγορία Περιφερειών | 27,01% | 16,99% | 56,01% |

Πίνακας 3-13: Περιφερειακή κατανομή και συσχετισμός εντάξεων-πληρωμών στο πλαίσιο της δράσης Ερευνώ-Δημιουργώ-Καινοτομώ (Α’ Κύκλος

| **Περιφέρεια** | **Εντάξεις (Δ.Δ)** | **Πληρωμές Ε.Λ. έως 31/12/2018** | **%** | **Πληρωμές ΟΠΣ έως 31/12/2018** | **%** |
| --- | --- | --- | --- | --- | --- |
| Ανατολικής Μακεδονίας και Θράκης | 13.809.421,57 € | 3.095.448,19 € | 22,4% | 591.114,00 € | 4,3% |
| Αττικής | 105.679.508,53 € | 23.171.909,50 € | 21,9% | 2.183.102,56 € | 2,1% |
| Βόρειο Αιγαίο | 1.660.165,73 € | 576.286,29 € | 34,7% | 66.000,00 € | 4,0% |
| Δυτικής Ελλάδας | 26.394.868,98 € | 5.553.978,40 € | 21,0% | 699.643,20 € | 2,7% |
| Δυτικής Μακεδονίας | 3.954.429,22 € | 835.545,05 € | 21,1% | 255.649,60 € | 6,5% |
| Ήπειρος | 12.330.731,60 € | 3.437.022,95 € | 27,9% | 89.400,00 € | 0,7% |
| Θεσσαλίας | 18.905.010,85 € | 5.180.994,68 € | 27,4% | 524.908,00 € | 2,8% |
| Ιόνια Νησιά | 1.835.956,57 € | 518.232,99 € | 28,2% | 0,00 € | 0,0% |
| Κεντρικής Μακεδονίας | 83.155.913,64 € | 20.605.760,31 € | 24,8% | 2.684.642,53 € | 3,2% |
| Κρήτης | 26.288.905,80 € | 7.670.672,33 € | 29,2% | 559.931,33 € | 2,1% |
| Ν. Αιγαίο | 1.051.774,93 € | 324.520,40 € | 30,9% | 30.000,00 € | 2,9% |
| Πελοπόννησος | 7.243.018,45 € | 463.478,13 € | 6,4% | 69.300,00 € | 1,0% |
| Στερεά Ελλάδα | 6.232.588,27 € | 1.101.256,50 € | 17,7% | 441.147,66 € | 7,1% |
| **ΣΥΝΟΛΟ** | **308.542.294,14 €** | **72.535.105,72 €** | **23,5%** | **8.194.838,88 €** | **2,7%** |

Ως προς τους τομείς προτεραιότητας της RIS3, από την επεξεργασία των διατιθέμενων στοιχείων για την πρόσκληση υποβολής αιτήσεων χρηματοδότησης ερευνητικών έργων στην Ενιαία Δράση Κρατικών Ενισχύσεων Έρευνας, Τεχνολογικής Ανάπτυξης & Καινοτομίας «ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ», προκύπτουν τα εξής:

Ο μεγαλύτερος αριθμός των ενταγμένων έργων (και συμμετοχών) αφορά στον τομέα «Τεχνολογίες πληροφορικής και επικοινωνιών» (110 πράξεις) και ο μικρότερος στον τομέα «Μεταφορές και Εφοδιαστική Αλυδίσα (Logistics)» (33 πράξεις).

Στους τέσσερις (Αγροδιατροφή, Βιοεπιστήμες / Υγεία & Φάρμακα, Τεχνολογίες πληροφορικής και επικοινωνιών και Πολιτισμός - Τουρισμός -Πολιτιστικές και Δημιουργικές Βιομηχανίες) από τους οχτώ τομείς προτεραιότητας της RIS3, ο μέσος όρος των ενταμένων έργων ανέρχεται σε 100, ενώ αυτοί οι τομείς παρουσιάζουν το ίδιο περίπου ποσοστό συμμετοχής στον συνολικό προϋπολογισμό των ενταγμένων στο πρόγραμμα έργων.

Για την κατηγορία των περισσότερο ανεπτυγμένων Περιφερειών, το μεγαλύτερο ποσοστό του προϋπολογισμού των ενταγμένων έργων αφορά στους τομείς «Βιοεπιστήμες / Υγεία & Φάρμακα» (27,21%), «Τεχνολογίες πληροφορικής και επικοινωνιών» (15,90%), «Πολιτισμός - Τουρισμός -Πολιτιστικές και Δημιουργικές Βιομηχανίες» (13,86%) και «Αγροδιατροφή» (12,76%).

Για την κατηγορία των Περιφερειών σε μετάβαση, το μεγαλύτερο ποσοστό του προϋπολογισμού των ενταγμένων έργων αφορά στους τομείς «Αγροδιατροφή» (20,47%), «Τεχνολογίες πληροφορικής και επικοινωνιών» (17,74%), «Πολιτισμός - Τουρισμός -Πολιτιστικές και Δημιουργικές Βιομηχανίες» (15,11%) και «Βιοεπιστήμες / Υγεία & Φάρμακα» (14,35%).

Για την κατηγορία των λιγότερο ανεπτυγμένων Περιφερειών, το μεγαλύτερο ποσοστό του προϋπολογισμού των ενταγμένων έργων αφορά στους τομείς «Αγροδιατροφή» (21,16%), «Τεχνολογίες πληροφορικής και επικοινωνιών» (18,29%), «Βιοεπιστήμες / Υγεία & Φάρμακα» (16,1%), και «Πολιτισμός - Τουρισμός -Πολιτιστικές και Δημιουργικές Βιομηχανίες» (12,84%).

Το σύνολο των πληρωμών ΕΛΚΕ στο πλαίσιο της δράσης ανέρχεται στα 72,5 εκατ.€, ποσοστό 23,5% του προϋπολογισμού δημόσιας δαπάνης του συνόλου των ενταγμένων έργων. Υψηλότερο ποσοστό απορρόφησης εμφανίζει το Β. Αιγαίο (34,7%), ενώ χαμηλότερο η Περιφέρεια Πελοποννήσου (6,4%). Όσον αφορά στις δαπάνες ΟΠΣ, αυτές έως το τέλος του 2018 ανήλθαν μόλις στο 2,7% του προϋπολογισμού δημόσιας δαπάνης του συνόλου των ενταγμένων έργων (7,9 εκατ.€).

Πίνακας 3‑14: Στοιχεία εντάξεων και πληρωμών δράσεων (έως 31.12.2018) που υποβλήθηκαν στο πλαίσιο της δράσης «ΕΡΕΥΝΩ-ΔΗΜΙΟΥΡΓΩ-ΚΑΙΝΟΤΟΜΩ» (Α΄ κύκλος) ανά Τομέα Προτεραιότητας της RIS3



Πίνακας 3‑15: Ποσοστιαία κατανομή των εντάξεων και πληρωμών (έως 31.12.2018) δράσεων που υποβλήθηκαν στο πλαίσιο της δράσης «ΕΡΕΥΝΩ-ΔΗΜΙΟΥΡΓΩ-ΚΑΙΝΟΤΟΜΩ» (Α΄ κύκλος) ανά Τομέα Προτεραιότητας της RIS3



#### Ειδικές Δράσεις «Υδατοκαλλιέργειες» - «Βιομηχανικά Υλικά» και «Ανοιχτή καινοτομία στον Πολιτισμό»

Πρόκειται για Πρόσκληση με 3 ειδικές δράσεις που προκηρύχθηκε τον Ιούλιο του 2017 με φορέα Πρόσκλησης την Γ.Γ.Ε.Τ., στο πλαίσιο των Α.Π. 01 και 01Σ του ΕΠΑνΕΚ και συγκεκριμένα του Θεματικού Στόχου 01 – Επενδυτικής Προτεραιότητας 1b και Ειδικού Στόχου 1.1. Ο προϋπολογισμός της σχετικής Πρόσκλησης ανήλθε στα 24,250 εκατ. €.

Οι προτάσεις χρηματοδότησης μπορούσαν να υποβάλλονται ανάλογα την Ειδική Δράση, από συμπράξεις μεταξύ οργανισμών έρευνας και διάδοσης γνώσεων, υφιστάμενων επιχειρήσεων και φορέων πολιτισμού.


Οι σχετικές προτάσεις θα έπρεπε να προωθούν την έρευνα, την τεχνολογία και την καινοτομία και να εντάσσονται σε ενισχύσεις πράξεων/έργων έρευνας και ανάπτυξης (κατηγορία έρευνας: βιομηχανική έρευνα, πειραματική ανάπτυξη) με μελέτες σκοπιμότητας ενεργειών προβολής/διάχυσης αποτελεσμάτων, συμμετοχής σε διεθνή συνέδρια, σε εθνικό και διεθνές επίπεδο και προώθησης καινοτομίας για ΜΜΕ. Ο συνολικός προϋπολογισμός των προτάσεων, ανάλογα με την ειδική δράση θα έπρεπε να είναι από 50.000 έως 1εκατ. €. Η χρονική διάρκεια των προτεινόμενων έργων θα έπρεπε να είναι από είκοσι τέσσερις (24) έως τριάντα έξη (36) μήνες.

Σύμφωνα με τα διαθέσιμα από τη ΓΓΕΤ στοιχεία των προτάσεων:

* Για τη δράση «Ανοιχτή Καινοτομία στον Πολιτισμό (Π/Υ 13 εκατ. €) η ζήτηση ήταν εξαιρετικά υψηλή, δεδομένου ότι υποβλήθηκαν 104 προτάσεις με αιτούμενη Δημόσια Δαπάνη ύψους 73,3 εκατ. €.
* Για τη Δράση «Υδατοκαλλιέργεια» (Π/Υ 5,25 εκατ. €) η ζήτηση ήταν πολύ υψηλή δεδομένου ότι υποβλήθηκαν 49 προτάσεις με αιτούμενη Δημόσια Δαπάνη ύψους 12,4 εκατ. €.
* Επίσης εξαιρετικά υψηλή ζήτηση παρουσίασε και η Δράση «Βιομηχανικά Υλικά» (Π/Υ 6 εκατ. €). Υποβλήθηκαν 101 προτάσεις με αιτούμενη Δημόσια δαπάνη ύψους 45,8 εκατ. ευρώ.

Η δε περιφερειακή Κατανομή των προτάσεων εμφανίζει, όπως αναμενόταν, τις Περιφέρειες Αττικής και Κ. Μακεδονίας να συγκεντρώνουν το μεγαλύτερο ποσοστό υποβληθεισών προτάσεων, σύμφωνα και με το ακόλουθο διάγραμμα.

Διάγραμμα 3‑1: Περιφερειακή κατανομή προτάσεων που υποβλήθηκαν στο πλαίσιο της Πρόσκλησης για τις Ειδικές Δράσεις «Υδατοκαλλιέργειες» - «Βιομηχανικά Υλικά» και «Ανοιχτή καινοτομία στον Πολιτισμό»



*Πηγή: ΓΓΕΤ*

#### Ευρωπαϊκά Δίκτυα ERA NETS

Το πρόγραμμα «Ευρωπαϊκή Ε&Τ Συνεργασία - Πράξη Επιχορήγησης Ελληνικών φορέων που συμμετείχαν επιτυχώς σε Κοινές Προκηρύξεις Υποβολής Προτάσεων των Ευρωπαϊκών Δικτύων ERA-NETS» αφορά σε δράση εθνικής εμβέλειας για την Ευρωπαϊκή και Διεθνή Δικτύωση των ερευνητικών ομάδων με στόχο την ενίσχυση της υλοποίησης ερευνητικού έργου και δαπανών καινοτομίας. Οι εν λόγω Δράσεις επικεντρώνονται σε όλους τους Τομείς Προτεραιότητας της RIS3.

Βασικός στόχος των σχημάτων ERA-NETS στο πλαίσιο του Ευρωπαϊκού Χώρου Έρευνας (ΕΧΕ) είναι να εντείνει τη συνεργασία μεταξύ φορέων διαφορετικών κρατών μελών και συνδεδεμένων κρατών και να συντονίσει κοινές ερευνητικές δραστηριότητες. Με τον όρο «ερευνητικές δραστηριότητες» που διεξάγονται σε εθνικό ή περιφερειακό επίπεδο, εννοούνται τα προγράμματα έρευνας και καινοτομίας, μέρος των προγραμμάτων αυτών ή παρόμοιες πρωτοβουλίες. Συνήθως, αυτές οι δραστηριότητες: α. είναι στρατηγικά προγραμματισμένες, β. εκτελούνται σε εθνικό ή περιφερειακό επίπεδο, γ. χρηματοδοτούνται και διαχειρίζονται από εθνικούς δημόσιους οργανισμούς ή από δομές που συνδέονται στενά με ή έχουν οριστεί από τις δημόσιες αρχές. Η Δράση έχει ως ειδικότερους στόχους τους παρακάτω:

* Την ενίσχυση της εξωστρέφειας.
* Την ανάπτυξη συνεργασίας μεταξύ ερευνητικών ομάδων από κράτη-μέλη της Ε.Ε και από χώρες συνδεδεμένες με την Ε.Ε, αλλά και την συνεργασία με ερευνητικούς φορείς και επιχειρήσεις στρατηγικής σημασίας χωρών εκτός Ε.Ε.
* Την επικέντρωση των προσπαθειών και των διαθέσιμων πόρων σε ερευνητικά θεματικά πεδία, μείζονος ενδιαφέροντος για τις δύο (συνεργαζόμενες) χώρες και σημαντικά για την κοινωνία και την οικονομία, σύμφωνα με τις προτεραιότητες της Εθνικής Στρατηγικής ΕΤΑΚ για την Έξυπνη Εξειδίκευση.
* Την ανάπτυξη νέων γνώσεων - συμπεριλαμβανομένων των νέων τεχνολογιών – με στόχο τη βελτίωση της ανταγωνιστικότητας της ελληνικής οικονομίας και την αντιμετώπιση σημαντικών κοινωνικών και περιβαλλοντικών αναγκών.
* Τη διείσδυση καινοτομιών σε νέες αγορές.

Δικαιούχοι της Δράσης είναι α) ερευνητικοί οργανισμοί, β) επιχειρήσεις, και γ) Λοιποί φορείς (δημόσιοι και άλλοι φορείς).

Το είδος της ενίσχυσης είναι επιχορήγηση των δαπανών εκτέλεσης ερευνητικού έργου (κατηγορίες έρευνας: βασική έρευνα, βιομηχανική έρευνα ή/και πειραματική ανάπτυξη) και δαπανών καινοτομίας σε όλους τους Τομείς Προτεραιότητας της Εθνικής Στρατηγικής για την Έξυπνη Εξειδίκευση RIS3 2014-2020, εφόσον προκύπτουν από το ενισχυόμενο ερευνητικό έργο και επιπλέον στις «Βασικές Τεχνολογίες Γενικής Εφαρμογής (Key Enabling Technologies - KETs)[[1]](#footnote-1), και στις «Διεπιστημονικές παρεμβάσεις που σχετίζονται με τον στρατηγικό άξονα 3 της RIS», που αποτελούν διατομεακή διάσταση των τομέων προτεραιότητας της Στρατηγικής RIS3. Η χρονική διάρκεια υλοποίησης των έργων, ανάλογα με το έργο υλοποίησης, είναι έως τρία (3) έτη.

Έως τις 31.12.2018 είχαν εκδοθεί **2 σχετικές Προσκλήσεις** για την υποβολή προτάσεων στο ΕΠΑνΕΚ, στον Άξονα Προτεραιότητας 1 «Ανάπτυξη επιχειρηματικότητας με τομεακές προτεραιότητες» και στον Άξονα Προτεραιότητας 1Σ «Ανάπτυξη επιχειρηματικότητας με τομεακές προτεραιότητες (Στερεά Ελλάδα, Νότιο Αιγαίο)» και συγκεκριμένα στο Θεματικό Στόχο 1 – Επενδυτική Προτεραιότητα 1b και στον Ειδικό Στόχο 1.1 «Αύξηση επιχειρηματικών πρωτοβουλιών και συνεργασιών για την ανάπτυξη καινοτόμου επιχειρηματικότητας σύμφωνα με την εθνική στρατηγική έρευνας και καινοτομίας για έξυπνη εξειδίκευση».

Στις 20.10.2016 δημοσιεύθηκε η **πρώτη** πρόσκληση (αρ. πρωτ. 6163/1864/Α2) υποβολής αιτήσεων χρηματοδότησης ερευνητικών έργων στη Δράση Εθνικής Εμβέλειας «Ευρωπαϊκή Ε&Τ Συνεργασία - Πράξη Επιχορήγησης Ελληνικών φορέων που συμμετείχαν επιτυχώς σε Κοινές Προκηρύξεις Υποβολής Προτάσεων των Ευρωπαϊκών Δικτύων ERA NETS», προϋπολογισμού 4.500.000 € (ΔΔ) και με καταληκτική ημερομηνία υποβολής προτάσεων την 20.12.2016. Στις 02.05.2018 δημοσιεύθηκε η **δεύτερη** πρόσκληση (αρ. πρωτ. 2459/401/Α2) προϋπολογισμού 2.600.000 € (ΔΔ), με καταληκτική ημερομηνία υποβολής προτάσεων την 18.07.2018.

Όπως φαίνεται και από τα στοιχεία που παρατίθενται στους παρακάτω πίνακες, συνολικά έχουν ενταχθεί 47 πράξεις (με συνολικά 63 συμμετοχές) συνολικού προϋπολογισμού (ΔΔ) 4.571.321,21 € που αντιστοιχεί στο 64,38% του προϋπολογισμού των δύο Προσκλήσεων. Σημειώνεται ότι η αξιολόγηση των προτάσεων που υποβλήθηκαν στο πλαίσιο της δεύτερης Πρόσκλησης, ολοκληρώθηκε εντός του 2018, οι εντάξεις έργων όμως θα πραγματοποιηθούν εντός του 2019 και θα αφορούν 15 πράξεις (με συνολικά 18 συμμετοχές) συνολικού προϋπολογισμού (ΔΔ) 1.471.399,63 €. Λαμβάνοντας λοιπόν υπόψη και τα στοιχεία των εγκεκριμένων προτάσεων της δεύτερης πρόσκλησης των ERA NETS, για τις περισσότερο ανεπτυγμένες Περιφέρειες, το ποσοστό του προϋπολογισμού των ενταγμένων έργων (ως προς τον προϋπολογισμό της πρόσκλησης για τη συγκεκριμένη Περιφέρεια) κυμαίνεται στο 70% περίπου, για τις Περιφέρειες σε μετάβαση σε 76% περίπου και για τις λιγότερο ανεπτυγμένες Περιφέρειες σε 53% περίπου. Ως προς τα ενταγμένα έργα, το μεγαλύτερο ποσοστό του προϋπολογισμού των ενταγμένων έργων το κατέχει η κατηγορία των περισσότερο ανεπτυγμένων Περιφερειών (40,73%). Έως σήμερα, στο ΟΠΣ, έχουν καταχωρηθεί δαπάνες ύψους 43.453,64 €, οι οποίες αφορούν στις λιγότερο ανεπτυγμένες Περιφέρειες.

Πίνακας 3‑16: Στοιχεία εντάξεων και πληρωμών (έως 31.12.2018) στο πλαίσιο δράσεων για τα Ευρωπαϊκά Δίκτυα ERA NETS

|  |  |  |  |  |
| --- | --- | --- | --- | --- |
| **Ευρωπαϊκά Δίκτυα ERA NETS** | **Σύνολο** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Προϋπ/σμός πρόσκλησης (ΔΔ): | **7.100.000,00 €** | 2.680.000,00 € | 1.650.000,00 € | 2.770.000,00 € |
| Προϋπ/σμός ενταγμένων έργων (ΔΔ): | **4.571.321,21 €** | 1.861.723,65 € | 1.251.533,87 € | 1.458.063,69 € |
| Πληρωμές έργων (ΕΛΚΕ): | **1.118.454,67 €** | 467.236,44 € | 222.224,92 € | 428.993,31 € |
| Πληρωμές έργων (ΟΠΣ): | **43.453,64 €** | 0,00 € | 0,00 € | 43.453,64 € |
| Αριθμ. ενταγμένων πράξεων: | **47** | 21 | 14 | 19 |
| Αριθμ. συμμετοχών: | **63** | 23 | 19 | 21 |

Πίνακας 3‑17: Ποσοστιαία κατανομή εντάξεων και πληρωμών (έως 31.12.2018) στο πλαίσιο δράσεων για τα Ευρωπαϊκά Δίκτυα ERA NETS

|  |  |  |  |
| --- | --- | --- | --- |
| **Ευρωπαϊκά Δίκτυα ERA NETS** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Ποσοστιαία κατανομή του προϋπ/σμού (ΔΔ) Πρόσκλησης ανά κατηγορία Περιφερειών | 37,75% | 23,24% | 39,01% |
| Ποσοστιαία κατανομή του προϋπ/σμού (ΔΔ) ενταγμένων έργων ανά κατηγορία Περιφερειών | 40,73% | 27,38% | 31,90% |
| Ποσοστιαία κατανομή πληρωμών ΕΛΚΕ ανά κατηγορία Περιφερειών | 41,78% | 19,87% | 38,36% |
| Ποσοστιαία κατανομή καταχωρημένων πληρωμών στο ΟΠΣ ανά κατηγορία Περιφερειών | 0,00% | 0,00% | 100,00% |

Πίνακας 3-18: Περιφερειακή κατανομή και συσχετισμός εντάξεων-πληρωμών στο πλαίσιο δράσεων για τα Ευρωπαϊκά Δίκτυα ERA NETS

| **Περιφέρεια** | **Εντάξεις (Δ.Δ)** | **Πληρωμές Ε.Λ. έως 31/12/2018** | ***%*** | **Πληρωμές ΟΠΣ έως 31/12/2018** | ***%*** |
| --- | --- | --- | --- | --- | --- |
| Ανατολικής Μακεδονίας και Θράκης | 0,00 € | 0,00 € | *0,0%* | 0,00 € | *0,0%* |
| Αττικής | 1.861.723,65 € | 467.236,44 € | *25,1%* | 0,00 € | *0%* |
| Βόρειο Αιγαίο | 79.977,56 € | 0,00 € | *0,0%* | 0,00 € | *0%* |
| Δυτικής Ελλάδας | 478.099,16 € | 201.312,08 € | *42,1%* | 40.034,50 € | *8%* |
| Δυτικής Μακεδονίας | 116.092,00 € | 0,00 € | *0,0%* | 0,00 € | *0%* |
| Ήπειρος | 0,00 € | 0,00 € | *0,0%* | 0,00 € | *0,0%* |
| Θεσσαλίας | 99.900,00 € | 0,00 € | *0,0%* | 0,00 € | *0%* |
| Ιόνια Νησιά | 0,00 € | 0,00 € | *0,0%* | 0,00 € | *0,0%* |
| Κεντρικής Μακεδονίας | 880.064,53 € | 227.681,23 € | *25,9%* | 3.419,14 € | *0%* |
| Κρήτης | 1.039.214,31 € | 222.224,92 € | *21,4%* | 0,00 € | *0%* |
| Ν. Αιγαίο | 0,00 € | 0,00 € | *0,0%* | 0,00 € | *0,0%* |
| Πελοπόννησος | 0,00 € | 0,00 € | *0,0%* | 0,00 € | *0,0%* |
| Στερεά Ελλάδα | 16.250,00 € | 0,00 € | *0,0%* | 0,00 € | *0%* |
| **ΣΥΝΟΛΟ** | **4.571.321,21 €** | **1.118.454,67 €** | ***24,5%*** | **43.453,64 €** | ***1%*** |

Ως προς τους Τομείς Προτεραιότητας της RIS3, από την επεξεργασία των διατιθέμενων στοιχείων για την πρώτη πρόσκληση «Δράση Εθνικής Εμβέλειας «Ευρωπαϊκή Ε&Τ Συνεργασία - Πράξη Επιχορήγησης Ελληνικών φορέων που συμμετείχαν επιτυχώς σε Κοινές Προκηρύξεις Υποβολής Προτάσεων των Ευρωπαϊκών Δικτύων ERA NETS»» προκύπτουν τα εξής:

Ο μεγαλύτερος αριθμός των ενταγμένων έργων αφορά στον τομέα της «Αγροδιατροφής» (32 πράξεις).

Δεν υπάρχει κανένα ενταγμένο έργο στους τομείς προτεραιότητας «Μεταφορές και Εφοδιαστική Αλυδίσα (Logistics», «Υλικά-Κατασκευές» και «Πολιτισμός - Τουρισμός -Πολιτιστικές και Δημιουργικές Βιομηχανίες».

Το μεγαλύτερο μέρος του προϋπολογισμού των ενταγμένων έργων αφορά στον τομέα «Βιοεπιστήμες / Υγεία & Φάρμακα» (41,47%). Ακολουθούν οι τομείς «Ενέργεια» (24,28%), «Περιβάλλον και βιώσιμη ανάπτυξη - Κλιματική Αλλαγή» (12,99%) και «Αγροδιατροφή» (12,61%).

Για όλες οι κατηγορίες Περιφερειών, το μεγαλύτερο ποσοστό του προϋπολογισμού των ενταγμένων έργων τους (40% περίπου) αφορά στον τομέα προτεραιότητας «Βιοεπιστήμες / Υγεία & Φάρμακα» και ακολούθως στον τομέα προτεραιότητας «Ενέργεια», με εξαίρεση τις περισσότερο ανεπτυγμένες Περιφέρειες για τις οποίες έπεται ο τομέας «Αγροδιατροφή».

Σε επίπεδο πληρωμών ΕΛΚΕ, μέχρι το τέλος του 2018 καταβλήθηκε και για τις δύο δράσεις το ποσό των 1,47 εκατ. €, ποσοστό 24,5% του προϋπολογισμού δημόσιας δαπάνης (4,57 εκατ. €,). Μεγαλύτερο ποσοστό απορρόφησης παρουσίασε η Περιφέρεια Δ. Ελλάδας (201 χιλ. €, 42,1%). Σε επίπεδο πληρωμών ΟΠΣ, το ποσό που καταχωρήθηκε στο Σύστημα ανήλθε μόλις στις 43,4 χιλ. €, ποσοστό 1% του προϋπολογισμού δημόσιας δαπάνης των έργων των δύο δράσεων.

Πίνακας 3‑19: Στοιχεία εντάξεων και πληρωμών (έως 31.12.2018) δράσεων που υλοποιούνται στο πλαίσιο των Ευρωπαϊκών Δικτυών ERA NETS ανά Τομέα Προτεραιότητας της RIS3



Πίνακας 3‑20: Ποσοστιαία κατανομή των εντάξεων και πληρωμών (έως 31.12.2018) δράσεων που υλοποιούνται στο πλαίσιο των Ευρωπαϊκών Δικτυών ERA NETS ανά Τομέα Προτεραιότητας της RIS3



#### Διμερείς Ε&Τ Συνεργασίες

Οι Διμερείς Ε&Τ Συνεργασίες αφορούν στην ενίσχυση έργων έρευνας, τεχνολογικής ανάπτυξης και καινοτομίας φορέων του ιδιωτικού και δημόσιου τομέα δύο συνεργαζόμενων χωρών.

Στόχοι των δράσεων που υλοποιούνται μέσω διμερών και πολυμερών Ε&Τ συνεργασιών είναι:

* Η ενίσχυση της εξωστρέφειας και βελτιστοποίηση της ελληνικής συμμετοχής στις διεθνείς και ευρωπαϊκές Ε&Τ διεργασίες δικτύωσης, η συμμετοχή σε αυτές δυναμικών και με υψηλή τεχνογνωσία Επιχειρήσεων, η εκπλήρωση των εθνικών υποχρεώσεων σε Ευρωπαϊκές πολιτικές.
* Η επικέντρωση των προσπαθειών και των διαθέσιμων πόρων σε ερευνητικά θεματικά πεδία, μείζονος ενδιαφέροντος για τις δύο (συνεργαζόμενες) χώρες και σημαντικά για την κοινωνία και την οικονομία, σύμφωνα με τις προτεραιότητες της Εθνικής Στρατηγικής ΕΤΑΚ για την Έξυπνη Εξειδίκευση.
* Η ανάπτυξη νέων γνώσεων - συμπεριλαμβανομένων των νέων τεχνολογιών – με στόχο τη βελτίωση της ανταγωνιστικότητας της ελληνικής οικονομίας και την αντιμετώπιση σημαντικών κοινωνικών και περιβαλλοντικών αναγκών.
* Η διείσδυση καινοτομιών σε νέες αγορές.

Δικαιούχοι είναι α) ερευνητικοί οργανισμοί (Πανεπιστήμια & Ερευνητικά Κέντρα), β) επιχειρήσεις και γ) λοιποί φορείς (δημόσιοι και άλλοι φορείς).

Το είδος της ενίσχυσης είναι επιχορήγηση των δαπανών εκτέλεσης ερευνητικού έργου (κατηγορίες έρευνας: βασική έρευνα, βιομηχανική έρευνα ή/και πειραματική ανάπτυξη) και δαπανών καινοτομίας εφόσον προκύπτουν από το ενισχυόμενο ερευνητικό έργο διμερούς χαρακτήρα. Κάθε πρόταση πρέπει να έχει διακρατικό εταίρο.

Οι Διμερείς και Πολυμερείς Ε&Τ Συνεργασίες απευθύνονται στον ιδιωτικό και δημόσιο τομέα των δύο συνεργαζομένων χωρών. Προτάσεις για μεγάλης κλίμακας διακρατικά Ε&Τ έργα μπορούν να υποβάλλονται από συμπράξεις Ιδιωτικών Φορέων (επιχειρήσεων όλων των μεγεθών), Δημοσίων Φορέων (Ερευνητικοί & Τεχνολογικοί φορείς, Πανεπιστήμια, ΑΤΕΙ, Ερευνητικά Κέντρα, Ινστιτούτα και Εργαστήρια αυτών) και Λοιπών Φορέων και από τα δύο Κράτη. Τα προτεινόμενα μεγάλης κλίμακας Ε&Τ έργα πρέπει να αποφέρουν προφανές όφελος στις δύο χώρες, στους συμμετέχοντες των συμπράξεων, αλλά και γενικότερα οφέλη στην οικονομία.

Στις εν λόγω Προσκλήσεις γίνονταν συγκεκριμένη αναφορά στους Τομείς Προτεραιότητας της RIS3 στους οποίους οι προτεινόμενες δράσεις θα έπρεπε να επικεντρωθούν οι οποίοι κατονομάζονται κατωτέρω στη σύντομη περιγραφή των Προσκλήσεων.

Έως τις 31.12.2018 είχαν εκδοθεί **4 σχετικές Προσκλήσεις** για την υποβολή προτάσεων στο ΕΠΑνΕΚ, στον Άξονα Προτεραιότητας 1 «Ανάπτυξη επιχειρηματικότητας με τομεακές προτεραιότητες» και στον Άξονα Προτεραιότητας 1Σ «Ανάπτυξη επιχειρηματικότητας με τομεακές προτεραιότητες (Στερεά Ελλάδα, Νότιο Αιγαίο)».

**«Διμερής Ε&Τ Συνεργασία Ελλάδας – Γερμανίας»**

Στις 06.12.2016 δημοσιεύθηκε η πρόσκληση (αρ. πρωτ. 7494/2457/Α2) για την υποβολή αιτήσεων χρηματοδότησης ερευνητικών έργων στη Δράση Εθνικής Εμβέλειας «Διμερής Ε&Τ Συνεργασία Ελλάδας – Γερμανίας». Ο προϋπολογισμός της πρόσκλησης ανέρχονταν σε 4.500.000 € (ΔΔ). Η καταληκτική ημερομηνία υποβολής προτάσεων ήταν η 03.03.2017.

Η Δράση αφορά την ενίσχυση για υλοποίηση ερευνητικού έργου και δαπανών Καινοτομίας και επικεντρώνεται στους Τομείς Προτεραιότητας της Εθνικής Στρατηγικής για την Έξυπνη Εξειδίκευση RIS3 2014-2020, και πιο συγκεκριμένα στους εξής: Αγροδιατροφή, Βιοεπιστήμες, Υγεία και Φάρμακα, Ενέργεια, Υλικά και Κατασκευές, Πολιτισμός, Τουρισμός, Πολιτισμός/Καινοτομία και Κοινωνικές Προκλήσεις, Βασικές Τεχνολογίες Γενικής Εφαρμογής (Key Enabling Technologies - KETs).

**«Διμερής Ε&Τ Συνεργασία Ελλάδας – Ρωσίας»**

Στις 09.12.2016 δημοσιεύθηκε η πρόσκληση (αρ. πρωτ. . 7620/2526/Α2) για την υποβολή αιτήσεων χρηματοδότησης ερευνητικών έργων στη Δράση Εθνικής Εμβέλειας «Διμερής Ε&Τ Συνεργασία Ελλάδας – Ρωσίας». Ο προϋπολογισμός της πρόσκλησης ανέρχονταν σε 2.000.000 € (ΔΔ). Η καταληκτική ημερομηνία υποβολής προτάσεων ήταν η 07.04.2017.

Η Δράση αφορά την ενίσχυση για υλοποίηση ερευνητικού έργου και δαπανών Καινοτομίας και επικεντρώνεται στους Τομείς Προτεραιότητας της Εθνικής Στρατηγικής για την Έξυπνη Εξειδίκευση RIS3 2014-2020, και πιο συγκεκριμένα στις «Βασικές Τεχνολογίες Γενικής Εφαρμογής (Key Enabling Technologies - KETs), με διεπιστημονικό χαρακτήρα «Κβαντικές Τεχνολογίες (που σχετίζονται με την Νανοηλεκτρονική, Νανοφωτονική, Κβαντική Πληροφορική και Επικοινωνία, Μεταϋλικά)».

**«Διμερής Ε&Τ Συνεργασία Ελλάδας – Ισραήλ»**

Στις 13.01.2017 δημοσιεύθηκε η πρόσκληση (αρ. πρωτ. 93/27/Α2) για την υποβολή αιτήσεων χρηματοδότησης ερευνητικών έργων στη Δράση Εθνικής Εμβέλειας «Διμερής Ε&Τ Συνεργασία Ελλάδας – Ισραήλ». Ο προϋπολογισμός της πρόσκλησης ανέρχονταν 4.500.000 € (ΔΔ). Η καταληκτική ημερομηνία υποβολής προτάσεων ήταν η 25.04.2017.

Η Δράση αφορά την ενίσχυση για υλοποίηση ερευνητικού έργου και δαπανών Καινοτομίας και επικεντρώνεται στους Τομείς Προτεραιότητας της Εθνικής Στρατηγικής για την Έξυπνη Εξειδίκευση RIS3 2014-2020, και πιο συγκεκριμένα στους της Αγροδιατροφής, των Βιοεπιστημών, της Ενέργειας και του Περιβάλλοντος.

**«Διμερής Ε&Τ Συνεργασία Ελλάδας –Κίνας»**

Στις 26.01.2018 δημοσιεύθηκε η πρόσκληση (αρ. πρωτ. 582/73/Α2) για την υποβολή αιτήσεων χρηματοδότησης ερευνητικών έργων στη Δράση Εθνικής Εμβέλειας «Διμερής Ε&Τ Συνεργασία Ελλάδας – Κίνας». Ο προϋπολογισμός της πρόσκλησης ανέρχονταν 10.000.000 € (ΔΔ). Η καταληκτική ημερομηνία υποβολής προτάσεων ήταν η 30.03.2018.

Η Δράση αφορά την ενίσχυση της εξωστρέφειας και την βελτιστοποίηση της ελληνικής συμμετοχής στις διεθνείς και ευρωπαϊκές Ε&Τ διεργασίες δικτύωσης, τη συμμετοχή σ΄αυτές δυναμικών και με υψηλή τεχνογνωσία επιχειρήσεων, την εκπλήρωση των εθνικών υποχρεώσεων σε Ευρωπαϊκές πολιτικές,

Έως το τέλος του 2018 η δράση δεν είχε παρουσιάσει ενταγμένα έργα.

Όπως φαίνεται και από τα στοιχεία που παρατίθενται στους παρακάτω πίνακες για το σύνολο των Διμερών Ε&Τ Συνεργασιών, έως τις 31.12.2018 εντάχθηκαν 33 πράξεις (με συνολικά 71 συμμετοχές) συνολικού προϋπολογισμού (ΔΔ) 11.390.541,63 €, που αντιστοιχεί στο 73,49% του προϋπολογισμού των τεσσάρων Προκλήσεων. Το μεγαλύτερο ποσοστό των πόρων των Προσκλήσεων κατευθύνθηκαν στις λιγότερο αναπτυγμένες Περιφέρειες (53,71%). Υψηλά είναι τα ποσοστά του προϋπολογισμού των ενταγμένων έργων των περισσότερο ανεπτυγμένων και των λιγότερο ανεπτυγμένων Περιφερειών ως προς τους προϋπολογισμούς των αντίστοιχων προσκλήσεων (85,54% και 73,63% αντίστοιχα). Το 53,81% του συνολικού προϋπολογισμού των ενταγμένων έργων αφορά στις λιγότερο ανεπτυγμένες Περιφέρειες, ενώ πολύ χαμηλό είναι το αντίστοιχο ποσοστό για τις Περιφέρειες σε μετάβαση (14,05%). Τέλος, ως προς την απορρόφηση πόρων, αυτή ανέρχεται σε 0,67% του προϋπολογισμού των ενταγμένων έργων και αφορά σε δαπάνες που έχουν καταχωρηθεί στο ΟΠΣ σε ενταγμένο έργο της Πρόσκλησης για τη Διμερή Ε&Τ Συνεργασία Ελλάδας – Γερμανίας.

Πίνακας 3‑21: Στοιχεία εντάξεων και πληρωμών (έως 31.12.2018) έργων που υλοποιούνται στο πλαίσιο των Δράσεων Διμερούς Ε&Τ Συνεργασίας

|  |  |  |  |  |
| --- | --- | --- | --- | --- |
| **Διμερής Ε&Τ Συνεργασία** | **Σύνολο** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Προϋπ/σμός προσκλήσεων (ΔΔ): | **7.080.000,00 €** | 4.595.000,00 € | 13.825.000,00 € | 7.080.000,00 € |
| Προϋπ/σμός ενταγμένων έργων (ΔΔ): | **3.660.953,85 €** | 1.600.237,58 € | 6.129.350,20 € | 3.660.953,85 € |
| Πληρωμές έργων (ΕΛΚΕ): | **1.123.350,50 €** | 648.825,00 € | 1.903.573,51 € | 1.123.350,50 € |
| Πληρωμές έργων (ΟΠΣ): | **76,379.00 €** | 76,379.00 € | 0.00 € | 0.00 € |
| Αριθμ. ενταγμένων πράξεων: | **33** | 19 | 8 | 23 |
| Αριθμ. Συμμετοχών: | **71** | 26 | 10 | 35 |

Πίνακας 3‑22: Ποσοστιαία κατανομή εντάξεων και πληρωμών (έως 31.12.2018) έργων που υλοποιούνται στο πλαίσιο των Δράσεων Διμερούς Ε&Τ Συνεργασίας

|  |  |  |  |
| --- | --- | --- | --- |
| **Διμερής Ε&Τ Συνεργασία** | **Περισσότερο Ανεπτυγμένες Περιφέρειες** | **Περιφέρειες σε Μετάβαση** | **Λιγότερο Ανεπτυγμένες Περιφέρειες** |
| Ποσοστιαία κατανομή του προϋπ/σμού (ΔΔ) ενταγμένων έργων ανά κατηγορία Περιφερειών | 27,76% | 18,02% | 54,22% |
| Ποσοστιαία κατανομή του προϋπ/σμού (ΔΔ) Πρόσκλησης ανά κατηγορία Περιφερειών | 32,14% | 14,05% | 53,81% |
| Ποσοστιαία κατανομή πληρωμών ΕΛΚΕ ανά κατηγορία Περιφερειών | 30,56% | 17,65% | 51,79% |
| Ποσοστιαία κατανομή καταχωρημένων πληρωμών στο ΟΠΣ ανά κατηγορία Περιφερειών | 100,00% | 0,00% | 0,00% |

Πίνακας 3-23: Περιφερειακή κατανομή και συσχετισμός εντάξεων-πληρωμών έργων που υλοποιούνται στο πλαίσιο των Δράσεων Διμερούς Ε&Τ Συνεργασίας

| **Περιφέρεια** | **Εντάξεις (Δ.Δ)** | **Πληρωμές Ε.Λ. έως 31.12.2018** | **%** | **Πληρωμές ΟΠΣ έως 31.12.2018** | **%** |
| --- | --- | --- | --- | --- | --- |
| Ανατολικής Μακεδονίας και Θράκης | 1.033.818,75 € | 356.587,53 € | 34,5% | 0,00 € | 0% |
| Αττικής | 3.444.855,35 € | 1.123.350,50 € | 32,6% | 76.379,00 € | 2% |
| Βόρειο Αιγαίο | 63.140,00 € | 0,00 € | 0,0% | 0,00 € | 0% |
| Δυτικής Ελλάδας | 1.496.615,05 € | 327.967,05 € | 21,9% | 0,00 € | 0% |
| Δυτικής Μακεδονίας | 268.750,00 € | 188.125,00 € | 70,0% | 0,00 € | 0% |
| Ήπειρος | 0,00 € | 0,00 € | 0,00 € | 0,00 € | 0,00 € |
| Θεσσαλίας | 986.059,90 € | 354.499,93 € | 36,0% | 0,00 € | 0% |
| Ιόνια Νησιά | 0,00 € | 0,00 € | 0,00 € | 0,00 € | 0,00 € |
| Κεντρικής Μακεδονίας | 2.612.856,50 € | 864.519,00 € | 33,1% | 0,00 € | 0% |
| Κρήτης | 1.191.350,00 € | 460.700,00 € | 38,7% | 0,00 € | 0% |
| Ν. Αιγαίο | 216.098,50 € | 0,00 € | 0,0% | 0,00 € | 0% |
| Πελοπόννησος | 76.997,58 € | 0,00 € | 0,0% | 0,00 € | 0% |
| Στερεά Ελλάδα | 0,00 € | 0,00 € | 0,00 € | 0,00 € | 0,00 € |
| **ΣΥΝΟΛΟ** | **11.390.541,63 €** | **3.675.749,01 €** | **32,3%** | **76.379,00 €** | **0,7%** |

Πίνακας 3-24: Συμμετοχή ανά είδος φορέων στις εντάξεις

|  |  |
| --- | --- |
|  |  |

Ως προς τους τομείς προτεραιότητας της RIS3, από την επεξεργασία των διατιθέμενων στοιχείων προκύπτουν τα εξής:

Ο μεγαλύτερος αριθμός των ενταγμένων έργων (όπως και των συμμετοχών) αφορά στον τομέα της «Ενέργειας» (10 πράξεις).

Το μεγαλύτερο μέρος του προϋπολογισμού των ενταγμένων έργων αφορά στον τομέα της «Ενέργειας» (29,39%) και ακολουθούν οι «Διεπιστημονικές παρεμβάσεις που σχετίζονται με τον στρατηγικό άξονα 3 της RIS» (15,07%) που αποτελούν διατομεακή διάσταση των τομέων προτεραιότητας της Στρατηγικής RIS3, οι «Βιοεπιστήμες / Υγεία & Φάρμακα» (14,84%), ο «Πολιτισμός - Τουρισμός -Πολιτιστικές και Δημιουργικές Βιομηχανίες» (13,93%) και τα «Υλικά-Κατασκευές» (11,73%).

Οι δαπάνες που έχουν πραγματοποιηθεί και καταχωρηθεί στο ΟΠΣ έως 31.12.2018 αφορούν στους τομείς της «Ενέργειας» (42.480 €), των «Υλικών-Κατασκευών» (7.899 €) και των «Βασικών Τεχνολογιών Γενικής Εφαρμογής (Key Enabling Technologies - KETs)[[2]](#footnote-2)» οι οποίες αποτελούν διατομεακή διάσταση των τομέων προτεραιότητας της Στρατηγικής RIS3. (26.000 €).

Για τις περισσότερο ανεπτυγμένες Περιφέρειες, το μεγαλύτερο μέρος του προϋπολογισμού των ενταγμένων έργων συναντάται στους τομείς «Ενέργεια» (33,80%), «Πολιτισμός - Τουρισμός -Πολιτιστικές και Δημιουργικές Βιομηχανίες» (26,39%), «Βασικές Τεχνολογίες Γενικής Εφαρμογής (Key Enabling Technologies - KETs)» (16,38%) και «Υλικά-Κατασκευές» (15,79%).

Αντίστοιχα για τις λιγότερο ανεπτυγμένες Περιφέρειες, οι τομείς «Ενέργεια» (30,04%), «Βιοεπιστήμες / Υγεία & Φάρμακα» (20,29%), «Διεπιστημονικές παρεμβάσεις που σχετίζονται με τον στρατηγικό άξονα 3 της RIS» (15,73%), και «Υλικά-Κατασκευές» (13,03%). Σημειώνεται ότι στον τομέα της Αγροδιατροφής υπάρχουν ενταγμένα έργα μόνο από τις λιγότερο ανεπτυγμένες Περιφέρειες.

Όσον αφορά στις Περιφέρειες σε μετάβαση, οι τομείς όπου σημειώνεται το μεγαλύτερο μέρος του προϋπολογισμού των ενταγμένων έργων είναι οι «Διεπιστημονικές παρεμβάσεις που σχετίζονται με τον στρατηγικό άξονα 3 της RIS» (32,23%), η «Ενέργεια» (30,98%) και ο «Πολιτισμός - Τουρισμός -Πολιτιστικές και Δημιουργικές Βιομηχανίες» (20,97%).

Ως προς το είδος των φορέων των ενταγμένων έργων, το 71% του προϋπολογισμού δημόσιας δαπάνης των ενταγμένων έργων αφορά σε ερευνητικούς οργανισμούς οι οποίοι συγκεντρώνουν και το 58% των συμμετοχών στις τρεις σχετικές δράσεις.

Ως προς τις πληρωμές ΕΛΚΕ, το σύνολό τους έως το τέλος του 2018 για το σύνολο των δράσεων διμερούς Ε&Τ Συνεργασίας ανήλθε στα 3,6 εκατ. €, δηλαδή σε ποσοστό 32,3% του προϋπολογισμού δημόσιας δαπάνης (11,39 εκατ. €). Η Περιφέρεια Δ. Μακεδονίας παρουσιάζει το υψηλότερο ποσοστό απορρόφησης (70%), ενώ ακολουθούν οι Περιφέρειες Κρήτης (38,7%) και Α. Μακεδονίας & Θράκης (34,5%). Όσον αφορά στις πληρωμές ΟΠΣ, το αντίστοιχο ποσοστό είναι μόλις 0,7%, και έχουν καταχωρηθεί δαπάνες μόνο από την Περιφέρεια Αττικής.

Πίνακας 3‑25: Στοιχεία εντάξεων και πληρωμών (έως 31.12.2018) δράσεων Διμερούς Ε&Τ Συνεργασίας ανά Τομέα Προτεραιότητας της Στρατηγικής RIS3



Πίνακας 3‑26: Ποσοστιαία κατανομή των εντάξεων και πληρωμών (έως 31.12.2018) δράσεων Διμερούς Ε&Τ Συνεργασίας ανά Τομέα Προτεραιότητας της Στρατηγικής RIS3



## Εμβληματικές πρωτοβουλίες και Δράσεις ΕΛΙΔΕΚ

Στη συνέχεια παρουσιάζονται εμβληματικές πρωτοβουλίες που συνδέονται με την εφαρμογή της Στρατηγικής RIS3, τη διαχείριση και την παρακολούθηση των οποίων έχει η ΓΓΕΤ, καθώς και οι δύο (2) δράσεις ενίσχυσης διδακτορικών και ενίσχυσης μεταδιδακτορικών ερευνητών του Ελληνικού Ιδρύματος Έρευνας και Καινοτομίας (ΕΛΙΔΕΚ) με χρηματοδότηση από τη Ευρωπαϊκή Τράπεζα Επενδύσεων και φορέα Πρόσκλησης της ΓΓΕΤ, οι οποίες παρουσιάζουν ιδιαίτερο ενδιαφέρον για την εφαρμογή της RIS3.

### Εμβληματικές πρωτοβουλίες

Το Υπουργείο Παιδείας και Εθνικών θρησκευμάτων (ΥΠΠΕΘ), στο πλαίσιο της ανάληψης Εμβληματικών Πρωτοβουλιών, από τον τομέα Έρευνας και Καινοτομίας του ΥΠΠΕΘ, για οριζόντιες ερευνητικές δράσεις σε αναδυόμενους επιστημονικούς τομείς με ισχυρή κοινωνική απήχηση, υλοποιεί τις ακόλουθες δράσεις.

**Εθνικό Δίκτυο Ιατρικής Ακριβείας στην Ογκολογία και τα Καρδιαγγειακά Νοσήματα, για αποτελεσματικότερες και μειωμένου κόστους θεραπείες μοριακής ιατρικής, προσβάσιμες για τους πολίτες από το Δημόσιο Σύστημα Υγείας**

Στο πλαίσιο της ανάληψης Εμβληματικών Πρωτοβουλιών, από τον τομέα Έρευνας και Καινοτομίας του ΥΠΠΕΘ, για οριζόντιες ερευνητικές δράσεις σε αναδυόμενους επιστημονικούς τομείς με ισχυρή κοινωνική απήχηση, συστήθηκε στον τομέα της Ιατρικής, Εθνικό Δίκτυο Ιατρικής Ακριβείας για την Ογκολογία».

Το Εθνικό Δίκτυο Ιατρικής Ακριβείας για την Ογκολογία αποτελεί ένα δίκτυο ερευνητικών φορέων και ογκολογικών κλινικών που στοχεύει στον συντονισμό και αξιοποίηση ολόκληρου του επιστημονικού δυναμικού της χώρας που δραστηριοποιείται στον αναδυόμενο αυτόν τομέα της Ιατρικής, ο οποίος εξελίσσεται ραγδαία κατά τα τελευταία χρόνια.

Στην πρώτη φάση ανάπτυξης του Δικτύου θα δοθεί έμφαση στην ανάπτυξη διαγνωστικής επάρκειας, στην πιστοποίηση και τυποποίηση διαδικασιών και σε πιλοτικές κλινικές εφαρμογές για ορισμένους τύπους όγκων, με τη δημιουργία τεσσάρων Μονάδων Ιατρικής Ακριβείας (ΜΙΑ), δύο στην Αθήνα και από μία στην Θεσσαλονίκη και Ηράκλειο Κρήτης. Κατόπιν, για τις πλέον ώριμες εφαρμογές θα οργανωθούν συστηματικές κλινικές μελέτες. Κεντρικός προσανατολισμός του είναι τα οφέλη της εξατομικευμένης περίθαλψης που θα προκύπτουν από την Ιατρική Ακριβείας να είναι προσβάσιμα σε όλους τους πολίτες μέσω του Δημόσιου Συστήματος Υγείας.

Απώτερες στοχεύσεις του Δικτύου για το μέλλον είναι: α) Η διεύρυνση του με τη συμμετοχή και άλλων φορέων και κλινικών στην Λάρισα, στα Ιωάννινα και στην Αλεξανδρούπολη, β) Η δυνατότητα πρόσβασης στα οφέλη της Ιατρικής Ακριβείας όλων των πολιτών μέσω του Δημοσίου Συστήματος Υγείας, γ) Η επέκταση και η δημιουργία, στο άμεσο μέλλον, δύο νέων Δικτύων Ιατρικής Ακριβείας για Νευροεκφυλιστικές παθήσεις και Καρδιαγγειακά νοσήματα.

**Εθνικό Δίκτυο Αγροδιατροφής, για την ανάδειξη των ποιοτικών χαρακτηριστικών παραδοσιακών προϊόντων (Ελιά, Αμπέλι, Μέλισσα)**

***«Οι δρόμοι της Ελιάς»***

Στο πλαίσιο της ανάληψης Εμβληματικών Πρωτοβουλιών, από τον τομέα Έρευνας και Καινοτομίας του ΥΠΠΕΘ, για οριζόντιες ερευνητικές δράσεις σε αναδυόμενους επιστημονικούς τομείς με ισχυρή κοινωνική απήχηση, συστήθηκε στον τομέα της Αγροδιατροφής, Εθνικό Δίκτυο με την ονομασία «Οι δρόμοι της Ελιάς».

Πρόκειται για μια πρωτοποριακή δράση για τα ελληνικά δεδομένα που αφορά την ανάπτυξη και βελτιστοποίηση των προϊόντων ελιάς και ελαιόλαδου και των μεθόδων παραγωγής τους. Στόχος είναι η ανάδειξη των μοναδικών και υψηλών ποιοτικών χαρακτηριστικών των ελληνικών ποικιλιών και του ελαιόλαδου, διαμορφώνοντας έτσι ένα στρατηγικό ανταγωνιστικό πλεονέκτημα για τη δημιουργία προστιθέμενης αξίας και για την ενίσχυση της εξωστρέφειας τους ως ‘εθνικά προϊόντα’. Απώτερος στόχος της δράσης είναι η διάσωση και διατήρηση σημαντικών κλώνων, η γενετική τους βελτίωση μέσα από τη μελέτη ανθεκτικών κλώνων σε ασθένειες, ξηρασία και κλιματική αλλαγή.

Η εμβληματική πρωτοβουλία θα υλοποιηθεί σε συνεργασία με το Υπουργείο Αγροτικής Ανάπτυξης & Τροφίμων, ενώ στο εθνικό δίκτυο συμμετέχουν ερευνητικοί φορείς από όλη την Ελλάδα, όπως το ΕΚΠΑ, το ΑΠΘ, το Γεωπονικό Πανεπιστήμιο Αθήνας, τα Πανεπιστήμια Πατρών και Θεσσαλίας, το Μεσογειακό Αγρονομικό Ινστιτούτο Χανίων, το Ίδρυμα Τεχνολογίας και Έρευνας, το ΤΕΙ Κρήτης και ο ΕΛΓΟ «Δήμητρα».

Το διετές πρόγραμμα «Οι δρόμοι της ελιάς» έχει τρία υποέργα, τα οποία θα ασχοληθούν με τη γενετική της ελιάς (συντονιστής το ΕΛΓΟ Δήμητρα), τα προϊόντα της ελιάς (συντονιστής ο ΕΦΕΤ) και την φυτοπροστασία (συντονιστής το Γεωπονικό Πανεπιστήμιο Αθήνας).

Η δράση με τίτλο: Δημιουργία εθνικού ερευνητικού δικτύου στην αλυσίδα αξίας της «Ελιάς», εντάσσεται (αρ. αποφ. 183295/Ι6, 30.10.2018) στο σκέλος του Υποέργου 1 με τίτλο: Δημιουργία εθνικών ερευνητικών δικτύων στις αλυσίδες αξίας της «Ελιάς», του «Αμπελιού», του «Μελιού» και της «Κτηνοτροφίας» του έργου με κωδ. αριθ. 2018ΣΕ01300000 του Εθνικού Σκέλους του ΠΔΕ της ΓΓΕΤ. Ο συνολικός προϋπολογισμός της δράσης ανέρχεται σε 3.240.940,38 €.

Τη διαχείριση και την παρακολούθηση της δράσης θα πραγματοποιήσει η ΓΓΕΤ.

***«Οι Δρόμοι των Αμπελώνων»***

Το ερευνητικό δίκτυο «Οι Δρόμοι των Αμπελώνων» αφορά σε πρωτοβουλία του τομέα Έρευνας και Καινοτομίας του ΥΠΠΕΘ σε συνεργασία με το Υπουργείο Αγροτικής Ανάπτυξης και Τροφίμων.

Η πρωτοποριακή για τα ελληνικά δεδομένα δράση αποτελεί ένα σχέδιο ερευνητικής και τεχνολογικής καινοτομίας για την υποστήριξη της μοναδικότητας των ελληνικών οινικών προϊόντων και την ανάπτυξη της ανταγωνιστικότητας τους. Η ανάδειξη των ποιοτικών χαρακτηριστικών των ελληνικών ποικιλιών οίνου θα επιτευχθεί με την συνεργασία του επιστημονικού δυναμικού και των υποδομών της χώρας.

Επιπλέον, επιδιώκεται η απόκτηση οινικής ταυτότητας των ελληνικών προϊόντων βάση της μοναδικότητας που προσφέρουν οι γεωγραφικές-περιβαλλοντικές συνθήκες της χώρας. Ο σχεδιασμός της δράσης περιλαμβάνει την διαμόρφωση ενός στρατηγικού ανταγωνιστικού πλεονεκτήματος για τη δημιουργία προστιθέμενης αξίας και την ενίσχυση της εξωστρέφειας.

Στο εθνικό δίκτυο συμμετέχουν, με συμπληρωματική ερευνητική και αναλυτική δράση, ερευνητικοί φορείς από όλη την Ελλάδα, όπως το Αριστοτέλειο Πανεπιστήμιο Θεσσαλονίκης (ΑΠΘ), το Γεωπονικό Πανεπιστήμιο Αθηνών (ΓΠΑ), το Δημοκρίτειο Πανεπιστήμιο Θράκης (ΔΠΘ), το Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ),ο Ελληνικός Γεωργικός Οργανισμός ΔΗΜΗΤΡΑ (ΕΛΓΟ), το Ίδρυμα Τεχνολογίας και Έρευνας (ΙΤΕ), το Μπενάκειο Φυτοπαθολογικό Ινστιτούτο (ΜΦΙ), το Πανεπιστήμιο Δυτικής Αττικής (ΠΑΔΑ), το Πανεπιστήμιο Θεσσαλίας (ΠΘ), το Πολυτεχνείο Κρήτης (ΠΟΚ), το Τεχνολογικό Ίδρυμα Κρήτης (ΤΕΙ) και το Πανεπιστήμιο Κρήτης (ΠΑΚ).

Το διετές πρόγραμμα «Οι δρόμοι των Αμπελώνων» έχει τρία υποέργα, τα οποία θα ασχοληθούν με τη γενετική της αμπέλου (συντονιστής το ΕΚΕΤΑ - ΙΝΕΒ), τον χημικό οργανοληπτικό χαρακτηρισμό ποικιλιών-βιοσυνθετικά μονοπάτια-οινοποίηση (συντονιστής το Γεωπονικό Πανεπιστήμιο Αθήνας) και την φυτοπροστασία-μικροβίωμα (συντονιστής το Γεωπονικό Πανεπιστήμιο Αθήνας).

Η δράση εντάσσεται στο Υποέργο 1 με τίτλο: Δημιουργία εθνικών ερευνητικών δικτύων στις αλυσίδες αξίας της «Ελιάς», του «Αμπελιού», του «Μελιού» και της «Κτηνοτροφίας» του έργου με κωδ. αριθ. 2018ΣΕ01300000 του Εθνικού Σκέλους του ΠΔΕ της ΓΓΕΤ. Ο συνολικός προϋπολογισμός της δράσης ανέρχεται σε 2.500.000 €.

Εντός του 2019 αναμένεται η έκδοση πρόσκλησης εκδήλωσης ενδιαφέροντος για τη δράση, από το Υπουργείο Παιδείας και Εθνικών Θρησκευμάτων.

**Εθνικό Δίκτυο Κλιματικής Αλλαγής, για τη μελέτη και την έγκυρη ενημέρωση στην αντιμετώπιση ακραίων φυσικών φαινομένων**

Το «Εθνικό Δίκτυο Κλιματικής Αλλαγής» αφορά σε πρωτοβουλία- εμβληματική δράση του τομέα Έρευνας και Καινοτομίας του ΥΠΠΕΘ σε συνεργασία με το Υπουργείο Αγροτικής Ανάπτυξης και Τροφίμων.

Στο πλαίσιο της κλιματικής αλλαγής, προβλέπεται η δημιουργία Δικτύου για την παρακολούθηση της Κλιματικής Αλλαγής και η ναυπήγηση ωκεανογραφικού ερευνητικού σκάφους, συνολικού προϋπολογισμού 64 εκ. €. Το εν λόγω Δίκτυο θα απαρτίζεται από ερευνητικούς και ακαδημαϊκούς φορείς της χώρας οι οποίοι ήδη διαθέτουν τον απαιτούμενο εξοπλισμό και κατέχουν τη σχετική τεχνογνωσία, με αιχμή το Αστεροσκοπείο Αθηνών (ΕΑΑ).

Η εμβληματική αυτή δράση προσβλέπει στο συντονισμό σε πανελλαδική κλίμακα ενός δικτύου φορέων που θα αποτελέσει το κύριο συμβουλευτικό όργανο για την πολιτεία και τους πολίτες σε θέματα κλιματικής αλλαγής και των επιπτώσεων που σχετίζονται με αυτήν.

Συντονιστής του δικτύου θα είναι το ΕΑΑ και ένας από τους βασικούς στόχους του είναι η ενοποίηση, ο εναρμονισμός και η βελτιστοποίηση των υφιστάμενων κλιματικών υπηρεσιών και συστημάτων έγκαιρης προειδοποίησης για έντονα φυσικά φαινόμενα και φυσικές καταστροφές στην Ελλάδα, συμπεριλαμβανομένων των υποστηρικτικών παρατηρήσεων και της ανάπτυξης εξειδικευμένων εργαλείων από τις σχετικές εθνικές υποδομές. Επιπλέον, στους στόχους του ΕΑΑ περιλαμβάνεται είναι και η υλοποίηση δράσεων διάχυσης αλλά και ενημέρωσης και ευαισθητοποίησης του ευρύτερου κοινού για το φαινόμενο της κλιματικής αλλαγής και των επιπτώσεών του.

### Δράσεις ΕΛΙΔΕΚ

**1η Δράση ΕΛΙΔΕΚ: Προκήρυξη υποτροφιών για υποψήφιους διδάκτορες**

Η δράση προκηρύχθηκε τον Οκτώβριο του 2016. Αποτελεί την πρώτη δράση του ΕΛΙΔΕΚ και αποσκοπεί στη χρηματοδότηση Υποψηφίων Διδακτόρων για την εκπόνηση της Διδακτορικής τους διατριβής σε Ανώτατα Εκπαιδευτικά Ιδρύματα (ΑΕΙ) ή/και σε Ερευνητικά Κέντρα συνεργαζόμενα με ΑΕΙ, στην Ελλάδα. Αίτηση για χρηματοδότηση είχαν το δικαίωμα να υποβάλουν και υποψήφιοι διδάκτορες οι οποίοι εκπονούν ήδη τη διδακτορική διατριβή τους σε Α.Ε.Ι. της ημεδαπής ή της αλλοδαπής.

Το μηνιαίο ύψος της υποτροφίας του υποψήφιου διδάκτορα ανέρχεται σε 900 €, ενώ η διάρκεια της χρηματοδότησης είναι έως 3 έτη. Η συνολική δημόσια δαπάνη της Πρόκλησης ανήλθε στα 8.500.000 € και χρηματοδοτείται σύμφωνα με την υπογραφείσα δανειακή σύμβαση μεταξύ του Ελληνικού Δημοσίου και της Ευρωπαϊκής Τράπεζας Επενδύσεων.

Σύμφωνα με τα διαθέσιμα στοιχεία εγκρίθηκαν συνολικά 582 έργα συνολικού προϋπολογισμού 12,14 εκατ. €. δηλαδή κατά 43% περισσότερο του προϋπολογισμού της Πρόσκλησης. Οι αιτήσεις κατατάχθηκαν κατ’ επιλογή του υποβάλλοντος την αίτηση σε μια ή περισσότερες από τις τέσσερεις (4) ευρείες επιστημονικές περιοχές. Τα στοιχεία προϋπολογισμού των εγκεκριμένων έργων παρουσιάζονται στην πίνακα που ακολουθεί:

Πίνακας 3‑27: Στοιχεία προϋπολογισμού εγκεκριμένων έργων στο πλαίσιο της Προκήρυξης της δράσης του ΕΛΙΔΕΚ για τη χρηματοδότηση υποτροφιών σε υποψήφιους διδάκτορες

|  |  |  |  |
| --- | --- | --- | --- |
| **Ε.Π.** | **Επιστημονικές Περιοχές** | **Αριθμός Υποτροφιών** | **Προϋπολογισμός ανά Επιστημονική Περιοχή (με πρόβλεψη 5μηνης παράτασης)** |
| Α. | Φυσικές Επιστήμες | 147 | 3.015.000,00 € |
| Β. | Επιστήμες Μηχανικού και Τεχνολογικές Επιστήμες | 130 | 2.812.890,00 € |
| Γ. | Επιστήμες Ζωής | 140 | 2.799.450,00 € |
| Δ. | Κοινωνικές Επιστήμες, Ανθρωπιστικές Επιστήμες και Τέχνες | 165 | 3.518.580,00 € |
| **ΓΕΝΙΚΟ ΣΥΝΟΛΟ** | | **582** | **12.145.920,00 €** |

**2η Δράση ΕΛΙΔΕΚ: Προκήρυξη ερευνητικών έργων για την ενίσχυση Μεταδιδακτόρων Ερευνητών/τριών**

Η Πρόσκληση δημοσιεύθηκε τον Ιανουάριο του 2017 με συνολικό προϋπολογισμό (δημόσιας δαπάνης) ύψους 9 εκατ. €. Αφορά στην υποστήριξη της υλοποίησης επιλεγμένων ερευνητικών έργων υψηλής επιστημονικής ποιότητας στα οποία επιστημονικοί υπεύθυνοι είναι Μεταδιδάκτορες Ερευνητές (ΜΕ). Στο πλαίσιο αυτό, δίνεται η δυνατότητα στους ΜΕ να διαμορφώσουν την δική τους ερευνητική ομάδα και να κατευθύνουν την υλοποίηση του έργου που θα αναλάβουν, ως επιστημονικοί Υπεύθυνοι. Τα ερευνητικά έργα των ΜΕ υλοποιούνται σε Πανεπιστήμια, ΤΕΙ και Ερευνητικά Κέντρα της χώρας, εμπλουτίζοντας τις ερευνητικές δραστηριότητες που διεξάγονται σε αυτά.

Η διάρκεια των ερευνητικών έργων (υποτροφίες) είναι από 24 έως 36 μήνες, ενώ το ανώτατο όριο χρηματοδότησης για κάθε ερευνητικό έργο είναι τα 200.000€ (που αυξάνεται έως τα 450.000€ όταν πρόκειται για συνεργασία μεταξύ 3 ΜΕ). Κάθε έργο υλοποιείται σε Φορέα Υποδοχής ο οποίος είναι Α.Ε.Ι. (Πανεπιστήμιο ή ΤΕΙ) ή Ερευνητικό Κέντρο της χώρας και θα επιλέγεται από τον ΜΕ.

Σύμφωνα με τα διαθέσιμα στοιχεία εγκρίθηκαν συνολικά 186 έργα (ερευνητικά σχέδια) συνολικού προϋπολογισμού 33,62 εκατ. €. δηλαδή κατά πολύ περισσότερο τον αρχικό προϋπολογισμό της Πρόσκλησης. Τα έργα έπρεπε να εμπίπτουν σε 8 (οχτώ) ευρείες επιστημονικές περιοχές. Τα στοιχεία προϋπολογισμού των εγκεκριμένων έργων παρουσιάζονται στην πίνακα που ακολουθεί:

Πίνακας 3‑28: Στοιχεία προϋπολογισμού εγκεκριμένων έργων στο πλαίσιο της Προκήρυξης της δράσης του ΕΛΙΔΕΚ για την ενίσχυση Μεταδιδακτόρων Ερευνητών/τριών

|  |  |  |  |
| --- | --- | --- | --- |
| **Ε.Π.** | **Επιστημονικές Περιοχές** | **Αριθμός Ερευνητικών Έργων** | **Προϋπολογισμός ανά Επιστημονική Περιοχή** |
| Α. | Φυσικές Επιστήμες | 22 | 5.070.846,54 € |
| Β. | Επιστήμες Μηχανικού και Τεχνολογικές Επιστήμες | 38 | 6.003.434,58 € |
| Γ. | Επιστήμες Ζωής (Ιατρικής και επιστημών υγείας) | 43 | 7.745.000,00 € |
| Δ. | Γεωπονικές Επιστήμες | 14 | 3.459.226,89 € |
| Ε. | Μαθηματικά και Επιστήμες της Πληροφορίας | 12 | 2.163.162,02 € |
| ΣΤ. | Κοινωνικές Επιστήμες | 28 | 4.761.489,00 € |
| Ζ. | Ανθρωπιστικές Επιστήμες (και Τέχνες) | 14 | 2.406.284,43 € |
| Η. | Περιβάλλον και Ενέργεια | 15 | 2.010.000,00 € |
|  | **ΓΕΝΙΚΟ ΣΥΝΟΛΟ** | **186** | **33.619.443,46 €** |

# Άλλες Πηγές χρηματοδότησης της στρατηγικής

Βασική πηγή χρηματοδότησης της Στρατηγικής είναι το Επιχειρησιακό Πρόγραμμα Ανταγωνιστικότητα Επιχειρηματικότητα και Καινοτομία (ΕΠΑνΕΚ) 2014 – 2020. Υπάρχουν ωστόσο λοιπές πηγές χρηματοδότησης που συμβάλουν στην επίτευξη των στόχων της RIS, όπως:

## Το πρόγραμμα Horizon 2020

Παρότι η εθνική RIS3 έχει διαμορφωθεί από το 2015, η χρηματοδότηση των έργων που την αφορούν ξεκίνησε πρακτικά στο τέλος του 2018 με την καταβολή των προκαταβολών των έργων που εντάχθηκαν στην Δράση του ΕΔΚ. Κατά συνέπεια, ο Η2020 και οι θεματικές ενότητες που προκρίνει έπαιξαν καθοριστικό ρόλο στον προσδιορισμό των προτεραιοτήτων των ερευνητικών φορέων της χώρας.

Διάγραμμα 4‑1: Θεματικές Συνέργειες Έξυπνης εξειδίκευσης με Horizon 2020

**Ενέργεια**

**Αγρο-διατροφή**

**Βιοεπιστημες- Υγεία** **φάρμακα**

**Πολιτισμός-Τουρισμός**

**Περιβάλλον & Βιώσιμη Ανάπτυξη**

**Μεταφορές και logistics**

**ΤΠΕ και άλλες KET**

**Horizon**

Industrial

leadership

Ηγεσία σε γενικές και βιομηχανικές τεχνολογίες

Καινοτομία στις ΜΜΕ

Πρόσβαση σε χρηματοδότηση επιχειρηματικού κινδύνου

**Horizon**

Excellence in science

ΕΡΕΥΝΗΤΙΚΕΣ ΥΠΟΔΟΜΕΣ ESFRI

Επισιτιστική ασφάλεια και αειφόρος χρήση των βιολογικών πόρων

Βιώσιμη ενέργεια

Υγεία και καλή διαβίωση

**Horizon**

Societal

challenges

Πράσινη, ολοκληρωμένη κινητικότητα

Αποδοτικότητα πόρων και πρώτων υλών


Θαλάσσια έρευνα

Κλιματική αλλαγή, περιβάλλον, αποδοτικότητα πόρων και πρώτες ύλες

Στο σύνολο εγκρίθηκαν 1.725 έργα με ελληνικές συμμετοχές στα προγράμματα Η2020 συνολικού προϋπολογισμού 966 εκ. ευρώ εκ των οποίων 894,8 εκ. ευρώ συνιστούν ευρωπαϊκή συμμετοχή. Εγκρίθηκαν 2.956 ελληνικές συμμετοχές στα Έργα από 688 διαφορετικούς φορείς.


Το πρόγραμμα H2020 προσελκύει συμμετέχοντες υψηλού επιπέδου από τους τομείς της τριτοβάθμιας εκπαίδευσης, της έρευνας και του ιδιωτικού τομέα και από ένα ευρύ φάσμα τομέων και θεματικών πεδίων. Οι κυριότεροι δικαιούχοι του προγράμματος H2020 είναι οργανισμοί τριτοβάθμιας εκπαίδευσης και έρευνας, οι οποίοι μαζί έλαβαν το 68,2 % της χρηματοδότησης της Ελλάδας, ενώ ο ιδιωτικός τομέας έλαβε το 28,6 %.

Διάγραμμα 4‑2: Προϋπολογισμός ελληνικών φορέων στο σύνολο του Η2020, ανά κατηγορία φορέα, 2014-2018 (Πηγή webgate.ec.europa.eu)



Από τις ελληνικές συμμετοχές, τον μεγαλύτερο προϋπολογισμό τον έλαβαν οι ελληνικοί φορείς που συμμετείχαν στη θεματική ενότητα ΤΠΕ του προγράμματος Βιομηχανική υπεροχή του H2020. Στο παρακάτω γράφημα παρουσιάζεται η κατανομή του Π/Υ των ελληνικών συμμετοχών στις σημαντικότερες θεματικές προτεραιότητες στο σύνολο του προγράμματος H2020.

Διάγραμμα 4‑3: Κατανομή του Π/Υ των ελληνικών συμμετοχών στις σημαντικότερες θεματικές προτεραιότητες του προγράμματος H2020.



Από την «Μελέτη αλληλεπίδρασης της εθνικής RIS3 με άλλα εθνικά ή διεθνή προγράμματα» που υποβλήθηκε στη ΓΓΕΤ τον Μάρτιο του 2019 και εξέταζε λεπτομερώς 960 έργα με ελληνικές συμμετοχές στα προγράμματα Η2020 «Αντιμετώπιση Κοινωνικών προκλήσεων - Societal Challenges», «Βιομηχανική υπεροχή - Industrial leadership» και «Επιστημονική Αριστεία» μέχρι τα τέλη του 2018, τα 121 από αυτά δεν εμπίπτουν σε κανέναν τομέα προτεραιότητας της RIS3 (12,6%).

Αναφορικά με τα προγράμματα του H2020 «Αντιμετώπιση Κοινωνικών προκλήσεων - Societal Challenges» και «Βιομηχανική υπεροχή - Industrial leadership», παρατηρούμε ότι οι ελληνικές συμμετοχές στην πλειονότητά τους βρίσκονται σε ερευνητικούς τομείς / ειδικούς στόχους που σχετίζονται με την εθνική RIS3. Από τα 542 μόνο τα 93 έργα δεν αντιστοιχούν σε κανένα τομέα προτεραιότητας RIS3, ποσοστό 17%. Το σύνολο αυτών των Έργων αναφέρεται στις θεματικές ενότητες «Ασφαλείς κοινωνίες — προστασία της ελευθερίας και της ασφάλειας της Ευρώπης και των πολιτών της» (62 Έργα) και «Η Ευρώπη σε έναν μεταβαλλόμενο κόσμο – Κοινωνίες δίχως αποκλεισμούς καινοτόμες και σκεπτόμενες» (31 Έργα). Οι θεματικές αυτές ενότητες δεν συνδέονται άμεσα με συγκεκριμένους οικονομικούς τομείς και συνεπώς η ένταξη των έργων σε κάποιο τομέα της RIS3 δεν έχει άμεση εφαρμογή.

Το πρόγραμμα Επιστημονικής Αριστείας αναφέρεται κυρίως σε πρωτοποριακή έρευνα στην Ευρώπη και έχει στόχο να υποστηρίξει την έρευνα αιχμής σε όλα τα επιστημονικά πεδία, με μοναδικό κριτήριο αξιολόγησης την αριστεία, επομένως πολλά από τα θέματα που καλύπτει δεν εμπίπτουν άμεσα στις προτεραιότητες της RIS3.

## Το Επιχειρησιακό Πρόγραμμα «Ανάπτυξη Ανθρώπινου Δυναμικού Εκπαίδευση και Δια Βίου Μάθηση» (ΕΠ ΑΝΑΔ ΕΔΒΜ)

Το Ίδρυμα Κρατικών Υποτροφιών (ΙΚΥ), στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» (ΕΣΠΑ 2014-2020) με άξονες προτεραιότητας 6, 8, 9, οι οποίοι συγχρηματοδοτούνται από το Ευρωπαϊκό Κοινωνικό Ταμείο, υλοποιεί κύκλους προγραμμάτων υποτροφιών σε τρεις (3) επιστημονικούς τομείς, με σκοπό την εκπόνηση διδακτορικής διατριβής και μεταδιδακτορικής έρευνας στην Ελλάδα

Κύριοι στόχοι των δράσεων είναι:

* Η ενίσχυση νέων ερευνητών και η παραγωγή υψηλών ερευνητικών αποτελεσμάτων μέσω της διδακτορικής έρευνας με κριτήριο επιλογής την επιστημονική επάρκεια των υποβληθεισών προτάσεων (Ενίσχυση του ανθρώπινου ερευνητικού δυναμικού μέσω της υλοποίησης διδακτορικής έρευνας)
* Η οικονομική ενίσχυση ανδρών και γυναικών για την υλοποίηση της μεταδιδακτορικής έρευνας σε Ανώτατα Εκπαιδευτικά Ιδρύματα και Ερευνητικά Κέντρα (Ενίσχυση μεταδιδακτόρων ερευνητών/τριών)

Οι Επιστημονικοί Τομείς είναι οι:

* Φυσικές Επιστήμες και Επιστήμες Μηχανικού.
* Επιστήμες Ζωής.
* Κοινωνικές και Ανθρωπιστικές Επιστήμες

Στο σύνολο των προκηρύξεων για την εκπόνηση διδακτορικής διατριβής υποβλήθηκαν 3.345 έγκυρες αιτήσεις στους τρεις επιστημονικούς τομείς, εκ των οποίων 1.112 έλαβαν χρηματοδότηση.

Πίνακας 4‑1: Συνολική εικόνα υποψηφίων του συνόλου του προγράμματος "Ενίσχυση του ανθρώπινου ερευνητικού δυναμικού μέσω της υλοποίησης διδακτορικής έρευνας" (3 προκηρύξεις) ανά επιστημονικό τομέα και κλάδο.

| **ΕΠΙΣΤΗΜΟΝΙΚΟΣ ΤΟΜΕΑΣ** | **ΚΛΑΔΟΣ** | **ΕΠΙΛΕΓΕΝΤΕΣ** | **ΕΠΙΛΑΧΟΝΤΕΣ** | **ΑΠΟΡΡΙΦΘΕΝΤΕΣ** | **ΣΥΝΟΛΟ ΥΠΟΨΗΦΙΩΝ** | **ΠΟΣΟΣΟΤΟ ΕΠΙΤΥΧΙΑΣ** |
| --- | --- | --- | --- | --- | --- | --- |
| «ΕΠΙΣΤΗΜΕΣ ΖΩΗΣ» | «ΕΠΙΣΤΗΜΕΣ ΖΩΗΣ, ΥΓΕΙΑΣ ΚΑΙ ΔΙΑΤΡΟΦΗΣ» | 214 | 399 | 6 | 619 | 35% |
| «ΚΟΙΝΩΝΙΚΕΣ ΚΑΙ ΑΝΘΡΩΠΙΣΤΙΚΕΣ ΕΠΙΣΤΗΜΕΣ» | «ΑΝΘΡΩΠΙΣΤΙΚΕΣ ΕΠΙΣΤΗΜΕΣ» | 189 | 351 | 8 | 548 | 34% |
| «ΚΟΙΝΩΝΙΚΕΣ ΕΠΙΣΤΗΜΕΣ» | 163 | 282 | 8 | 453 | 36% |
| «ΟΙΚΟΝΟΜΙΚΕΣ ΚΑΙ ΝΟΜΙΚΕΣ ΕΠΙΣΤΗΜΕΣ» | 112 | 227 | 8 | 347 | 32% |
| «ΦΥΣΙΚΕΣ ΕΠΙΣΤΗΜΕΣ ΚΑΙ ΕΠΙΣΤΗΜΕΣ ΜΗΧΑΝΙΚΟΥ» | «ΦΥΣΙΚΕΣ ΕΠΙΣΤΗΜΕΣ» | 186 | 394 | 7 | 587 | 32% |
| «ΕΠΙΣΤΗΜΕΣ ΜΗΧΑΝΙΚΟΥ ΚΑΙ ΤΕΧΝΟΛΟΓΙΑ» | 200 | 415 | 6 | 621 | 32% |
| «ΓΕΩΡΓΙΚΕΣ ΕΠΙΣΤΗΜΕΣ» | 48 | 118 | 4 | 170 | 28% |
| **ΣΥΝΟΛΟ** | | **1112** | **2186** | **47** | **3345** |  |

Οι περισσότερες αιτήσεις υποβλήθηκαν στους κλάδους «ΕΠΙΣΤΗΜΕΣ ΜΗΧΑΝΙΚΟΥ ΚΑΙ ΤΕΧΝΟΛΟΓΙΑ» και «ΕΠΙΣΤΗΜΕΣ ΖΩΗΣ ΚΑΙ ΥΓΕΙΑΣ».

Στους υποτρόφους χορηγούνται μεικτά μηνιαία τροφεία ύψους 816,90 ), στα οποία συμπεριλαμβάνονται οι εκάστοτε νόμιμες κρατήσεις.

Σύμφωνα με τις Κανονιστικές Διατάξεις του προγράμματος, όπως εγκρίθηκαν με την με αριθμ. ΚΥΑ 82871/Ζ1/23-05-2016 του Υπουργού Παιδείας, Έρευνας και Θρησκευμάτων, του Υπουργού Οικονομίας, Ανάπτυξης και Τουρισμού και του Υπουργού Οικονομικών (ΦΕΚ Τεύχος Β’/1506/26-05-2016) προϋπολογίζεται συνολική δαπάνη για τα έτη 2016, 2017, 2018 και 2019 ύψους 4.911.202,80 €, η οποία βαρύνει το Πρόγραμμα Δημοσίων Επενδύσεων (ΠΔΕ) του προϋπολογισμού του ΙΚΥ και συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και το ελληνικό δημόσιο. Για το έτος 2018 η δαπάνη ανέρχεται στο ποσό των 431.323,20 €.

Το πρόγραμμα υποτροφιών με τίτλο «Ενίσχυση Μεταδιδακτόρων Ερευνητών / Ερευνητριών», έχει ολοκληρώσει μέχρι τον Ιανουάριο του 2019 μόνο τον 1ο Κύκλο, στον οποίο υποβλήθηκαν συνολικά 1.749 αιτήσεις στους τρεις επιστημονικούς τομείς, εκ των οποίων 289 επιλέχθηκαν για χρηματοδότηση.

Αναλυτικότερα, στον παρακάτω πίνακα παρουσιάζεται η συνολική εικόνα ανά επιστημονικό τομέα και κλάδο του προγράμματος «ΕΝΙΣΧΥΣΗ ΜΕΤΑΔΙΔΑΚΤΟΡΩΝ ΕΡΕΥΝΗΤΩΝ/ΤΡΙΩΝ».

Πίνακας 4‑2: Συνολική εικόνα υποψηφίων του προγράμματος "ΕΝΙΣΧΥΣΗ ΜΕΤΑΔΙΔΑΚΤΟΡΩΝ ΕΡΕΥΝΗΤΩΝ/ΤΡΙΩΝ" ανά επιστημονικό τομέα και κλάδο.

| **ΕΠΙΣΤΗΜΟΝΙΚΟΣ ΤΟΜΕΑΣ** | **ΚΛΑΔΟΣ** | **ΕΠΙΛΕΓΕΝΤΕΣ** | **ΕΠΙΛΑΧΟΝΤΕΣ** | **ΑΠΟΡΡΙΦΘΕΝΤΕΣ** | **ΣΥΝΟΛΟ** | | **ΠΟΣΟΣΟΤΟ ΕΠΙΤΥΧΙΑΣ** |
| --- | --- | --- | --- | --- | --- | --- | --- |
| «ΕΠΙΣΤΗΜΕΣ ΖΩΗΣ» | «ΙΑΤΡΙΚΗ ΚΑΙ ΕΠΙΣΤΗΜΕΣ ΥΓΕΙΑΣ» | 77 | 271 | 2 | 350 | 22% | |
| «ΚΟΙΝΩΝΙΚΕΣ ΚΑΙ ΑΝΘΡΩΠΙΣΤΙΚΕΣ ΕΠΙΣΤΗΜΕΣ» | «ΑΝΘΡΩΠΙΣΤΙΚΕΣ ΕΠΙΣΤΗΜΕΣ» | 31 | 239 | 8 | 278 | 11% | |
| «ΚΟΙΝΩΝΙΚΕΣ ΕΠΙΣΤΗΜΕΣ» | 32 | 159 | 2 | 193 | 17% | |
| «ΟΙΚΟΝΟΜΙΚΕΣ ΚΑΙ ΝΟΜΙΚΕΣ ΕΠΙΣΤΗΜΕΣ» | 16 | 106 | 0 | 122 | 13% | |
| «ΦΥΣΙΚΕΣ ΕΠΙΣΤΗΜΕΣ ΚΑΙ ΕΠΙΣΤΗΜΕΣ ΜΗΧΑΝΙΚΟΥ» | «ΦΥΣΙΚΕΣ ΕΠΙΣΤΗΜΕΣ» | 64 | 312 | 2 | 378 | 17% | |
| «ΕΠΙΣΤΗΜΕΣ ΜΗΧΑΝΙΚΟΥ ΚΑΙ ΤΕΧΝΟΛΟΓΙΑ» | 56 | 260 | 2 | 318 | 18% | |
| «ΓΕΩΡΓΙΚΕΣ ΕΠΙΣΤΗΜΕΣ» | 13 | 96 | 1 | 110 | 12% | |
| **ΣΥΝΟΛΟ** |  | **289** | **1.443** | **17** | **1.749** |  | |

Στους υποτρόφους χορηγούνται μηνιαία τροφεία ύψους 1.089,21 € (συμπεριλαμβανομένων τυχόν νόμιμων κρατήσεων).

Σύμφωνα με τις Κανονιστικές Διατάξεις του προγράμματος, όπως εγκρίθηκαν με την με αριθμ. ΚΥΑ 125659/ΓΔ6/28-07-2016 του Υπουργού Παιδείας, Έρευνας και Θρησκευμάτων και του Υπουργού Οικονομίας, Ανάπτυξης και Τουρισμού(ΦΕΚ 2602/τ.B’/23-08-2016 και ΦΕΚ 2772/τ.Β’/02-09-2016) προϋπολογίζεται συνολική δαπάνη για τα έτη 2016, 2017 και 2018 ύψους 7.635.000 €, η οποία θα βαρύνει το πρόγραμμα Δημοσίων Επενδύσεων (ΠΔΕ) του προϋπολογισμού του ΙΚΥ και συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και τοελληνικό δημόσιο.

Κάποια γενικά συμπεράσματα αφορούν στα εξής:

* Ο τομέας της Υγείας και των Φαρμάκων (RIS3) έχει μεγάλη εκπροσώπηση στη χρηματοδοτούμενη από το ΕΠΑΝΑΔΕΔΒΜ διδακτορική και μεταδιδακτορική έρευνα.
* Ο κλάδος των επιστημών μηχανικού και τεχνολογίας αν και έχει μεγάλο ποσοστό ερευνητών δεν εμπίπτει καθαρά σε κάποιον από τους τομείς της εθνικής στρατηγικής έξυπνης εξειδίκευσης, αλλά έχει συνέργειες με περισσότερες περιοχές παρέμβασης της εθνικής RIS3.
* Οι γεωργικές επιστήμες εμπίπτουν στον τομέα προτεραιότητας της RIS3 Αγροδιατροφή, αλλά φαίνεται να μην προσελκύουν σημαντικό αριθμό ερευνητών. Μόνο το 5% των υποψηφίων αιτήθηκαν για χρηματοδότηση διδακτορικής έρευνας στις γεωργικές επιστήμες, ενώ και για μεταδιδακτορική έρευνα στις γεωργικές επιστήμες, η ζήτηση είναι χαμηλή.
* Η έρευνα στις Κοινωνικές και Ανθρωπιστικές Επιστήμες έχει πολύ χαμηλή έως καθόλου σύνδεση με την RIS3, ενώ σε επίπεδο διδακτορικών διατριβών προσελκύει ένα μεγάλο αριθμό υποψηφίων, στο επίπεδο των μεταδιδακτορικών μειώνεται η προτίμηση των υποψηφίων για έρευνα στον τομέα αυτόν.

## Το πρόγραμμα LIFE

Το πρόγραμμα LIFE αποτελεί το κύριο χρηματοδοτικό μέσο της Ευρωπαϊκής Ένωσης για το περιβάλλον, συμβάλλει στην αειφόρο ανάπτυξη και στην επίτευξη των σκοπών και των στόχων της στρατηγικής «Ευρώπη 2020» και στηρίζει την εφαρμογή του 7ου Προγράμματος Δράσης για το Περιβάλλον καθώς και άλλες στρατηγικές και σχέδια της ΕΕ για το περιβάλλον και το κλίμα. Μέσω του προγράμματος LIFE χρηματοδοτούνται μέτρα και έργα με ευρωπαϊκή προστιθέμενη αξία για τα κράτη-μέλη.

Το πρόγραμμα LIFE δημοσιεύει ετήσιες προσκλήσεις για υποβολή προτάσεων, υπογραμμίζοντας τη δέσμευσή του να στηρίξει έργα που συμβάλλουν στην προστασία του περιβάλλοντος και στην αντιμετώπιση των επιπτώσεων της κλιματικής αλλαγής.

Οι στόχοι του προγράμματος LIFE συντίθενται στα κάτωθι:

* Να συμβάλλει προς μια αποδοτική, φιλική προς το κλίμα, χαμηλών εκπομπών άνθρακα οικονομία, καθώς και στην προστασία και βελτίωση του περιβάλλοντος, διατηρώντας και βελτιώνοντας τη βιοποικιλότητα, τα οικοσυστήματα και ειδικότερα το δίκτυο Natura 2000
* Να προωθήσει την εφαρμογή και ενσωμάτωση των περιβαλλοντικών και κλιματικών στόχων στις πολιτικές και πρακτικές των κρατών – μελών
* Να βελτιώσει την περιβαλλοντική και κλιματική διακυβέρνηση σε όλα τα επίπεδα
* Να υποστηρίξει την εφαρμογή του 7ου Προγράμματος Περιβαλλοντικής Δράσης

Στο πρόγραμμα LIFE για τη νέα περίοδο χρηματοδότησης 2014-2020, καθιερώνονται δύο υποπρογράμματα, το πρώτο για το Περιβάλλον και το δεύτερο για την Κλιματική Δράση.

Το πρόγραμμα LIFE εκτός από τα «παραδοσιακά έργα», όπως έργα πιλοτικά (καινοτόμα), επίδειξης, βέλτιστων πρακτικών, έργα πληροφόρησης ευαισθητοποίησης και διάδοσης, περιλαμβάνει επίσης μια νέα κατηγορία έργων, τα ολοκληρωμένα έργα, καθώς και στρατηγικές και έργα για το περιβάλλον ή το κλίμα, τα οποία λειτουργούν σε εκτεταμένη εδαφική κλίμακα και που χρηματοδοτούνται από κοινού με τουλάχιστον μία ακόμη χρηματοδοτική πηγή.

Επίσης, περιλαμβάνει έργα τεχνικής βοήθειας, έργα οικοδόμησης δυναμικού και προπαρασκευαστικά έργα.

Συγκεκριμένα το 81% κατ’ ελάχιστο του προϋπολογισμού του προγράμματος, περίπου 2,8 δισ. ευρώ θα διοχετευτούν σε:

1. Παραδοσιακά έργα: καλές - βέλτιστες πρακτικές, καινοτόμα - πιλοτικά έργα, έργα επίδειξης, έργα διάδοσης ενημέρωσης και πληροφόρησης,
2. Ολοκληρωμένα έργα: τα οποία στοχεύουν στην εφαρμογή σε μεγάλες περιοχές, σχεδίων και στρατηγικών που απαιτούνται από τη νομοθεσία της ΕΕ στους τομείς του νερού, της φύσης, των απορριμμάτων, της ατμόσφαιρας, καθώς και του μετριασμού των επιπτώσεων της κλιματικής αλλαγής και την προσαρμογή σε αυτή,
3. Προπαρασκευαστικά έργα: που προσδιορίζονται από την Επιτροπή ώστε να στηρίξουν τις ανάγκες για την εφαρμογή και ανάπτυξη των ευρωπαϊκών περιβαλλοντικών πολιτικών και της νομοθεσίας,
4. Έργα οικοδόμησης δυναμικού: οικονομική στήριξη σε δράσεις που απαιτούνται ώστε να ενισχυθεί η ικανότητα των κρατών – μελών με στόχο να γίνει πιο ενεργή η συμμετοχή τους στο πρόγραμμα. Η δυνατότητα υποβολής για την πρώτη περίοδο (2014-2017) ολοκληρώθηκε στις 30 Σεπτεμβρίου 2015.

Μέχρι σήμερα έχουν εγκριθεί 40 έργα με ελληνικές συμμετοχές, εκ των οποίων 20 έργα έχουν Έλληνα συντονιστή φορέα. Τα εν λόγω έργα αριθμούν 103 ελληνικές συμμετοχές 75 διαφορετικών φορέων, οι οποίοι λαμβάνουν συνολικό προϋπολογισμό 24,34 εκ. ευρώ.

Διάγραμμα 4‑4: Χρήματα που κατανέμονται ανά θεματική προτεραιότητα του προγράμματος LIFE στις ελληνικές συμμετοχές

Σε σχέση με την RIS3 το πρόγραμμα LIFE εμπίπτει εξολοκλήρου στον τομέα «περιβάλλον και βιώσιμη ανάπτυξ»η.

## Το πρόγραμμα URBACT

Το URBACT δίνει στις πόλεις της Ευρώπης κεντρικό και σημαίνοντα ρόλο. Διευκολύνει τη συνεργασία μεταξύ τους για την εύρεση αποτελεσματικών και βιώσιμων λύσεων σε αστικές προκλήσεις, ενθαρρύνει την ανταλλαγή καλών πρακτικών, επιδιώκει την ανάπτυξη γνώσεων και δεξιοτήτων των πόλεων σε ζητήματα βιώσιμης αστικής ανάπτυξης, και όλα αυτά μέσα από μια διαδικασία δικτύωσης. Για να το επιτύχει αυτό χρηματοδοτεί δίκτυα πόλεων:

* Δίκτυα Σχεδιασμού Δράσεων
* Δίκτυα Υλοποίησης Δράσεων
* Δίκτυα Μεταφοράς Καλών Πρακτικών

Η ολοκληρωμένη αστική ανάπτυξη (αστικός σχεδιασμός, ενεργειακή αναβάθμιση, αστική κινητικότητα και ανάπλαση, ανοικτοί χώροι), η οικονομία (κυκλική οικονομία, ταυτότητα πόλης, πολιτισμός, απασχόληση και τοπική οικονομική ανάπτυξη, έρευνα και καινοτομία), το περιβάλλον (εγκαταλειμμένοι χώροι, χαμηλές εκπομπές CO2, πρόληψη κινδύνων, διαχείριση απορριμμάτων), η ανάπτυξη δεξιοτήτων (χρηματοδοτικές τεχνικές και εργαλεία, συμμετοχικότητα, κοινωνική καινοτομία) και η κοινωνική ένταξη (τρίτη ηλικία, πολιτισμός – εκπαίδευση – απασχόληση, υγεία, ένταξη μεταναστών, μειονεκτούσες γειτονιές), είναι ζητήματα για τα οποία το URBACT ενθαρρύνει την ανάπτυξη δικτύων πόλεων.

Οι ελληνικές συμμετοχές στο URBACT III σε 8 εγκεκριμένα έργα, ανήλθαν στις 12, με συνολικό Π/Υ 633.315,09 €.

Η προσέγγιση της RIS3 που αφορά στην αποστολή και αντιμετώπιση παγκόσμιων προκλήσεων είναι ανοικτή σε όλους τους παράγοντες έρευνας και καινοτομίας, όπως οι πόλεις και οι περιφέρειες, οι οποίες θα μπορούσαν να λειτουργήσουν ως «εργαστήρια καινοτομίας της αλλαγής» για την εφαρμογή νέων ιδεών και εννοιών. Από εκεί προκύπτει και η σύνδεση της RIS με το συγκεκριμένο Πρόγραμμα. Το 50% των εγκεκριμένων έργων συνδέεται άμεσα με τους τομείς της RIS3. Αναλυτικότερα, 2 εγκεκριμένα έργα αναφέρονται στον τομέα των αστικών μεταφορών, ένα (1) στην Αγροδιατροφή και ένα (1) στον τομέα του πολιτισμού.

# Μεθοδολογία επιλογής δεικτών παρακολούθησης

Σύμφωνα με την εγκύκλιο της Ειδικής Υπηρεσίας Στρατηγικής, Σχεδιασμού και Αξιολόγησης (ΕΥΣΣΑ) «Σύστημα Παρακολούθησης & Αξιολόγησης των Στρατηγικών RIS3 2014-2020», οι στρατηγικές RIS3 που καταρτίστηκαν και εγκρίθηκαν στο πλαίσιο της προγραμματικής περιόδου 2014–2020 καλύπτουν ένα ευρύ φάσμα στόχων, θεματικών πεδίων, τομέων και κλάδων. Στο πλαίσιο αυτό είναι απαραίτητο να διαμορφωθεί ένα σύστημα παρακολούθησης και αξιολόγησης, το οποίο θα περιέχει, μεταξύ άλλων, μια μεθοδολογία παρακολούθησης η οποία να περιλαμβάνει ένα πλέγμα δεικτών, κατάλληλων να παρέχουν πληροφορία σχετικά με τις στρατηγικές επιλογές και το μείγμα πολιτικής των υλοποιούμενων στρατηγικών RIS3.

Η βάση για την παρακολούθηση της εθνικής RIS3 είναι η λογική της παρέμβασης, όπως αυτή έχει διαμορφωθεί μέσα από την κατάρτιση της στρατηγικής. Στο πλαίσιο αυτό, στην RIS3 θα παρακολουθείται:

* η πρόοδος των δεικτών αποτελέσματος σε σχέση με τις στρατηγικές προτεραιότητες της στρατηγικής και
* η πρόοδος των δεικτών εκροών σε σχέση με τις δράσεις που συνιστούν το μείγμα πολιτικής της στρατηγικής.

Με δεδομένο ότι η εθνική στρατηγική RIS3 χρηματοδοτείται κατά βάση από το Επιχειρησιακό Πρόγραμμα Ανταγωνιστικότητα, Επιχειρηματικότητα και Καινοτομία (ΕΠΑνΕΚ), το σύστημα παρακολούθησης περιλαμβάνει εκείνους τους δείκτες αποτελέσματος που συνδέονται με τη στρατηγική του συγκεκριμένου Ε.Π..

Με βάση τα παραπάνω, το πλέγμα των δεικτών παρακολούθησης της εθνικής RIS3 περιλαμβάνει:

* Τους δείκτες του Παραρτήματος Ι της παραπάνω εγκυκλίου που αφορά σε δείκτες αποτελέσματος οι οποίοι είναι υποχρεωτικό να χρησιμοποιηθούν για την παρακολούθηση της στρατηγικής της εθνικής RIS3 στο πλαίσιο ενός ομογενοποιημένου συστήματος παρακολούθησης.
* Τους δείκτες αποτελέσματος του Παραρτήματος ΙΙΙ της εγκυκλίου που συνδέονται με τη στρατηγική RIS3, όπως αυτοί έχουν προσδιοριστεί από την αντίστοιχη Διαχειριστική Αρχή.
* Τους δείκτες του Παραρτήματος ΙΙ της εγκυκλίου που αποτελούν δείκτες του Innovation Union Scoreboard.

# Δείκτες Εκροής Στρατηγικής

## Γενικές Παρατηρήσεις

Ο Μηχανισμός Παρακολούθησης και αξιολόγησης της RIS3 εφαρμόζεται σε εθνικό και περιφερειακό επίπεδο και βασίζεται σε δείκτες οι οποίοι επιτρέπουν την παρακολούθηση της προόδου κάθε προτεραιότητας της έξυπνης εξειδίκευσης. Για το ΕΠΑνΕΚ, ως το βασικό τομεακό Ε.Π. που συνδέεται με την εφαρμογή της RIS, παρακολουθείται ο Θεματικός Στόχος 1 και οι δείκτες εκροών των Επενδυτικών Προτεραιοτήτων 1a και 1b.

Στο πλαίσιο αυτό παρακολουθούνται οι εξής δείκτες:

* CO25, SO033 της Επενδυτικής Προτεραιότητας 1α
* CO01, CO02, CO03, CO05, CO07, CO24, CO26, CO27 και Τ4204 της Επενδυτικής Προτεραιότητας 1b.

Η παρακολούθηση των τιμών των συγκεκριμένων δεικτών γίνεται στη βάση της φυσικής προόδου των έργων που εντάσσονται στο πλαίσιο Προσκλήσεων που εκδίδουν οι φορείς υλοποίησης για τις παραπάνω Επενδυτικές Προτεραιότητες. Σύμφωνα με τις Προσκλήσεις που έχουν εκδοθεί έως το 2018, η κατανομή των δεικτών έχει ως εξής:

Πίνακας 6‑1: Δείκτες εκροών ανά Πρόσκληση

| **Πρόσκληση/Δράση** | **Έτος Πρόσκλησης** | **Φορέας Πρόσκλησης** | **Δείκτες Εκροών ανά Πρόσκληση Θ.Σ. 1 - ΕΠΑΝΕΚ** | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **05801** | **05802** | **05803** | **05804** | **CO01** | **CO02** | **CO05** | **CO24** | **CO25** | **CO26** | **T4204** | **SO033/**  **T4225** |
| *Δημιουργώ, Ερευνώ, Καινοτομώ* | **2017** | ΕΥΔΕ ΕΤΑΚ | √ | √ | √ | √ | √ | √ | √ | √ |  | √ |  |  |
| *ERA-NETS 2016* | **2016** | ΓΓΕΤ | √ |  |  |  | √ | √ | √ | √ | √ | √ | √ |  |
| *ERA-NETS 2018* | **2018** | ΓΓΕΤ | √ |  |  |  | √ | √ | √ | √ | √ | √ | √ |  |
| *Διμερής Ε&Τ Συνεργασία Ελλάδα-Γερμανία* | **2016** | ΓΓΕΤ | √ | √ | √ | √ | √ | √ | √ | √ | √ | √ | √ |  |
| *Διμερής Ε&Τ Συνεργασία Ελλάδα-Ρωσία* | **2016** | ΓΓΕΤ | √ | √ | √ | √ | √ | √ | √ | √ | √ | √ | √ |  |
| *Διμερής Ε&Τ Συνεργασία Ελλάδα-Ισραήλ* | **2017** | ΓΓΕΤ | √ | √ | √ | √ | √ | √ | √ | √ | √ | √ | √ |  |
| *Ειδικές Δράσεις «ΥΔΑΤΟΚΑΛΛΙΕΡΓΕΙΕΣ» «ΒΙΟΜΗΧΑΝΙΚΑ ΥΛΙΚΑ» , «ΑΝΟΙΧΤΗ ΚΑΙΝΟΤΟΜΙΑ ΣΤΟΝ ΠΟΛΙΤΙΣΜΟ»’’* | **2017** | ΓΓΕΤ | √ | √ | √ | √ | √ | √ | √ | √ |  | √ |  |  |
| *Ενίσχυση Υποδομών Ε&Κ-A Κύκλος* | **2016** | ΕΥΔ ΕΠΑΝΕΚ | √ |  |  |  |  |  |  | √ | √ |  |  | √ |
| *Ενίσχυση Υποδομών Ε&Κ-Β Κύκλος* | **2017** | ΕΥΔ ΕΠΑΝΕΚ | √ |  |  |  |  |  |  | √ | √ |  |  | √ |
| *Υποδομές ΚΡΗΠΙΣ* | **2016** | ΕΥΔ ΕΠΑΝΕΚ | √ |  |  |  |  |  |  | √ | √ |  |  |  |

Από τα παραπάνω προκύπτει ότι οι δείκτες **CO03** (Αριθμός επιχειρήσεων που λαμβάνουν οικονομική στήριξη πλην επιχορηγήσεων)**,** **CO07** (Ιδιωτικές Επενδύσεις που συνδυάζονται με δημόσια στήριξη των επιχειρήσεων) και **CO027** (ιδιωτικές επενδύσεις που συνδυάζονται με δημόσια στήριξη στον τομέα της καινοτομίας ή σε έργα έρευνας και ανάπτυξης), δεν έχουν ακόμα παρουσιασθεί στις Προσκλήσεις παρόλο που μετριούνται στο πλαίσιο της Επενδυτικής Προτεραιότητας 1b του Προγράμματος. του ΕΠΑνΕΚ. Ως εκ τούτου για τους δείκτες αυτούς δεν μπορούν προς το παρόν να εξαχθούν στοιχεία κάλυψης σε επίπεδο Προγράμματος.

Από την άλλη, ο δείκτης **05801** (Επιστημονικές δημοσιεύσεις σε διεθνή περιοδικά με αξιολόγηση ή σε διεθνή συνέδρια με αξιολόγηση (peer reviewed), ο οποίος εμφανίζεται σε όλες τις παραπάνω Προσκλήσεις, και οι δείκτες **05802** (Αιτήσεις διπλωμάτων ευρεσιτεχνίας σε εθνικό επίπεδο στο πλαίσιο της δράσης, **05803** (Αιτήσεις διπλωμάτων ευρεσιτεχνίας σε ευρωπαϊκό επίπεδο στο πλαίσιο της δράσης) και **05804** (Αιτήσεις διπλωμάτων ευρεσιτεχνίας PCT στο πλαίσιο της δράσης) οι οποίοι εμφανίζονται μόνο στην Πρόσκληση ΕΔΚ και στις Προσκλήσεις των τριών Διμερών Ε&Τ Συνεργασιών, είναι πρόσθετοι αυτών που έχουν ορισθεί στο Ε.Π. για τις Επενδυτικές Προτεραιότητες 1a και 1b.

## Τιμές στόχοι δεικτών

**Σε επίπεδο Προγράμματος**

Στον πίνακα που ακολουθεί εμφανίζονται οι τιμές στόχοι των δεικτών του ΘΣ1 του ΕΠΑνΕΚ

Πίνακας 6‑2 Τιμές στόχοι δεικτών εκροής σε επίπεδο ΘΣ1

| **ΔΕΙΚΤΕΣ ΕΚΡΟΩΝ** | | | | | **Προγραμματισμός ΕΠΑΝΕΚ (Επεν. Προτ. 1a & 1b)** | | | |
| --- | --- | --- | --- | --- | --- | --- | --- | --- |
| **Κωδικός** | **Δείκτης** | **Μονάδα Μέτρησης** | **ΑΠ ΕΠΑΝΕΚ** | **Επ.Προτ.** | **ΣΥΝΟΛΟ** | **ΕΠΑΝΕΚ-ΛΑΠ** | **ΕΠΑΝΕΚ-ΠΜ** | **ΕΠΑΝΕΚ-ΠΑΠ** |
| CO01 | Παραγωγικές Επενδύσεις: αριθμός επιχειρήσεων που λαμβάνουν στήριξη | Επιχειρήσεις | 1/1Σ | 1b | ***708*** | 325 | 122 | 261 |
| CO02 | Παραγωγικές Επενδύσεις: αριθμός επιχειρήσεων που λαμβάνουν επιχορηγήσεις | Επιχειρήσεις | 1/1Σ | 1b | ***650*** | 306 | 115 | 229 |
| CO03 | Παραγωγικές Επενδύσεις: αριθμός επιχειρήσεων που λαμβάνουν επιχορηγήσεις πλην επιχορηγήσεων | Επιχειρήσεις | 1/1Σ | 1b | ***115*** | 46 | 17 | 52 |
| CO05 | Παραγωγικές Επενδύσεις: Αριθμός νέων επιχειρήσεων που ενισχύονται | Επιχειρήσεις | 1/1Σ | 1b | ***100*** | 46 | 15 | 39 |
| CO07 | Παραγωγικές Επενδύσεις: Ιδιωτικές Επενδύσεις που συνδυάζονται με δημόσια στήριξη των επιχειρήσεων (όχι επιχορηγήσεις) | Ευρώ | 1/1Σ | 1b | ***21.980.000*** | 8.790.000 | 3.297.000 | 9.893.000 |
| CO24 | Έρευνα, Καινοτομία: Αριθμός νέων ερευνητών σε οντότητες που ενισχύονται | ΙΠΑ | 1/1Σ | 1b | ***7.762*** | 3.772 | 1.265 | 2.725 |
| CO25 | Έρευνα, Καινοτομία: Αριθμός ερευνητών που εργάζονται σε βελτιωμένες εγκαταστάσεις ερευνητικών υποδομών | ΙΠΑ | 3/3Σ | 1a | ***2.165*** | 645 | 517 | 1.003 |
| CO26 | Έρευνα, Καινοτομία: Αριθμός επιχειρήσεων που συνεργάζονται με ερευνητικά ινστιτούτα | Επιχειρήσεις | 1/1Σ | 1b | ***640*** | 321 | 121 | 198 |
| CO27 | Έρευνα, Καινοτομία: Ιδιωτικές επενδύσεις που συνδυάζονται με δημόσια στήριξη στον τομέα της καινοτομίας ή σε έργα έρευνας και ανάπτυξης | Ευρώ | 1/1Σ | 1b | ***135.000.000*** | 77.190.000 | 17.720.000 | 40.090.000 |
| Τ4204 | Αριθμός κοινών έργων Ε&Κ με φορείς άλλων χωρών (με ή χωρίς συντονισμό με την Ε.Ε) | Αριθμός | 1/1Σ | 1b | ***292*** | 121 | 66 | 105 |
| T4225/SO033 | Ερευνητικές υποδομές που ενισχύονται | Αριθμός | 3/3Σ | 1a | ***28*** | 8 | 6 | 14 |

Σημ. 1: ΛΑΠ: Λιγότερο Ανεπτυγμένες Περιφέρειες, ΠΜ: Περιφέρειες Μετάβασης, ΠΑΠ: Περισσότερο Ανεπτυγμένες Περιφέρειες

Σημ. 2: Οι τιμές στόχοι των δεικτών της Επενδυτικής Προτεραιότητας 1b έχουν προκύψει από την άθροιση των αντίστοιχων τιμών σε επίπεδο Α.Π 1 και Α.Π 1Σ. Το ίδιο ισχύει και για την Επενδυτική Προτεραιότητα 1a για τους ΑΠ. 3 και 3Σ.

**Σε επίπεδο Προσκλήσεων**

Οι τιμές στόχοι των δεικτών εκροών των Προσκλήσεων που έχουν εκδοθεί μέχρι τέλος του 2018 στο πλαίσιο του Θεματικού Στόχου 1, έχουν ως εξής:

Πίνακας 6‑3: Τιμές δεκτών Προσκλήσεων ΘΣ 1 ΕΠΑνΕΚ

| **Πρόσκληση/Δράση** | **Ομάδα Περιφερειών** | **Τιμές στόχοι ανά Πρόσκληση Επενδ Προτ 1a και 1b** | | | |
| --- | --- | --- | --- | --- | --- |
| **05801** | **CO24** | **CO25** | **SO033/**  **T4225** |
| Ενίσχυση Υποδομών Ε&Κ-A Κύκλος | Λ.Α.Π | 40 | 32 | 38 | 8 |
| Ενίσχυση Υποδομών Ε&Κ-A Κύκλος | Π.Μ | 45 | 35 | 35 | 3 |
| Ενίσχυση Υποδομών Ε&Κ-A Κύκλος | Π.Α.Π | 90 | 71 | 84 | 11 |
| ***Ενίσχυση Υποδομών Ε&Κ-A Κύκλος*** | **Σύνολο** | **175** | **138** | **157** | **22** |
| *Ενίσχυση Υποδομών Ε&Κ-Β Κύκλος* | Λ.Α.Π | 20 | 20 | 20 | 8 |
| *Ενίσχυση Υποδομών Ε&Κ-Β Κύκλος* | Π.Μ | 30 | 30 | 30 | 3 |
| *Ενίσχυση Υποδομών Ε&Κ-Β Κύκλος* | Π.Α.Π | 30 | 40 | 40 | 11 |
| ***Ενίσχυση Υποδομών Ε&Κ-Β Κύκλος*** | **Σύνολο** | **80** | **90** | **90** | **22** |
| *Υποδομές ΚΡΗΠΙΣ* | Λ.Α.Π | 40 | 97 | 114 |  |
| *Υποδομές ΚΡΗΠΙΣ* | Π.Μ | 25 | 60 | 72 |  |
| *Υποδομές ΚΡΗΠΙΣ* | Π.Α.Π | 72 | 173 | 207 |  |
| ***Υποδομές ΚΡΗΠΙΣ*** | **Σύνολο** | **137** | **330** | **393** |  |

**Σημειώνεται ότι για τις λοιπές Προσκλήσεις του Θ.Σ 1 που είχαν εκδοθεί έως το τέλος του 2018 δεν είχαν τεθεί τιμές στόχοι στους δείκτες.**

**Σε επίπεδο ενταγμένων έργων**

Στον πίνακα που ακολουθεί εμφανίζονται οι τιμές στόχοι των δεικτών των αθροισμένων ενταγμένων έργων, ανά Πρόσκληση και ομάδα Περιφέρειας

Πίνακας 6‑4: Τιμές Δεικτών Εκροών Ενταγμένων Έργων ΕΠΑνΕΚ





(Σημ: Έχουν συμπεριληφθεί οι εντάξεις έργων της δράσης ERANETS II που διενεργήθηκαν τον Ιανουάριο 2019, δεδομένου ότι η Πρόσκληση εκδόθηκε πριν το τέλος του 2018)

## Βαθμός κάλυψης δεικτών

Δεδομένου ότι:

(α) Για καμία από τις παραπάνω Δράσεις δεν έχουν εισαχθεί ακόμα στο ΟΠΣ ΕΣΠΑ στοιχεία προόδου των τιμών των δεικτών, εφόσον τα αντίστοιχα έργα βρίσκονται ακόμα σε πρώιμη φάση,

(β) Μόνο στις τρεις Προσκλήσεις Υποδομών με φορέα πρόσκλησης την ΕΥΔ ΕΠΑνΕΚ έχουν τεθεί ποσοτικοί στόχοι σε επίπεδο δεικτών, και έτσι δεν είναι δυνατό να προκύψουν συγκρίσιμα δεδομένα σε σχέση με τις τιμές στόχων των αντίστοιχων δεικτών του Προγράμματος (ΘΣ1),

συμπεράσματα για το βαθμό κάλυψης των τιμών στόχων μπορούν προς το παρόν να εξαχθούν μόνο μέσα από τη σύγκριση των τιμών στόχων δεικτών των ενταγμένων έργων, για το σύνολο των Προσκλήσεων ΕΤΑΚ που έχουν εκδοθεί μέχρι σήμερα και των τιμών στόχων δεικτών σε επίπεδο Προγράμματος/ Ε.Σ 1.

Οι τιμές αυτές (προγραμματισμός δεικτών σε επίπεδο Προγράμματος και προγραμματισμός δεικτών σε επίπεδο ενταγμένων έργων) παρουσιάζονται στον πίνακα που ακολουθεί:

Πίνακας 6‑5: Τιμές δεικτών εκροών σε επίπεδο Ε.Π. και σε επίπεδο εντάξεων

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΔΕΙΚΤΕΣ ΕΚΡΟΩΝ** | | | | | **Προγραμματισμός ΕΠΑΝΕΚ (Επεν. Προτ. 1a & 1b)** | | | | **Προγραμματισμός ΕΝΤΑΞΕΙΣ** | | | | **Συσχετισμός** | | | |
| **Κωδικός** | **Δείκτης** | **Μονάδα Μέτρησης** | **ΑΠ ΕΠΑΝΕΚ** | **Επ.Προτ.** | **ΣΥΝΟΛΟ** | **ΕΠΑΝΕΚ-ΛΑΠ** | **ΕΠΑΝΕΚ-ΠΜ** | **ΕΠΑΝΕΚ-ΠΑΠ** | **ΣΥΝΟΛΟ** | **ΕΠΑΝΕΚ-ΛΑΠ** | **ΕΠΑΝΕΚ-ΠΜ** | **ΕΠΑΝΕΚ-ΠΑΠ** | **ΣΥΝΟΛΟ** | **ΕΠΑΝΕΚ-ΛΑΠ** | **ΕΠΑΝΕΚ-ΠΜ** | **ΕΠΑΝΕΚ-ΠΑΠ** |
| CO01 | Παραγωγικές Επενδύσεις: αριθμός επιχειρήσεων που λαμβάνουν στήριξη | Επιχειρήσεις | 1/1Σ | 1b | ***708*** | 325 | 122 | 261 | *1032* | 520 | 173 | 339 | **146%** | 160% | 142% | 130% |
| CO02 | Παραγωγικές Επενδύσεις: αριθμός επιχειρήσεων που λαμβάνουν επιχορηγήσεις | Επιχειρήσεις | 1/1Σ | 1b | ***650*** | 306 | 115 | 229 | *1032* | 520 | 173 | 339 | **159%** | 170% | 150% | 148% |
| CO03 | Παραγωγικές Επενδύσεις: αριθμός επιχειρήσεων που λαμβάνουν επιχορηγήσεις πλην επιχορηγήσεων | Επιχειρήσεις | 1/1Σ | 1b | ***115*** | 46 | 17 | 52 | *0* |  |  |  |  |  |  |  |
| CO05 | Παραγωγικές Επενδύσεις: Αριθμός νέων επιχειρήσεων που ενισχύονται | Επιχειρήσεις | 1/1Σ | 1b | ***100*** | 46 | 15 | 39 | *161* | 65 | 26 | 70 | **161%** | 141% | 173% | 179% |
| CO07 | Παραγωγικές Επενδύσεις: Ιδιωτικές Επενδύσεις που συνδυάζονται με δημόσια στήριξη των επιχειρήσεων (όχι επιχορηγήσεις) | Ευρώ | 1/1Σ | 1b | ***21.980.000*** | 8.790.000 | 3.297.000 | 9.893.000 | *0* |  |  |  |  |  |  |  |
| CO24 | Έρευνα, Καινοτομία: Αριθμός νέων ερευνητών σε οντότητες που ενισχύονται | ΙΠΑ | 1/1Σ | 1b | ***7.762*** | 3.772 | 1.265 | 2.725 | *6527,71* | 2748,57 | 1091,25 | 2687,89 | **84%** | 73% | 86% | 99% |
| CO25 | Έρευνα, Καινοτομία: Αριθμός ερευνητών που εργάζονται σε βελτιωμένες εγκαταστάσεις ερευνητικών υποδομών | ΙΠΑ | 3/3Σ | 1a | ***2.165*** | 645 | 517 | 1.003 | *3461,2* | 1099,02 | 578,5 | 1783,68 | **160%** | 170% | 112% | 178% |
| CO26 | Έρευνα, Καινοτομία: Αριθμός επιχειρήσεων που συνεργάζονται με ερευνητικά ινστιτούτα | Επιχειρήσεις | 1/1Σ | 1b | ***640*** | 321 | 121 | 198 | *772* | 395 | 132 | 245 | **121%** | 123% | 109% | 124% |
| CO27 | Έρευνα, Καινοτομία: Ιδιωτικές επενδύσεις που συνδυάζονται με δημόσια στηριξη στον τομέα της καινοτομίας ή σε έργα έρευνας και ανάπτυξης | Ευρώ | 1/1Σ | 1b | ***135.000.000*** | 77.190.000 | 17.720.000 | 40.090.000 | *0* |  |  |  |  |  |  |  |
| Τ4204 | Αριθμός κοινών έργων Ε&Κ με φορείς άλλων χωρών (με ή χωρίς συντονισμό με την Ε.Ε) | Αριθμός | 1/1Σ | 1b | ***292*** | 121 | 66 | 105 | *80* | 35,39 | 18,11 | 26,5 | **27%** | 29% | 27% | 25% |
| T4225/SO033 | Ερευνητικές υποδομές που ενισχύονται | Αριθμός | 3/3Σ | 1a | ***28*** | 8 | 6 | 14 | *27,89* | 8,25 | 4,14 | 15,5 | **100%** | 103% | 69% | 111% |

Πηγή στοιχείων εντάξεων έργων: ΓΓΕΤ και ΕΥΔΕ ΕΤΑΚ

Στον παραπάνω πίνακα εμπεριέχονται οι τιμές στόχων δεικτών εκροής που περιλαμβάνονται στις Επενδυτικές Προτεραιότητες 1a και 1b του ΕΠΑνΕΚ οι οποίες συγκρίνονται με τις αντίστοιχες τιμές στόχου των δεικτών που έχουν προκύψει αθροιστικά από τα ενταγμένα έργα των Προσκλήσεων των φορέων ΓΓΕΤ, ΕΥΔΕ ΕΤΑΚ και ΕΥΔ ΕΠΑνΕΚ που έχουν εκδοθεί μέχρι το τέλος του 2018.

Βάσει των στοιχείων αυτών, διαπιστώνεται **ήδη σημαντική υπερκάλυψη** των τιμών στόχων για την πλειοψηφία των δεικτών του προγράμματος. Αναλυτικότερα:

* Η τιμή στόχος του δείκτη **CO01** παρουσιάζει κάλυψη σε επίπεδο ενταγμένων έργων της τάξης του 146%, ενώ στη κατηγορία των Λιγότερο Αναπτυγμένων Περιφερειών η κάλυψη φτάνει το 160%.
* Η τιμή στόχος του δείκτη **CO02** παρουσιάζει κάλυψη περίπου 160%, με το αντίστοιχο ποσοστό για τη κατηγορία των Λιγότερο Ανεπτυγμένων Περιφερειών να φτάνει το 170%.
* Όπως έχει αναφερθεί παραπάνω, ο δείκτης **CO03** δεν έχει ακόμα περιληφθεί σε Πρόσκληση ΕΠΑνΕΚ στο πλαίσιο του Θ.Σ 1.
* Η τιμή στόχος του δείκτη **CO05** παρουσιάζει κάλυψη της τάξης του 161%, ενώ στη κατηγορία των Περισσότερο Αναπτυγμένων Περιφερειών η κάλυψη φτάνει το 179%.
* Ο δείκτης **CO07** δεν έχει ακόμα περιληφθεί σε Πρόσκληση ΕΠΑνΕΚ στο πλαίσιο του Θ.Σ 1.
* Η τιμή στόχος του δείκτη **CO24** παρουσιάζει κάλυψη της τάξης του 84%, ενώ στη κατηγορία των Περισσότερο Αναπτυγμένων Περιφερειών η κάλυψη φτάνει σχεδόν το 100%.
* Η τιμή στόχος του δείκτη **CO25** παρουσιάζει κάλυψη της τάξης του 160%, ενώ στη κατηγορία των Περισσότερο Αναπτυγμένων Περιφερειών ,η κάλυψη φτάνει το 178%.
* Η τιμή στόχος του δείκτη **CO26** παρουσιάζει κάλυψη της τάξης του 121%, ενώ στη κατηγορία των Περισσότερο Αναπτυγμένων Περιφερειών η κάλυψη φτάνει το 124%.
* Ο δείκτης **CO27** δεν έχει ακόμα περιληφθεί σε Πρόσκληση ΕΠΑνΕΚ στο πλαίσιο του Θ.Σ 1.
* Αντίθετα με τους προηγούμενους, ο δείκτης **Τ4204** παρουσιάζει τιμή σε επίπεδο εντάξεων έργων που καλύπτει μόλις το 27% της τιμής του ίδιου δείκτη σε επίπεδο Προγράμματος.
* Τέλος, η τιμή στόχος του δείκτη Τ4225/ SO033 παρουσιάζει κάλυψη της τάξης του 100%, ενώ στη κατηγορία των Περισσότερο Αναπτυγμένων Περιφερειών η κάλυψη φτάνει το 111%.

# Δείκτες αποτελέσματος Στρατηγικής

Η πρόοδος των τιμών επίτευξης των δεικτών αποτελέσματος της Στρατηγικής εμφανίζεται στον ακόλουθο πίνακα

Πίνακας 7‑1 : Πρόοδος τιμών δεικτών αποτελέσματος RIS3 2014-2018

| **Ονομασία δείκτη** | **Μονάδα μέτρησης δείκτη** | **2014** | **2015** | **2016** | **2017** | **2018** |
| --- | --- | --- | --- | --- | --- | --- |
| Δαπάνες για καινοτομικές δραστηριότητες των επιχειρήσεων με καινοτομία προϊόντος ή/και διαδικασία (ως ποσοστό του ΑΕΠ) (1) | Ποσοστό | **0,90%** | **--** | **1,18%** | **--** | (2) |
| Ένταση Δαπανών Έρευνας & Ανάπτυξης | Ποσοστό | **0,83%** | **0,97%** | **1,01%** | **1,13%** (3) | (4) |
| Επιστημονικές δημοσιεύσεις σε διεθνή περιοδικά | Δημοσιεύσεις | **10.897** | **10.814** | **10.989** | (5) | (6) |
| Ακαθάριστη Προστιθέμενη Αξία (ΑΠΑ) σε κλάδους υψηλής προστιθέμενης αξίας (7) | εκατ. € - τρέχουσες τιμές | **128.758 (7)** | **126.605 (7)** | **123.412 (7)** | **125.681 (7)** | **--** |
| Αριθμός πατεντών (PCT patents) | Πατέντες |  |  |  |  |  |

1. O δείκτης είναι διαθέσιμος τα ζυγά έτη,
2. Προγραμματισμένη ημερομηνία δημοσίευσης Ιούνιος 2020 -Πηγή: Εθνικό Κέντρο Τεκμηρίωσης (ΕΚΤ)
3. Προκαταρκτικά στοιχεία
4. Προγραμματισμένη ημερομηνία δημοσίευσης Ιούνιος 2020 – Πηγή ΕΚΤ
5. & (6) Προγραμματισμένη ημερομηνία δημοσίευσης 2020 – Πηγή ΕΚΤ
6. Για τον υπολογισμό επιλέχθηκαν οι ακόλουθοι κλάδοι οι οποίοι παρουσίαζαν μέση ετήσια ΑΠΑ για το διάστημα 1995-2017 μεγαλύτερη των 2 δισ. ευρώ. – Πηγή ΕΛΣΤΑΤ
7. Προσωρινά στοιχεία

|  |  |
| --- | --- |
| **Κωδ. NACE Rev.2** | **Κλάδος** |
| 01 | Φυτική και ζωική παραγωγή, θήρα και συναφείς δραστηριότητες |
| 10-12 | Βιομηχανία τροφίμων, ποτών και καπνού |
| 35 | Παροχή ηλεκτρικού ρεύματος, φυσικού αερίου, ατμού και κλιματισμού |
| 41-43 | Κατασκευές |
| 45 | Χονδρικό και λιανικό εμπόριο και επισκευή μηχανοκίνητων οχημάτων και μοτοσυκλετών |
| 46 | Χονδρικό εμπόριο, εκτός από το εμπόριο μηχανοκίνητων οχημάτων και μοτοσυκλετών |
| 47 | Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών |
| 49 | Χερσαίες μεταφορές και μεταφορές μέσω αγωγών |
| 50 | Πλωτές μεταφορές |
| 55-56 | Καταλύματα και δραστηριότητες υπηρεσιών εστίασης |
| 61 | Τηλεπικοινωνίες |
| 64 | Δραστηριότητες χρηματοπιστωτικών υπηρεσιών, με εξαίρεση τις ασφαλιστικές εταιρείες και τα συνταξιοδοτικά ταμεία |
| 68 | Διαχείριση ακίνητης περιουσίας |
| 69-70 | Νομικές και λογιστικές δραστηριότητες-Δραστηριότητες κεντρικών γραφείων· δραστηριότητες παροχής συμβουλών διαχείρισης |
| 80-82 | Λοιπές διοικητικές και υποστηρικτικές δραστηριότητες |
| 84 | Δημόσια διοίκηση και άμυνα· υποχρεωτική κοινωνική ασφάλιση |
| 85 | Εκπαίδευση |
| 86 | Δραστηριότητες ανθρώπινης υγείας |

|  |  |  |  |  |  |  |
| --- | --- | --- | --- | --- | --- | --- |
| **Ονομασία δείκτη** | **Μονάδα μέτρησης δείκτη** | **2010-2014** | **2011-2015** | **2012-2016** | **2013-2017** | **2014-2018** |
| Μέσος όρος αναφορών ανά δημοσίευση Ελλήνων ερευνητών (Δείκτης απήχησης) (1) | Αναφορές ανά δημοσίευση | **6,20** | **6,54** | **7,13** | (2) | (2) |

1. Υπολογίζεται ως ο λόγος του αριθμού των αναφορών που καταγράφονται σε ορισμένη χρονική περίοδο (πενταετία) προς το συνολικό αριθμό των δημοσιεύσεων της ίδιας χρονικής περιόδου (την ίδια πενταετία). Ο δείκτης υπολογίζεται ανά διαστήματα κυλιόμενων πενταετιών (2010-2014, 2011-2015, 2012-2016 κ.ο.κ). Πηγή ΕΚΤ.
2. Προγραμματισμένη ημερομηνία δημοσίευσης 2020

Συμπερασματικά σε σχέση με τα παραπάνω στοιχεία:

* Οι Δαπάνες για καινοτομικές δραστηριότητες των επιχειρήσεων με καινοτομία προϊόντος ή/και διαδικασία (ως ποσοστό του ΑΕΠ) αυξήθηκαν από το 2014 στο 2016 κατά 0,28 %.
* Η Ένταση Δαπανών Έρευνας & Ανάπτυξης αυξήθηκε από το 2014 στο 2017 κατά 0,3%.
* Ο αριθμός των Επιστημονικών δημοσιεύσεων σε διεθνή περιοδικά το διάστημα 2014-2016 δεν παρουσίασε σημαντικές διακυμάνσεις.
* Η Ακαθάριστη Προστιθέμενη Αξία (ΑΠΑ) σε κλάδους υψηλής προστιθέμενης αξίας, χωρίς να εμφανίζει σημαντικές διακυμάνσεις παρουσιάζει σταδιακή μείωση τα έτη 2015 και 2016, με άνοδο ωστόσο το 2017.
* Ο μέσος όρος αναφορών ανά δημοσίευση Ελλήνων ερευνητών παρουσιάζει σταδιακή αύξηση στις πενταετίες 2010-2014, 2011-2015, 2012-2016.

# Δείκτες IUS Στρατηγικής

Στον πίνακα που ακολουθεί παρουσιάζονται οι τιμές επίτευξης των δεικτών Innovation Union Scoreboard

Πίνακας 8‑1: Τιμές Δεικτών IUS ετών 2014-2015-2016-2017

| **Ονομασία δείκτη** | **Indicator name** | **Μονάδα μέτρησης δείκτη** | **2014** | **2014-EU28** | ***%*** | **2015** | **2015-EU28** | **%** | **2016** | **2016-EU28** | **%** | **2017** | **2017-EU28** | **%** |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **I. ΔΕΙΚΤΕΣ ΕΝΔΥΝΑΜΩΣΗΣ** |  |  |  |  |  |  |  |  |  |  |  |  |  |  |
| **Ανθρώπινο δυναμικό** | **Human Resources** |  |  |  |  |  |  |  |  |  |  |  |  |  |
| Απόφοιτοι διδακτορικού διπλώματος (ISCED 6) ανά 1000 κατοίκους ηλικίας 25-34 ετών | New doctorate graduates per 1000 population aged 25-34 | PhDs/ 1000 κατοίκους | **1,10** | **1,80** | ***61,1%*** | **1,00** | **1,80** | ***55,6%*** | **1,10** | **1,80** | ***61,1%*** | **1,10** | **2,00** | ***55,0%*** |
| Ποσοστό του πληθυσμού ηλικίας 30-34 ετών που έχει ολοκληρώσει την τριτοβάθμια εκπαίδευση | Percentage population aged 25-34 having completed tertiary education | Ποσοστό | **34,60** | **36,90** | ***93,8%*** | **39,40** | **38,50** | ***102,3%*** | **41,00** | **38,20** | ***107,3%*** | **42,50** | **39,00** | ***109,0%*** |
| Ποσοστό των νέων 20-24 ετών που έχουν ολοκληρώσει τουλάχιστον την ανώτερη βαθμίδα της δευτεροβάθμιας εκπαίδευσης | Percentage youth aged 20-24 having attained at least upper secondary education | Ποσοστό | **86,50** | **81,00** | ***106,8%*** | **89,50** | **82,60** | ***108,4%*** |  |  |  |  |  |  |
| Ποσοστό πληθυσμού ηλικίας 25-64 που συμμετέχει σε προγράμματα Διαβίου Μάθησης. | Percentage population aged 25-64 participating in lifelong learning (2016-2017) **- NEW** | Ποσοστό |  |  |  |  |  |  | **4,00** | **10,80** | ***37,0%*** | **4,50** | **10,90** | ***41,3%*** |
| **Ανοικτά, εξαιρετικά και ελκυστικά συστήματα έρευνας** | **Open, excellent and attractive research systems** |  |  |  |  |  |  |  |  |  |  |  |  |  |
| Διεθνείς επιστημονικές συν-δημοσιεύσεις ανά εκατομμύριο πληθυσμού | International scientific co-publications per million population | Δημοσιεύσεις ανά εκατομμύριο πληθυσμού | **620** | **363** | ***170,8%*** | **549** | **459** | ***119,6%*** | **591** | **496** | ***119,2%*** | **608** | **517** | ***117,6%*** |
| Επιστημονικές δημοσιεύσεις μεταξύ των πλέον αναφερομένων δημοσιεύσεων (10%) σε όλο τον κόσμο ως ποσοστό του συνόλου των επιστημονικών δημοσιεύσεων της χώρας | Scientific publications among the top-10% most cited publications worldwide as percentage of total scientific publications of the country | Ποσοστό | **9,20** | **11,00** | ***83,6%*** | **9,00** | **10,50** | ***85,7%*** | **8,90** | **10,60** | ***84,0%*** | **9,00** | **10,60** | ***84,9%*** |
| Διδακτορικού επιπέδου φοιτητές από χώρες εκτός ΕΕ ως ποσοστό του συνόλου των φοιτητών διδακτορικού διπλώματος | Foreign doctorate students as percentage of all doctorate students | Ποσοστό | **1,00** | **25,00** | ***4,0%*** | **Μ/Δ** | **17,80** | ***#VALUE!*** | **Μ/Δ** | **25,6** | ***#VALUE!*** | **Μ/Δ** | **26,1** | ***#VALUE!*** |
| **Καινοτομία φιλική προς το περιβάλλον** | **Innovation-frendly environement** |  |  |  |  |  |  |  |  |  |  |  |  |  |
| Διείσδυση ευρυζωνικών συνδέσεων | Broadband penetration - ΝEW | Ποσοστό |  |  |  |  |  |  | **2,00** | **13,00** | ***15,4%*** | **5,00** | **16,00** | ***31,3%*** |
| Επιχειρηματικότητα ευκαιρίας | Opportunity-driven entrepreneurship (Motivational index) - NEW | Ποσοστό |  |  |  |  |  |  | **1,20** | **3,10** | ***38,7%*** | **1,50** | **3,30** | ***45,5%*** |
| **Χρηματοδότηση και υποστήριξη** | **Finance and support** |  |  |  |  |  |  |  |  |  |  |  |  |  |
| Δαπάνες Ε&Α στο δημόσιο τομέα ως ποσοστό του ΑΕΠ | R&D expenditure in the public sector as percentage of GDP | Ποσοστό | **0,50** | **0,72** | ***69,4%*** | **0,54** | **0,72** | ***75,0%*** | **0,63** | **0,71** | ***88,7%*** | **0,57** | **0,7** | ***81,4%*** |
| Επιχειρηματικά κεφάλαια (πρώιμο στάδιο, επέκτασης και αντικατάστασης) ως ποσοστό του ΑΕΠ | Venture capital expenditures as percentage of GDP | Ποσοστό | **0,00** | **0,06** | ***0,0%*** | **0,001** | **0,063** | ***1,6%*** | **0,001** | **0,063** | ***1,6%*** | **0,001** | **0,116** | ***0,9%*** |
| **II. ΔΕΙΚΤΕΣ ΔΡΑΣΤΗΡΙΟΤΗΤΑΣ ΕΠΙΧΕΙΡΗΣΕΩΝ** |  |  |  |  |  |  |  |  |  |  |  |  |  |  |
| **Επενδύσεις επιχειρήσεων** | **Firm Investments** |  |  |  |  |  |  |  |  |  |  |  |  |  |
| Δαπάνες για Ε&Α στον τομέα των επιχειρήσεων ως ποσοστό του ΑΕΠ | R&D expenditure in the business sector as percentage of GDP | Ποσοστό | **0,27** | **1,29** | ***20,9%*** | **0,28** | **1,3** | ***21,5%*** | **0,32** | **1,3** | ***24,6%*** | **0,43** | **1,32** | ***32,6%*** |
| Δαπάνες των επιχειρήσεων για καινοτομία, εξαιρουμένων των δαπανών Ε&Α, ως ποσοστό του κύκλου εργασιών | Non-R&D innovation expenditure as percentage of total turnover | Ποσοστό | **0,87** | **0,69** | ***126,1%*** | **0,87** | **0,69** | ***126,1%*** | **0,76** | **0,76** | ***100,0%*** | **0,76** | **0,76** | ***100,0%*** |
| Επιχειρήσεις που παρέχουν εκπαίδευση αναβάθμισης ικανοτήτων ΤΠΕ στο προσωπικό τους | Enterprises providing training to develop or upgrade ICT skills of their personnel -**NEW** | Ποσοστό |  |  |  |  |  |  | **15,00** | **22,00** | ***68,2%*** | **12,00** | **21,00** | ***57,1%*** |
| **Διασυνδέσεις και επιχειρηματικότητα** | **LinKages** |  |  |  |  |  |  |  |  |  |  |  |  |  |
| ΜΜΕ που καινοτομούν εσωτερικά ως ποσοστό των ΜΜΕ | SMEs innovating in-house as percentage of all SMEs | Ποσοστό | **26,6** | **28,7** | ***92,7%*** | **26,6** | **28,7** | ***92,7%*** | **31,40** | **28,80** | ***109,0%*** | **31,4** | **28,8** | ***109,0%*** |
| Καινοτόμες ΜΜΕ που συνεργάζονται με άλλες ως ποσοστό των ΜΜΕ | Innovative SMEs co-operating with others (percentage of all SMEs) | Ποσοστό | **12,4** | **10,3** | ***120,4%*** | **12,4** | **10,3** | ***120,4%*** | **14,80** | **11,20** | ***132,1%*** | **14,8** | **11,2** | ***132,1%*** |
| Δημόσιες-ιδιωτικές συν-δημοσιεύσεις ανά εκατομμύριο πληθυσμού | Public-private scientific co-publications per million population | Δημοσιεύσεις ανά εκατομμύριο πληθυσμού | **16,5** | **50,3** | ***32,8%*** | **9,9** | **33,9** | ***29,2%*** | **7,9** | **28,7** | ***27,5%*** | **10,5** | **40,9** | ***25,7%*** |
| Ιδιωτική συγχρηματοδότηση δημοσίων δαπανών Ε&Α (ποσοστό ΑΕΠ) | Private co-funding of public R&D expenditures (percentage of GDP) - **NEW** | Ποσοστό |  |  |  |  |  |  | **0,04** | **0,05** | ***80,0%*** | **0,04** | **0,05** | ***80,0%*** |
| **Διανοητικά περιουσιακά στοιχεία** | **Intellectual Assets** |  |  |  |  |  |  |  |  |  |  |  |  |  |
| Αιτήσεις ευρεσιτεχνίας PCT ανά δισεκατομμύριο ΑΕγχΠ (σε ΜΑΔ €) | PCT patent applications per billion GDP (in PPS€) | ΜΑΔ € | **0,35** | **3,78** | ***9,3%*** | **0,55** | **3,53** | ***15,6%*** | **0,55** | **3,7** | ***14,9%*** | **0,49** | **3,53** | ***13,9%*** |
| Αιτήσεις ευρεσιτεχνίας PCT σε κοινωνικές προκλήσεις ανά δισεκατομμύριο ΑΕγχΠ (σε ΜΑΔ €) | PCT patent applications in societal challenges per billion GDP (in PPS€) | ΜΑΔ € | **0,14** | **0,98** | ***14,3%*** | **0,13** | **1,01** | ***12,9%*** |  |  |  |  |  |  |
| Κοινοτικά σήματα ανά δισεκατομμύριο ΑΕγχΠ (σε ΜΑΔ €) | Trademark applications per billion GDP (in PPS€) | ΜΑΔ € | **2,73** | **5,83** | ***46,8%*** | **3,66** | **6,09** | ***60,1%*** | **4,58** | **7,6** | ***60,3%*** | **4,92** | **7,86** | ***62,6%*** |
| Κοινοτικά σχέδια ανά δισεκατομμύριο ΑΕγχΠ (σε ΜΑΔ €) | Design applications per billion GDP (in PPS€) | ΜΑΔ € | **0,24** | **1,13** | ***21,2%*** | **0,98** | **4,44** | ***22,1%*** | **1,30** | **4,33** | ***30,0%*** | **1,22** | **4,44** | ***27,5%*** |
| **III. ΔΕΙΚΤΕΣ ΑΠΟΤΕΛΕΣΜΑΤΩΝ** |  |  |  |  |  |  |  |  |  |  |  |  |  |  |
| **Καινοτόμοι οργανισμοί** | **Innovators** |  |  |  |  |  |  |  |  |  |  |  |  |  |
| ΜΜΕ που εισάγουν καινοτομίες προϊόντων ή διαδικασιών ως ποσοστό των ΜΜΕ | SMEs introducing product or process innovations as percentage of SMEs | Ποσοστό | **29,6** | **30,6** | ***96,7%*** | **29,6** | **30,6** | ***96,7%*** | **34,6** | **30,9** | ***112,0%*** | **34,6** | **30,9** | ***112,0%*** |
| ΜΜΕ που εισάγουν καινοτομίες μάρκετινγκ ή οργανωτικές καινοτομίες ως ποσοστό των ΜΜΕ | SMEs introducing marketing or organisational innovations as percentage of SMEs | Ποσοστό | **45,00** | **36,20** | ***124,3%*** | **45,00** | **36,20** | ***124,3%*** | **40,10** | **34,90** | ***114,9%*** | **40,10** | **34,90** | ***114,9%*** |
| Απασχόληση στις ταχέως αναπτυσσόμενες επιχειρήσεις καινοτόμων τομέων | Employment in fast-growing enterprises (percentage of total employment) | Ποσοστό | **16,80** | **17,90** | ***93,9%*** | **15,20** | **18,80** | ***80,9%*** | **Μ/Δ** | **4,8** | ***#VALUE!*** | **Μ/Δ** | **4,8** | ***#VALUE!*** |
| **Οικονομικές επιπτώσεις** | **Economic Effects** |  |  |  |  |  |  |  |  |  |  |  |  |  |
| Απασχόληση σε δραστηριότητες έντασης γνώσης (μεταποίηση και υπηρεσίες) ως ποσοστό της συνολικής απασχόλησης | Employment in knowledge-intensive activities as percentage of total employment | Ποσοστό | **12,50** | **13,80** | ***90,6%*** | **12,20** | **13,90** | ***87,8%*** | **12,20** | **14,10** | ***86,5%*** | **12,1** | **14,2** | ***85,2%*** |
| Συμβολή των εξαγωγών προϊόντων μέσης και υψηλής τεχνολογίας στο εμπορικό ισοζύγιο | Exports of medium and high technology products as a share of total product exports | Ποσοστό | **18,00** | **53,00** | ***34,0%*** | **22,70** | **56,10** | ***40,5%*** | **22,70** | **56,20** | ***40,4%*** | **21,2** | **56,7** | ***37,4%*** |
| Εξαγωγές υπηρεσιών έντασης γνώσης, ως ποσοστό των συνολικών εξαγωγών υπηρεσιών | Knowledge-intensive services exports as percentage of total services exports | Ποσοστό | **53,90** | **49,50** | ***108,9%*** | **51,80** | **63,10** | ***82,1%*** | **44,40** | **69,30** | ***64,1%*** | **42,2** | **69,2** | ***61,0%*** |
| Πωλήσεις νέων στην αγορά και νέων στην επιχείρηση προϊόντων ως ποσοστό του κύκλου εργασιών | Sales of new-to-market and new-to-firm innovations as percentage of turnover | Ποσοστό | **11,80** | **12,40** | ***95,2%*** | **11,80** | **12,40** | ***95,2%*** | **12,75** | **13,37** | ***95,4%*** | **12,75** | **13,37** | ***95,4%*** |
| Έσοδα από άδειες και διπλώματα ευρεσιτεχνίας από το εξωτερικό ως ποσοστό του ΑΕΠ | License and patent revenues from abroad as % of GDP | Ποσοστό | **0,02** | **0,65** | ***3,1%*** | **0,05** | **0,54** | ***9,3%*** |  |  |  |  |  |  |

Η ομάδα δεικτών του Innovation Union Scoreboard (IUS) έχει σχεδιαστεί για την παρακολούθηση και τη συγκριτική αξιολόγηση των επιδόσεων των κρατών-μελών της ΕΕ στους τομείς της έρευνας και της καινοτομίας και χρησιμοποιείται από το Ευρωπαϊκό Συμβούλιο Ανταγωνιστικότητας (COMPET). Οι δείκτες του IUS, περιλαμβάνουν ένα σύμπλεγμα 25 δεικτών, οι οποίοι κατανέμονται σε 3 κύριες κατηγορίες και σε 9 "διαστάσεις της καινοτομίας". Με βάση αυτούς τους δείκτες οι χώρες-μέλη της ΕΕ χωρίζονται σε 4 ομάδες επίδοσης: Ηγέτες Καινοτομίας, Ισχυρά Καινοτόμες, Μέτρια Καινοτόμες και Ασθενώς Καινοτόμες. H Ελλάδα κατατάσσεται στις Μέτρια Καινοτόμες (moderate innovator) χώρες.

Στον παραπάνω πίνακα, εμφανίζονται οι επιδόσεις/ τιμές των δεικτών IUS για κάθε ένα από τα έτη **2014, 2015, 2016 και 2017** στη βάση στοιχείων που αντλήθηκαν για την Ελλάδα από τις αντίστοιχες Εκθέσεις (Αnnual European Innovation Scoreboard).

Για κάθε δείκτη πέρα από την ετήσια τιμή-επίδοση σε επίπεδο χώρας, εμφανίζεται η αντίστοιχη τιμή σε επίπεδο ενωσιακού μέσου όρου ( 28 Κράτη Μέλη) καθώς και το ποσοστό κάλυψης της τιμής του ενωσιακού μέσου όρου από την αντίστοιχη ελληνική τιμή-επίδοση.

Στη βάση σύγκρισης των εθνικών τιμών-επιδόσεων των δεικτών με τις αντίστοιχες ενωσιακές, οποιαδήποτε εθνική επίδοση-τιμή δείκτη που είναι κάτω από το 80% του ενωσιακού μέσου όρου εμφανίζεται με **κόκκινο χρώμα**, ενώ όποια τιμή είναι πάνω από το 120% του ενωσιακού μέσου όρου εμφανίζεται με **πράσινο χρώμα**. Από τη σύγκριση αυτή εξάγονται τα εξής συμπεράσματα:

Α) Τις πλέον χαμηλές επιδόσεις σε σχέση με τον ενωσιακό μέσο όρο (ΕU-28) παρουσιάζει η χώρα στους εξής δείκτες, για την περίοδο αναφοράς:

| **Δείκτης IUS** | **Σχόλιο επίδοσης** |
| --- | --- |
| *Επιχειρηματικά κεφάλαια (πρώιμο στάδιο, επέκτασης και αντικατάστασης) ως ποσοστό του ΑΕΠ* | Παρουσιάζει εξαιρετικά χαμηλό ποσοστό κάλυψης σε σχέση με τον ενωσιακό Μ.Ο που δεν ξεπερνά το 1,6% στα έτη της περιόδου αναφοράς. |
| *Διδακτορικού επιπέδου φοιτητές από χώρες εκτός ΕΕ ως % του συνόλου των φοιτητών διδακτορικού διπλώματος* | Διαθέσιμα στοιχεία για το δείκτη έχει να επιδείξει η χώρα μόνο για το 2014, όπου η επίδοση είναι επίσης εξαιρετικά χαμηλή έναντι του ενωσιακού Μ.Ο. (4%) |
| *Έσοδα από άδειες και διπλώματα ευρεσιτεχνίας από το εξωτερικό ως ποσοστό του ΑΕΠ* | Το ποσοστό κάλυψης του ενωσιακού μέσου όρου είναι πολύ χαμηλό. Μόλις 3,1% για το 2014 και 9,3% για το 2015. |
| *Αιτήσεις ευρεσιτεχνίας PCT ανά δισεκατομμύριο ΑΕγχΠ (σε ΜΑΔ €)* | Το ποσοστό κάλυψης σχέση με τον ενωσιακό Μ.Ο. κυμαίνεται από 9,3% το 2014 έως 13,9% το 2017. Η τιμή του δείκτη παρουσιάζει αυξητικές στάσεις υπολείπεται ωστόσο κατά πολύ του ενωσιακού Μ.Ο. |
| *Κοινοτικά σχέδια ανά δισεκατομμύριο ΑΕγχΠ (σε ΜΑΔ €)* | Το ποσοστό κάλυψης σχέση με τον ενωσιακό Μ.Ο. κυμαίνεται από 21,2% το 2014 έως 30% το 2016, που συνιστά μια αρκετά μέτρια επίδοση. |
| *Δαπάνες για Ε&Α στον τομέα των επιχειρήσεων ως ποσοστό του ΑΕΠ* | Το ποσοστό κάλυψης σχέση με τον ενωσιακό Μ.Ο. κυμαίνεται από 20,9% το 2014 έως 32,6% το 2017, Πρόκειται για μια αρκετά μέτρια επίδοση που ωστόσο παρουσιάζει τάσεις βελτίωσης. |
| *Δημόσιες-ιδιωτικές συν-δημοσιεύσεις ανά εκατομμύριο πληθυσμού* | Η απόσταση από τον ενωσιακό Μ.Ο. αυξάνεται από 2014 (32,8% ποσοστό κάλυψης) έως το 2017 (25,7%) |
| *Συμβολή των εξαγωγών προϊόντων μέσης και υψηλής τεχνολογίας στο εμπορικό ισοζύγιο* | Το ποσοστό κάλυψης κυμαίνεται από 34% (2014) έως 40,5% (2015). Τα έτη 2016 και 2017 ο δείκτης παρουσιάζει μια ελαφριά επιπλέον απόκλιση σε σχέση με τον ενωσιακό Μ.Ο. |
| *Κοινοτικά σήματα ανά δισεκατομμύριο ΑΕγχΠ (σε ΜΑΔ €)* | Η τιμή του δείκτη παρουσιάζει μέτρια επίδοση σε σχέση με τον ενωσιακό Μ.Ο, αλλά και σταδιακή βελτίωση εφόσον το 2017 το ποσοστό κάλυψης φθάνει το 62,6% σε σχέση με το αντίστοιχο ποσοστό του 2014 (46,8%). |
| *Επιχειρήσεις που παρέχουν εκπαίδευση αναβάθμισης ικανοτήτων ΤΠΕ στο προσωπικό τους* | Ο δείκτης ενσωματώθηκε στο IUS μετά το 2016. Το ποσοστό κάλυψης του ενωσιακού Μ.Ο ανέρχεται περίπου στο 68% για το 2016 και 57% για το 2017. |
| *Δαπάνες Ε&Α στο δημόσιο τομέα ως ποσοστό του ΑΕΠ* | Το ποσοστό κάλυψης του δείκτη έναντι του ενωσιακού Μ.Ο παρουσιάζει διακυμάνσεις με μέγιστη τιμή το 88,7% (2017) και ελάχιστη το 69,4% (2014) |
| *Εξαγωγές υπηρεσιών έντασης γνώσης, ως ποσοστό των συνολικών εξαγωγών υπηρεσιών* | Η επίδοση του δείκτη παρουσιάζει σημαντική σταδιακή μείωση: από το 109% ως ποσοστό κάλυψης του ενωσιακού Μ.Ο το 2014, στο 61% το 2017. |

Β) Τις πλέον υψηλές επιδόσεις σε σχέση με τον ενωσιακό μέσο όρο (ΕU-28) παρουσιάζει η χώρα στους εξής δείκτες, για την περίοδο αναφοράς:

| **Δείκτης IUS** | **Σχόλιο επίδοσης** |
| --- | --- |
| *Διεθνείς επιστημονικές συν-δημοσιεύσεις ανά εκατομμύριο πληθυσμού* | Το 2014 η τιμή του δείκτη παρουσίασε εξαιρετική επίδοση σε σχέση με τον ενωσιακό Μ.Ο. (170,8%). Τα επόμενα έτη ωστόσο η επίδοση αυτή μειώνεται και φθάνει περίπου στο 120%. |
| *Καινοτόμες ΜΜΕ που συνεργάζονται με άλλες ως ποσοστό των ΜΜΕ* | Η επίδοση της τιμής του δείκτη έναντι του ενωσιακού Μ.Ο είναι 120% για τα έτη 2014 και 2015 και 132,1% για τα έτη 2016 και 2017. |
| *Δαπάνες των επιχειρήσεων για καινοτομία, εξαιρουμένων των δαπανών Ε&Α, ως ποσοστό του κύκλου εργασιών* | Η επίδοση της τιμής του δείκτη έναντι του ενωσιακού Μ.Ο είναι 126,1% για τα έτη 2014 και 2015, ωστόσο η επίδοση αυτή πέφτει στο 100% τα έτη 2016 και 2017. |
| *ΜΜΕ που εισάγουν καινοτομίες μάρκετινγκ ή οργανωτικές καινοτομίες ως ποσοστό των ΜΜΕ* | Η επίδοση της τιμής του δείκτη έναντι του ενωσιακού Μ.Ο είναι 124 % για τα έτη 2014 και 2015, ωστόσο η επίδοση αυτή πέφτει στο 115% τα έτη 2016 και 2017. |

# Κύριες προκλήσεις και τρόποι αντιμετώπισης

Οι κύριες προκλήσεις για την επιτυχή υλοποίηση των Δράσεων της RIS3, κυρίως αυτών που εντάσσονται στο ΕΠΑνΕΚ, αφορούν σε θέματα διαχείρισης (1-5), καθώς και σε θέματα ποιοτικής διάστασης του σχεδιασμού και της υλοποίησης των συγκριμένων δράσεων (6-8). Στη συνέχεια, παρατίθεται ανάλυση των προκλήσεων-κρίσιμων ζητημάτων για την ορθή και αποτελεσματική υλοποίηση της στρατηγικής RIS3, ενώ ακολουθεί και η διατύπωση τρόπων αντιμετώπισης αυτών, οι οποίοι αποτελούν ταυτόχρονα και συστάσεις που μπορούν να ληφθούν υπόψη κατά τη διαδικασία αναθεώρησης της RIS3 το 2019.

**Ειδικές Προκλήσεις**

1. *Περιβάλλον των Δράσεων*

* Ο ειδικός θεσμικός και διαχειριστικός χαρακτήρας των δράσεων, ειδικά εκείνων που εμπίπτουν στο θεσμικό πλαίσιο εφαρμογής των κρατικών ενισχύσεων. Συχνά οι διαδικασίες (πχ. έγκριση και παρακολούθηση του καθεστώτος ενίσχυσης, αξιοποίηση του ΠΣΚΕ), που απαιτούνται για την ωρίμανση και υλοποίηση των αντίστοιχων δράσεων παρουσιάζουν περιπλοκότητα και απαιτούν ειδική τεχνογνωσία ώστε να προληφθούν τυχόν αστοχίες στο σχεδιασμό και στην υλοποίηση.
* Το υφιστάμενο οικονομικό περιβάλλον και η έλλειψη ρευστότητας που δυσχεραίνει στους φορείς (δικαιούχους) να προ-χρηματοδοτήσουν τα έργα τους. Για την άμβλυνση αυτής της δυσκολίας και για τις πράξεις που εντάσσονται στο ΕΠΑΝΕΚ προβλέπεται η δυνατότητα χορήγηση προκαταβολής έναντι ισόποσης εγγυητικής επιστολής ή με ή μέσω ειδικού καταπιστευτικού λογαριασμού (ΥΑ 62550/10.6.2016).

1. *Επιχειρησιακή ικανότητα ΕΦΔ και Δικαιούχων*

* Η επιχειρησιακή ικανότητα των δύο ΕΦΔ (ΓΓΕΤ και ΕΥΔΕ ΕΤΑΚ) να διαχειριστούν ένα πλήθος δράσεων που θα αυξηθούν στο μέλλον, σε συνδυασμό με τον αριθμό των δικαιούχων-επιχειρήσεων που θα πρέπει να υποστηριχθούν στην παρακολούθηση των έργων. Στο επίπεδο αυτό απαιτείται:
* Επαρκής στελέχωση των ΕΦΔ τόσο σε επίπεδο αριθμού στελεχών, όσο και σε επίπεδο απόκτησης από ένα ευρύτερο πλήθος στελεχών ειδικών γνώσεων (διαχείρισης έργων κρατικών ενισχύσεων, διαχείρισης ΠΣΚΕ-ΟΠΣ ΕΣΠΑ, project management). Ειδικά στα στάδια αξιολόγησης των προτάσεων έργων και διενέργειας πιστοποιήσεων (διοικητικών ή επιτόπιων) για την πληρωμή των έργων ο διαχειριστικός φόρτος των αρμόδιων μονάδων των ΕΦΔ αναμένεται να είναι ιδιαίτερα αυξημένος.

Ως εκ τούτου οι ΕΦΔ πρέπει να λάβουν υπόψη τους κατά το χρονοπρογραμματισμό των δράσεων τις περιόδους υψηλών αναγκών ανθρώπινων πόρων και να επιλέξουν τρόπους κάλυψης των αναγκών αυτών είτε εσωτερικά, είτε με την ανάθεση εργασιών σε τρίτους (πχ. εξωτερικούς εμπειρογνώμονες- αξιολογητές, πιστοποιητές).

* Επαρκής υποδομή, εξοπλισμός και εργαλεία (οδηγοί, τυποποιημένα έντυπα, συστήματα παρακολούθησης εκτός ΠΣΚΕ) για τη διαχείριση των δράσεων.
* Η επιχειρησιακή ικανότητα των δικαιούχων να ανταποκριθούν στις υποχρεώσεις διαχείρισης που προσδιορίζονται στις αποφάσεις χρηματοδότησης και στο ΣΔΕ. Όπως έχει δείξει η εμπειρία από παρόμοιες δράσεις που έχουν υλοποιηθεί στο παρελθόν, οι δυνητικοί δικαιούχοι (κυρίως οι επιχειρήσεις) αντιμετωπίζουν δυσκολίες στην κατανόηση και ως εκ τούτου στην εφαρμογή των παραπάνω υποχρεώσεων. Υπενθυμίζεται ότι οι δικαιούχοι πράξεων κρατικών ενισχύσεων δεν εμπίπτουν στην απαίτηση επιβεβαίωσης της διαχειριστικής τους ικανότητας. Έτσι, οι ΕΦΔ θα πρέπει να αναπτύξουν τα κατάλληλα εργαλεία υποστήριξης των δικαιούχων για την εκπλήρωση των υποχρεώσεων που προκύπτουν από την εφαρμογή των σχετικών δράσεων (ενδεικτικά: ανάπτυξη οδηγών εφαρμογής, λειτουργία help desk χρήσης ΠΣΚΕ, παρουσιάσεις δράσεων τόσο κατά την προκήρυξη όσο και κατά την υλοποίησή τους).

1. *Προγραμματισμός ωρίμανσης – υλοποίηση των Δράσεων*

* Ο ορθός προγραμματισμός έκδοσης των σχετικών Προσκλήσεων προκειμένου να μην υπάρχουν αλληλεπικαλύψεις με παρόμοιες «ανταγωνιστικές» δράσεις που έχουν είδη προκηρυχθεί ή βρίσκονται σε φάση υλοποίησης (πχ. στο πλαίσιο των Περιφερειακών ΕΠ) γεγονός που θα λειτουργούσε αποθαρρυντικά όσον αφορά στη συμμετοχή των δυνητικών δικαιούχων, για διάφορους λόγους, πχ. χαμηλότερο ποσοστό επιχορήγησης, υπέρβαση του ορίου de minimis, αδυναμία διάθεσης ίδιων πόρων για την κάλυψη της ιδιωτικής συμμετοχής.
* Η τήρηση των χρονοδιαγραμμάτων που αφορούν στον «κύκλο ζωής» των προκηρυγμένων δράσεων (ωρίμανση, έκδοση Πρόσκλησης, Αξιολόγηση, Έκδοση αποφάσεων ένταξης/ χρηματοδότησης, υλοποίηση/πιστοποίηση, ολοκλήρωση) δεδομένου ότι οι πιθανές αποκλίσεις είναι δυνατό να δημιουργήσουν απρόβλεπτη διαχειριστική επιβάρυνση στους ΕΦΔ (πχ. η παρέλευση σημαντικού χρονικού διαστήματος από τη λήξη της ημερομηνίας υποβολής των προτάσεων έργων μέχρι την έκδοση των αντίστοιχων αποφάσεων χρηματοδότησης δημιουργεί προϋποθέσεις υποβολής αιτημάτων τροποποίησης ήδη με την έναρξη των έργων).

1. *Τεχνικά-Επιχειρησιακά Θέματα*

* Η αξιοποίηση του ΠΣΚΕ ως εργαλείου παρακολούθησης του κύκλου ζωής της Δράσης. Σύμφωνα με το αρ. 57 του Ν.4314/14 *«η χρήση του ΠΣΚΕ είναι υποχρεωτική για το σύνολο των φορέων που υλοποιούν μέτρα ενίσχυσης και στήριξης της επιχειρηματικότητας που συγχρηματοδοτούνται από τα ΕΔΕΤ».* Υπενθυμίζεται ότι το ΠΣΚΕ περιλαμβάνει το σύνολο των διαδικασιών του κύκλου ζωής της δράσης. Στο πλαίσιο αυτό, η συνεργασία των δύο ΕΦΔ με την αρμόδια υπηρεσία παραγωγικής λειτουργίας του ΠΣΚΕ (ΕΥΚΕ σε συνεργασία με τη ΜΟΔ ΑΕ) για την «εισαγωγή» των δράσεων στο ΠΣΚΕ είναι κρίσιμη, προκειμένου να σχεδιασθούν έγκαιρα και να εισαχθούν στο ΠΣΚΕ όλες οι λειτουργικές ενότητες που απαιτούνται για την παρακολούθηση των διαδοχικών σταδίων του «κύκλου ζωής» της δράσης και για τη διεπαφή με το ΟΠΣ ΕΣΠΑ.
* Η αξιολόγηση των προτάσεων (αιτημάτων χρηματοδότησης) απαιτεί την αξιοποίηση ενός σημαντικού αριθμού εμπειρογνωμόνων με ειδικές γνώσεις και εμπειρία στις θεματικές προτεραιότητες που θέτει η εκάστοτε Πρόσκληση. Συνεπώς, ο ΕΦΔ θα πρέπει έγκαιρα να μεριμνήσει για την οργάνωση (περιλαμβανομένης της αξιολόγησης των αιτήσεων εισαγωγής) του Μητρώου Αξιολογητών.

1. *Παρακολούθηση*

Σημαντική πρόκληση για τη στρατηγική έξυπνης εξειδίκευσης αποτελεί επίσης και ο μηχανισμός παρακολούθησης που θα καθοδηγεί την προσαρμογή και την εφαρμογή διορθωτικών κινήσεων τόσο σε επίπεδο στόχων, όσο και σε επίπεδο διαδικασίας για την ανάπτυξη και εκτέλεση της RIS3. Στην προσέγγιση που ακολουθείται για την «Παρακολούθηση της προόδου υλοποίησης της Εθνικής RIS3 2014-2020», προβλέπεται η **διαμόρφωση ενός συστήματος δεικτών** που θα λαμβάνει υπόψη του αφενός το θεωρητικό υπόβαθρο για την παρακολούθηση της RIS3 και αφετέρου τις υπηρεσιακές δεσμεύσεις και υποχρεώσεις της ΓΓΕΤ. Οι Δείκτες που προβλέπονται από την RIS3 και το «Ενιαίο Σύστημα Δεικτών Παρακολούθησης του ΕΣΠΑ 2014-2020» είναι η αναγκαία και βασική πηγή για τη διαμόρφωση του Συστήματος Παρακολούθησης. Οι Δείκτες αυτοί αφορούν στο ΕΣΠΑ, όπου από την πρόοδο της υλοποίησης των έργων και των δράσεων των Επιχειρησιακών Προγραμμάτων συνάγεται η πρόοδος της RIS3. Επιπρόσθετα, θα εξεταστούν οι Δείκτες που προβλέπει το Research Innovation Observatory οι οποίοι διαμορφώνουν την εικόνα της καινοτομίας στη χώρα.

1. *Τομείς προτεραιότητας της RIS3*

Η Στρατηγική έξυπνης εξειδίκευσης απαιτεί επιλογές σχετικές με τους οικονομικούς τομείς, τις τεχνολογίες και τα πεδία έρευνας στα οποία θα δοθεί προτεραιότητα. Αυτές οι επιλογές περιλαμβάνουν τον κίνδυνο να αποκλεισθούν ή να αγνοηθούν οικονομικοί τομείς ή τεχνολογίες με δυναμικό ανάπτυξης και επιχειρηματικό ενδιαφέρον για την περιφέρεια ή τη χώρα.

Αυτό το ρίσκο που υπάρχει στην επιλογή των στόχων της RIS3 συνδέεται άμεσα με τις παρακάτω βασικές προκλήσεις που αντιμετωπίζει η Εθνική RIS3:

* Η Επιχειρηματική ανακάλυψη παραμένει ακρογωνιαίος λίθος της RIS3. Η διάχυση των αποτελεσμάτων και η δημιουργία δραστηριότητας που μιμείται ή επαναλαμβάνει επιτυχημένα παραδείγματα στη χώρα, αποτελούν καθοριστικούς παράγοντες για την επιτυχία της στρατηγικής της έξυπνης εξειδίκευσης. Στις περισσότερες περιπτώσεις, οι αλλαγές που αναμένεται να επιφέρει η στρατηγική της έξυπνης εξειδίκευσης μπορεί να έχουν δομικό χαρακτήρα, οπότε, χρειάζεται να υπάρχει η σχετική ευελιξία. Σημαντική καθίσταται και η αποτελεσματική συμμετοχή των επιχειρήσεων στη διαδικασία της επιχειρηματικής ανακάλυψης.
* Επειδή οι αλλαγές στο περιβάλλον συμβαίνουν συνεχώς, η στρατηγική θα πρέπει να είναι ευέλικτη και να προσαρμόζει τους στόχους της συνεχώς.
* Η RIS3 εμπεριέχει στοιχεία πειραματισμού και δεν είναι δυνατόν να προκαθορισθεί εκ των προτέρων η επιτυχία ή η αποτυχία του σχεδιασμού της.

1. *Σύνδεση και συνεργασία*

* Σημαντικό ρόλο στη διασφάλιση της ορθής υλοποίησης της RIS3 πρέπει να διαδραματίσουν οι ερευνητικοί φορείς (ΑΕΙ και Ερευνητικά Κέντρα), καθώς αποτελούν το δυναμικό τμήμα του εθνικού συστήματος καινοτομίας, που μπορεί να εξασφαλίσει τη σύνδεση με τις επιστημονικές και τεχνολογικές εξελίξεις και την ευρεία τεχνολογική βάση που είναι απαραίτητη. Μέριμνα της στρατηγικής είναι να μην εγκλωβίσει το φάσμα της δραστηριότητας των ερευνητικών φορέων μέσα από την τομεακή εξειδίκευση, αλλά να εξασφαλίσει την κινητοποίησή τους ώστε οι τομεακές προτεραιότητες «να συνδυασθούν με την ΕTAK για την προώθηση της ανάπτυξης και/ή το μετασχηματισμό της οικονομίας», αυξάνοντας τις συνέργειες μεταξύ δημόσιων και ιδιωτικών επενδύσεων. Οι ερευνητικοί φορείς αποτελούν κινητήρια δύναμη της RIS3, ιδίως σε ό,τι αφορά στον κεντρικό στόχο της παραγωγικής ανασυγκρότησης και του μετασχηματισμού του αναπτυξιακού μοντέλου.
* Κίνητρα και (πολιτική) συνειδητοποίηση για συμμετοχή στη RIS3. Για πολλές επιχειρήσεις η RIS3 δεν έχει καμία σχέση με αυτές και αυτή η παρεξήγηση προέρχεται από την περίοδο επεξεργασίας και σχεδιασμού της RIS3, όταν πολλές (μεγάλες) επιχειρήσεις προσεγγίστηκαν είτε για διαβούλευση ή από τα Ερευνητικά ιδρύματα για συνεργασία.

1. *Αποτελεσματικότητας εφαρμογής*

Οι προκλήσεις αυτές συνοψίζονται ως εξής:

* Υπάρχει αναντιστοιχία μεταξύ των παραγωγικών φορέων και της RIS3 & ΕΤΑΚ, γεγονός το οποίο οφείλεται σε ιστορικές αδυναμίες σύνδεσης της παραγωγικής βάσης με τους ερευνητικούς φορείς, καθώς και στις πολιτικές παρεμβάσεις που επιδιώκουν τη συνοχή μεταξύ των ερευνητικών και των παραγωγικών φορέων (δηλαδή δύο από τους παράγοντες της τριπλής έλικας).
* Υπάρχει απόσταση από την καλύτερη αξιοποίηση της ερευνητικής αριστείας ως πορείας για περαιτέρω εξειδίκευση.
* Οι πόροι που κατευθύνονται στις δράσεις της RIS3 είναι περιορισμένοι πόροι.

Τα δύο πρώτα θέματα είναι πολύ πιο έντονα στις λιγότερο προηγμένες και απομακρυσμένες περιφέρειες της Ελλάδας ενώ το τρίτο είναι πιο συναφές με τις περιοχές καινοτομίας, οι οποίες διαθέτουν πολύ λιγότερα διαρθρωτικά κεφάλαια από τις λιγότερο προηγμένες περιφέρειες.

**Τρόποι Αντιμετώπισης – Προτάσεις**

Λαμβάνοντας υπόψη τις ειδικές προκλήσεις όπως αυτές έχουν καταγραφεί ανωτέρω, παρατίθενται στη συνέχεια τρόποι αντιμετώπισής τους, καθώς και προτάσεις οι οποίες μπορούν να συμβάλλουν τόσο στην επιτάχυνση της υλοποίησης της στρατηγικής RIS3, όσο και στη διαδικασία αναθεώρησης της εν λόγω στρατηγικής, η οποία προβλέπεται το 2019.

*Εμπλουτισμός των δεικτών παρακολούθησης*

Η βάση του συστήματος παρακολούθησης και αξιολόγησης της στρατηγικής RIS3 προτείνεται να περιλαμβάνει και δείκτες παρακολούθησης της διαχειριστικής επάρκειας των φορέων που είναι αρμόδιοι για την παρακολούθηση και αξιολόγηση των RIS3 (ΓΓΕΤ, ΕΙΕ / ΕΚΤ, ΕΛΣΤΑΤ, ΟΒΙ). Δείκτες μέτρησης του χρόνου από την ωρίμανση μέχρι την προκήρυξη των δράσεων της RIS3, καθώς και δείκτες μέτρησης του χρόνου αξιολόγησης των προτάσεων έργων και της διενέργειας πιστοποιήσεων, θα προσφέρουν μια πληρέστερη εικόνα για την πορεία υλοποίησης της RIS3 και θα εξυπηρετήσουν τον προγραμματισμό της. Η προσθήκη δεικτών για τη διαδικασία εκτέλεσης (π.χ. χρόνοι ωρίμανσης, ποσοστά επιτυχίας προτάσεων) που δεν περιλαμβάνονται μέχρι σήμερα, είναι κρίσιμα για την επιτυχία της RIS3.

*Συντονισμός με ΕΥΔ των Επιχειρησιακών Προγραμμάτων των Περιφερειών*

Ο κατάλληλος χρονοπρογραμματισμός των προσκλήσεων και η αποφυγή αλληλοεπικαλύψεων με παρόμοιες προτάσεις από τα Περιφερειακά ΕΠ, θα δώσει τη δυνατότητα σε υποψηφίους που δεν έχουν τη διαχειριστική επάρκεια να υποβάλλουν πολλές προτάσεις, να αναλύσουν τις προσκλήσεις και να δομήσουν πιο συγκεκριμένες στους στόχους της Πράξης, προτάσεις.

*Απλοποίηση Προσκλήσεων*

Προτείνεται η προώθηση της γρήγορης και απλής έναρξης της υλοποίησης των Πράξεων. Τα κείμενα των προσκλήσεων και των οδηγών υλοποίησης θα πρέπει να είναι «ελαφρύτερα» εστιάζοντας στην επίτευξη των στόχων και στη διάθεση των κονδυλίων. Οι πληροφορίες να απαιτούνται μόνο μία φορά σε πρακτικό πλαίσιο —οι μακροσκελείς επαναλαμβανόμενες περιγραφές μπορούν να αποφεύγονται. Τα μακροσκελή παραρτήματα σε νομικά κείμενα και οδηγίες θα μπορούσαν να αντικατασταθούν από παραπομπές σε ένα κεντρικό αποθετήριο εγγράφων που θα συντηρείται από την ΕΥΣΣΑ

*Ολοκλήρωση της RIS3 με τομείς ποιότητας ζωής*

Σαφήνεια/ Καταλληλόλητα στρατηγικής σε σχέση με τις ανάγκες και τις προκλήσεις των τομέων του περιβάλλοντος, της απασχόλησης, της κοινωνικής προστασίας και πρόνοιας - Συνάφεια με πολιτικές και σε ευρωπαϊκό επίπεδο. Προτείνεται να συμπεριληφθούν στις προτεραιότητες της RIS3 ειδικοί τομείς που έχουν συμπεριληφθεί ως προτεραιότητες σε Ευρωπαϊκά προγράμματα και στα οποία υπήρχαν ελληνικές συμμετοχές.

*Ανάπτυξη ευφυούς εργαλείου παρακολούθησης*

Προτείνεται να δημιουργηθεί / σχεδιαστεί έξυπνο εργαλείο για την ανάπτυξη της στρατηγικής (όχι μια πηγή στατιστικών στοιχείων). Σκοπός του εργαλείου / βάσης δεδομένων θα είναι να παράσχει μια γενική εικόνα των προτεραιοτήτων της στρατηγικής ώστε να δοθεί η δυνατότητα και σε άλλα σημαντικά ενδιαφερόμενα μέρη (ΜΜΕ, start ups, ερευνητές) να «τοποθετηθούν», να βρουν τις μοναδικές τους θέσεις και να αναζητήσουν πιθανούς εταίρους για συνεργασία. Με την επικαιροποίηση της ηλεκτρονικής βάσης δεδομένων με εθνικές προτεραιότητες, η εθνική RIS3 θα κερδίσει προβολή και θα έχει την ευκαιρία να αναγνωριστεί από δυνητικούς ομολόγους που αναζητούν συνεργασία σε ένα συγκεκριμένο θέμα (ευρωπαϊκές συμπράξεις καινοτομίας, Horizon 2020, την επέκταση των κοινοτήτων γνώσης και καινοτομίας του ΕΙΤ, μακροπεριφερειακή συνεργασία, έργα INTERREG, LIFE, κ.λπ.). Το ηλεκτρονικό εργαλείο θα επιτρέπει επίσης να γίνονται συγκρίσεις των προτεραιοτήτων της RIS3 σε ολόκληρη την Ευρώπη για καλύτερη κατανόηση του τρόπου με τον οποίο άλλες περιφέρειες και χώρες αναπτύσσουν τις στρατηγικές και τις προτεραιότητές τους για την καινοτομία και ενδεχομένως εντοπίζουν ανταγωνιστικές θέσεις.

Επίσης, η πλατφόρμα αυτή μπορεί να βοηθήσει στην ανάδειξη νέων καινοτόμων παραγωγικών φορέων, στην ενίσχυση αυτών που σήμερα επιμένουν και διακρίνονται σε αυτή την προσπάθεια, και στο να αποτρέψει τη χώρα από το να πέσει θύμα του φαινομένου ‘δημιουργία καινοτομίας εδώ, αλλά εκμετάλλευσή της αλλού’ (“invented here, exploited elsewhere”). Σημαντικός παράγοντας σε αυτή την προσπάθεια είναι η ενθάρρυνση της ανάληψης του κινδύνου, αλλά και της αναγνώρισης των ευκαιριών που πηγάζουν από την αβεβαιότητα των δραστηριοτήτων ΕΤΑΚ.

Έτσι, η RIS3 θα μεριμνά για την ανάπτυξη όλων των «τύπων ΕΤΑΚ»:

* Καινοτομία που παράγεται από τις «ανάγκες της αγοράς» (demand driven)
* Καινοτομία που παράγεται από έρευνα, από επιστημονική περιέργεια (curiosity driven)
* Καινοτομία που παράγεται για την εκπλήρωση αποστολής στρατηγικής σημασίας (mission-led)

*Διαμεσολαβητές Καινοτομίας*

Η εισαγωγή και προώθηση των διαμεσολαβητών καινοτομίας (υπηρεσίες στήριξης της καινοτομίας) θα μπορούσαν να έχουν σημαντικό ρόλο οδηγώντας πρωτοβουλίες, οι οποίες φέρνουν κοντά τους ενδιαφερόμενους φορείς ώστε να παρουσιάσουν τις ανάγκες τους. Η διαμεσολάβηση καινοτομίας διαδραματίζει βασικό ρόλο στην ανακάλυψη ιδεών που προέρχονται από την πράξη και βοηθά στην ανάπτυξη συγκεκριμένων σχεδίων/έργων. Ο ρόλος του διαμεσολαβητή αφορά στην των εταίρων να βρουν ο ένας τον άλλο και να διευκολύνει την έναρξη Επιχειρησιακών Ομάδων με συγκεκριμένους στόχους. Ενεργεί σαν καταλύτης και συνδέει φορείς καινοτομίας (ΜΜΕ, ερευνητές, ΜΚΟ, κ.λπ.) γύρω από μια ιδέα που μπορεί να μετατραπεί σε καινοτομία. Οι διαμεσολαβητές βοηθούν στον εντοπισμό και βελτίωση καινοτόμων ιδεών, στην εύρεση κατάλληλων εταίρων και χρηματοδοτικών εργαλείων και στον προσδιορισμό των πιθανών ρόλων για κάθε εταίρο. Η κύρια αποστολή τους είναι να προετοιμάσουν μια πρόταση έργου που ικανοποιεί πλήρως όλους τους φορείς και τους βοηθά να προετοιμάσουν μια επιτυχημένη αίτηση χρηματοδότησης. Οι υπηρεσίες υποστήριξης της καινοτομίας και οι διαμεσολαβητές καινοτομίας προτείνεται να είναι αναγνωρίσιμες και με διάρκεια και να μπορούν να χρηματοδοτηθούν από δράσεις συνεργασίας.

# ΠΑΡΑΡΤΗΜΑ: Κατάλογος υποβληθεισών προτάσεων, εγκρίσεων και εντάξεων ανά Προτεραιότητα της Δράσης «Ερευνώ, Δημιουργώ, Καινοτομώ (Α’ Κύκλος)

1. Οι Key Enabling Technologies (KETs) (nanotechnology, micro-nanoelectronics, industrial biotechnology, advanced materials, photonics, advanced manufacturing technologies και ICT) αποτελούν κύριες πηγές καινοτομίας, παρέχοντας τα απαραίτητα δομικά στοιχεία για το χτίσιμο της ‘τεχνολογικής ετοιμότητας΄ που θα επιτρέψει την ανάδειξη μιας ευρείας γκάμας εφαρμογών και προϊόντων που ανταποκρίνονται σε κοινωνικές προκλήσεις της εποχής μας & τις παγκόσμιες προκλήσεις του μέλλοντος. Οι KETs συμβάλλουν στην ανάπτυξη καινοτόμων λύσεων που διαπερνούν όλους τους τομείς προτεραιότητας (π.χ. ΤΠΕ, υλικά και κατασκευές, Αγροδιατροφή, ενέργεια, μεταφορές, βιοεπιστήμες & υγεία / φάρμακα) και μπορούν να δημιουργήσουν προϋποθέσεις για μια πιο παραγωγική, ανταγωνιστική και αποδοτική ως προς τους ενεργειακούς και άλλους πόρους οικονομία. [↑](#footnote-ref-1)
2. [↑](#footnote-ref-2)